
Volkskas 





a meer 


as net 
die maksimum 
rentekoers. 


Ons biedu 
ook maksimam 
sekuriteit. 


Daarom belê kundige beleggers by Volkskas. 

Die wet bepaal die maksimum rente wat banke mag betaal. Volkskas 
bied u vanselfsprekend die maksimum. 

Maar by Volkskas gaan dit om meer as net rentekoerse: dit gaan by 
ons ook om die kundigheid waarmee ons u geld hanteer. Hierdie kundigheid 
isnog altyd daarop toegespits om maksimum sekuriteit te verseker. 

Dié koersvaste kundigheid het vir Volkskas `n besondere plek in die 
Suid-Afrikaanse sakewêreld en in die buiteland verwerf. Verbintenisse en 
belange wat vandag totdie beskikking en voordeel van elke Volkskas-kliënt is. 

Kies vandag u rentekoers en benut die voordele van Volkskas se 
koersvaste bankiersvernuf. 


Volkskas betaal top-rente. 
Vastetermynbeleggings 

24 maande vaste deposito's N 10% p.j. 
12 tot 23 maande vaste deposito's 9,5% pj 
Kennisgewingdeposito's 

12 maande kennisgewing . . . 9.5% p.j 
6 maande kennisgewing. . .. 875% pj 
Onmiddellik opvraagbaar . .. 8% p.j. 


U Volkskas-bestuurder sal graag vir u besonderhede gee. 


VolkskasBeperk 


(Geregistreerde Handelsbank) Hoofkantoor: Pretoria. 

'N GROOT BELEGGING 


Ja, na die koop van `n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê 
Ons is op reg trots op 
ons $'n — 53 jaar lank 
reeds dien ons die mo- 
tor publiek van Preturia 





CHEVROLET DE VILLE — CONSTANTIA — 
KOMMANDO — CHEVROLET 4100 — 3800 
— 2500 — FIRENZA — OPEL MANTA 


Alderson  Flittonm 


Pretoriusstraat 405 . .. .. .. .. Tel 48-26%1 
Hildastraat 427, Hatfield .. .. Tel 745971 





VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak: grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 


halte meubels; ingeboude kle- 

rekaste en kombuiseenhede; 

elektriese stowe, ketels en ys- 

kaste; beddegoed, kookge- 

reedskap en eetgerei word 

volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 

GODSDIENS IN 
DIENS VAN DIE 
POLITIEK 





NEBUKADNESAR 


Reeds in die ou tyd het die verskynsel hier 
en daar in die antieke wêreld voorgekom, dat die 
godsdiens vir die politieke doeleindes aangewend 
is. Ons verwys hier na die goue beeld van koning 
Nebukadnesar van Babel, en na die keiserkultus van 
die Romeinse ryk. Maar dit is nie alleen 'n heidense 
verskynsel nie, maar het ook by Israel van ouds 
kop uitgesteek. Dit was die geval in tye van gods- 
dienstige en sedelike verval, wanneer Israel die God 
van die vadere die rug toekeer om die knieë te buig 
vir die Baal en Astartes. 


JEROBEAM 


So was dit na die dood van koning Salomo toe 
sy ryk in twee verdeel is, die een onder Rehabeam 
in Jerusalem en die ander een onder Jerobeam. En 
omdat Jerobeam bevrees was dat die volk na die 
heiligdom in Jerusalem sou gaan om te aanbid en op 
dié wyse ,,na die huis van Dawid sou terugkeer”, 
daarom het hy twee heiligdomme laat oprig vir sy 
noordelike ryk naamlik een in Dan in die noorde 
en die ander in Bet-el in die suide. By elkeen van 
die heiligdomme het hy goue kalwers laat maak en 
aan die volk gesê: ,,Julle het lank genoeg opgegaan 
na Jerusalem — hier is, o Israel, jou gode wat jou 
uit Egipteland laat optrek het. (1 Konings 12:26-33). 

En so het die godsdiens van Israel gekom in 
die diens van die politiek. 


NASIONAAL-SOSIALISME 


Hierdie manier om die godsdiens diensbaar aan 
die politiek te stel, herhaal hom tot in ons moderne 
tyd. Die uitstaande paar voorbeelde in die nabye ver- 
lede en in ons teenswoordige tydsbedeling is ten 
eerste die van die nasionaal-sosialisme. Die Duitse 
Kerk is deur die Hitler-regime gebruik om die poli- 
tiek van die nasionaal-sosialistiese staat te bevor- 
der, en so het 'n bepaalde deel van die kerk onder 
leiding van pastor Ludwig Mêller, wat ,,reichbischof” 
geword het, 'n handlanger van die staat geword. 


KOMMUNISME 


Na hierdie poging om godsdiens in die diens 
van die politiek te stel, het gekom die kommunisme, 
die totalitêre staat, wat alles, ook kerk en godsdiens 
opeis in belang van die staat. Die kerk is geinfil- 
treer deur kommunistiese priesters en biskoppe, 
selfs, so word in breë kringe beweer, byvoorbeeld 


Die Hervormer, Julie 1974, bladsy 2 


deur Solzhenitsyn, die verbanne Russiese skrywer, 
deur geestelike leiers wat die materialistiese ateisme 
toegedaan is, en wat eintlik as spioene van die 
kommunistiese ideologie en staat tot hoë kerklike 
posisies bevorder word. 


Maar hier eindig dit nog nie. Hierdie indiens- 
stelling van die godsdiens aan die staat het in 'n 
ander vorm oorgewaai na die Weste, en ongetwyfel 
ook as gevolg van die insypeling van kommuniste 
en die beinvloeding deur die kommunistiese ideolo- 
gie. Die spore daarvan word duidelik gesien in die 
teologie van die revolusie wat deur sommige Wes- 
terse teoloë en kerkleiers aanvaar, uitgebou en ge- 
propageer word. 


WÊRELDRAAD VAN KERKE 


Die duidelikste het dit openbaar geword by die 
Wêreldraad van Kerke wat gestig is as n gespreks- 
forum tussen die verskillende lidkerke, maar wat 
met die jare ontwikkel het as een van die magtig- 
ste pressiegroepe van ons tyd. Op die voorgrond 
van die Wêreldraad van Kerke staan nie meer die 
eintlike taak van die kerke nie naamlik die prediking 
van die verlossing uit die heerskappy van die bose 
nie meer die saambindende krag van die kerke om 
die evangelie uit te dra tot aan die uiteinde van 
die aarde nie, maar op die voorgrond staan nou die 
bemoeienis met allerhande politieke aangeleenthe- 
de. Hier kan gerus gesê word: Was dit maar al. Dit 
het egter verder gegaan. Nou word nie maar net 
bemoeienis met velerlei politieke sake gemaak nie, 
maar nou word daadwerklik steun aan terreur en 
rewolusie gegee. Kerkgeld word nou gebruik as 
bloedgeld en op die wyse word moord en doodslag 
seifs vroue en kinders, goedgekeur. 


In die dae van koning Jerobeam van Israel, het 
ons bo gesê, was dit in 'n tyd van godsdienstige en 
sedelike verval. Nou is dit weer so. Hierdie koers 
waarin die wêreldkerk beweeg is die gewisse teken 
dat die kerk die wêreld gelykvormig word, dat hy 
ontrou aan sy evangeliese roeping geword het en 
dat hy soek om mense en nie God in die eerste 
plek te behaag nie. Sy Bybelse teologie het plek 
gemaak vir `n politieke ideologie. In die eerste plek 
word nou nie gevra: Here, wat wil U hê moet ons 
doen, maar wat sê die V.V.O.? Ons volg hulle weg. 


Daarby kom dat die slegte voorbeeld van die 
Wêreldraad van Kerke gevolg word deur sommige 
lidkerke soos die jongste skokkende geval in Ne- 
derland, en verder dat geweld nou al op 'n skaamte- 
lose wyse goedgepraat word. Dit het geskied op 
die onlangs gehoue ,,All Africa Conference of Chur- 
ches”. Daar het die sekretaris van die konferensie, 
wat op Lusaka in Zambië plaasgevind het, dit God 
in die mond gelê, dat Hy dan geweld sou geheilig 
het as 'n instrument van bevryding. So word deur 
mense hulle beskouings oor een of ander politieke 
aangeleentheid op die adres van God geplaas. En 
die wêreldkerk (met beklemtoning van wêreld) keur 
dit alles goed. Ons vind dit lasterlik. 

— Joh. Dreyer. 


OORDENKING... 


Skriflesing: Miga 2:6-13, Mark. 16:1-18 


Miga 2:13: ,Die deurbreker sal op- 
trek voor hulle uit.” 


Die profeet Miga is vir baie van 
ons byna 'n onbekende persoon. Ons 
is wel bewus dat daar so 'n profeet 
in die Ou Testamentiese tyd opge- 
tree het, dat daar so 'n boek in die 
Bybel opgeneem is. Dit is egter sover 
as wat baie van ons se kennis strek. 
Ons moet dit egter baie duidelik in 
gedagte hou dat hierdie man profeet 
was, dat hy deur God in daardie roe- 
ping geplaas is, dat hy 'n hoogs ver- 
antwoordelike taak gehad het om uit 
te voer. 





DS. F. G. J. LOOTS. 





As profeet moes hy teen die af- 
dwalinge van sy tyd profeteer. Miga 
het in `n tyd opgetree toe die sondes 
van die invloedrykes toegeneem en 
vyandelike invalle op staatkundige 
gebied plaasgevind het, toe daar talle 
ongerymdhede op sedelike gebied aan 
die orde was. 


Dit was vir Miga sekerlik nie 'n 
maklike taak om uit te voer nie, aan- 
gesien hy nie los van die volk Juda 
gestaan het nie. Miga was een met 
sy volk. Boonop het die moontlikheid 
ook nog bestaan dat hy in onguns by 
die volk kon verval. 


Hy is egter geroep om getrou aan 
sy Heer nie die bevele te verontag- 
Saam nie, maar dit te gehoorsaam en 
uit te voer. Maar wat 'n moeilike op- 
drag was dit inderwaarheid nie. Hy 
moes die oordele van God aankondig 
teen veral die stede Jerusalem en 
Samaria. In daardie stede was die 
valse profete wat met leuentaal op 
die lippe rondgeloop het, wat met be- 
drog voortgegaan en `n valse gerust- 
heid aangeblaas het. Daardie stede 
was die broeineste waar geweld aan- 
gewakker is en onreg geseëvier het. 
Miga moes ook optree teen die gods- 
diens van daardie volk, omdat dit 
vir hulle bloot gegaan het om die 
uiterlike vorm, sonder die eis van 
die liefde. 


Nou kan ons begryp dat hierdie 
oordeelsaankondiging moeilik aan- 
vaarbaar was vir `n volk wat Soge- 
naamd op die kruin van die golf van 
voorspoed rondgesweef het. So `'n 
aankondiging moes sekerlik die uit- 
werking hê dat die woede van die 
volk ontketen is, dat hulle toorn ont- 
vlam het. Wie is hierdie profeet dan 
tog om op so 'n onverskrokke manier 


DIÉ DEURBREKER 


te velde te trek teen maghebbers, 
teen die valse profete? Wie is hy 
dan tog om die oordeel van God aan 
te kondig? 


Hierdie man is inderdaad geroepe- 
ne van God wat aankondig dat Sion 
soos 'n land omgeploeg sal word, dat 
Jerusalem 'n puinhoop sal word. Die 
ongehoorsaamheid van hierdie volk, 
die ongeërsdheid waarmee hulle die 
profetiese boodskappe ingeneem het, 
is die oorsaak dat God ook hierdie 
volk wou terugbring, al is dit dan 
nou ook op die harde manier. Miga 
kondig aan dat die skuldige volk 
weggevoer sal word in ballingskap, 
met ander woorde dat hulle as ge- 
vangenes gereken en behandel sal 
word. 


As ons die geskiedenis in die Bybel 
nalees, raak ons bewus dat ook dit 
werklikheid geword het, dat hierdie 
volk in die land Babilonië terugver- 
lang het na hulle eie geliefde vader- 
land. In die land Babilonië sien ons 
'n volk wat waarlik troos nodig het. 


Hierdie troos het die profeet Miga 
reeds voorsê toe die volk hulleself 
nog in Jerusalem en Samaria bevind 
het, eeue voor die ballingskap. ,Die 
deurbreker sal optrek voor hulle uit.” 
In die oordele van (God wat Miga 
blootlê, laat hy nie na om hierdie 
volk te bemoedig, om die trou en die 
heiligheid van God bekend te maak 
nie. Hoor dan tog wat God weer in 
sy liefde laat weerklink: ,,Gewis sal 
Ek vergader die oorblyfsel van Israel; 
almal bymekaarbring soos skape in 
'n kraal, soos 'n kudde in sy weiveld; 
en dit sal dreun van mense.” Hierdie 
volk moes ook in die gevangeneskap 
waarin hulle sou verkeer, vasklem 
aan die gewisse belofte van God dat 
Hy nie lus het in die dood van die 
sondaar nie, maar daarin dat hy hom 
bekeer en lewe. 


Die volk sal weer versamel word, 
hulle sal weer bymekaar gemaak word 
soos 'n hen haar kuikens bymekaar 
maak, want ,,die deurbreker sal op- 
trek voor hulle uit.” Hoewel die aan- 
slae talryk en die troosteloosheid 
hewig is, al is die vyand magtig en 
oorheersend, God beskik in sy ge- 
nade en ontferming dat daar deur- 
brekers sal wees. Die Here God sal 
weer voorsien so as wat Hy in die 
verlede sy eiendom nie losgelaat het 
nie. Weer bevestig die geskiedenis 
aan ons dat die volk uit die ge- 
vangeneskap gelei is, dat 'n terug- 
keer na Jerusalem weer moontlik 
geword het. 


Die Here God het in sy almag deur- 
brekers gegee wat die volk uit slawer- 
ny gelei het. Maar en dit is die groot 
waarheid, dit is die kosbare genade, 
dat die eintlike Deurbreker, Jesus 
Christus, onse Here is. Hy het deur 
die sonde en ellende gebreek om ons 
na die wonderbare lig te lei. Hy het 
voor die sondige en verloregaande 
wêreld uitgetrek, sy geseënde lig- 
gaam aan die kruis laat spyker om 
sy volk van hulle sonde te verlos. 

As die deurbreker het Jesus Chris- 
tus al die spot, veragting, haat, hoon 
en mishandeling gewilliglik gedra. 
Die versoekinge van die satan het Hy 
deurbreek, die bande van die graf en 
dood stukkend geruk. 

Jesus Christus het as die deurbre- 
ker die weg gebaan deur die bosse 
van vertwyfelinge en angs toe Hy in 
die tuin van Getsemané die grootste 
nogtans” van alle tye gespreek het: 
“My Vader, as dit moontlik is, laat 
hierdie beker by My verbygaan; nog- 
tans nie soos Ek wil nie, maar soos 
U wil.” 

Met sy opstanding uit die dode 
het Hy die kake van die dood ver- 
breek ten einde vir ons die opstan- 
ding en die lewe te wees. Toe Hy 
opgevaar het na die hemele het Hy 
tot aan die regterhand van God deur- 
gebreek om as ons voorspraak in te 
tree. Waarlik, Jesus Christus het ons 
krankhede op Hom geneem, ons smar- 
te gedra, ons vrygemaak van die las 
van die sonde waaronder ons ewig 
moes versink het. As die deurbreker 
het Hy die weg na die Vaderhuis ge- 
baan om plek vir sy kinders te gaan 
voorberei. 

Dit is die evangeliewoord wat in 
die nood van die tyd en in die nood 
van die wêreld weerklink. Dit is die 
blye boodskap wat weerklink in die 
hart van elkeen wat Jesus Christus 
as Here bely. Dit is ook die bood- 
skap wat ingang wil vind in die le- 
wens van hulle wat met `n ommuurde 
hart en onverskillige houding jeens 
God se Woord op aarde rondwandel. 

Goddank dat die deurbreker te 
midde van die sonde van die wêreld, 
die hartvogetigheid van die mens, die 
spotliedere van die ongelowiges steeds 
op sy eie tyd en op sy eie manier 
ingryp in die lewens van sy volk. 

Telkemale het die sorge van ons 
lewensbestaan, die kwellinge van ons 
gemoed, die krankheid in ons binnes- 
te veroorsaak dat die lewenspad te 
moeilik geraak het, dat ons maar lie- 
wer die ankertoue wou loslaat. God 

By die afsterwe van Prof. Dr. E. $. Mulder 


Prof. dr. E. $. Mulder is op 68- 
jarige leeftyd op Saterdag, 11 Mei 
1974, in die H. F. Verwoerd Hospi- 
taal in Pretoria oorlede en op Dinsdag, 
14 Mei 1974, onder blyke van groot 
belangstelling van die kant van die 
kerk, familie en vriende, die Univer- 
siteit van Pretoria en die Kommissie 
vir Bybelvertaling vanuit die Du Toit 
straat kerk in Pretoria begrawe. As 
terugblik op sy lewe en as teken van 
ons almal se hoë waardering vir sy 
persoon en werk, boekstaaf ons graag 
die volgende. 


deur prof. dr. B. J. Engelbrecht 
(Dekaan, Teologiese Fakulteit) 


Egge Simon Mulder is op 13 Au- 
gustus 1905 op die plaas Sukkelaar in 
die Bethal-distrik gebore. Sy laer 
skoolopleiding het hy van sy vader, 
hoof onderwyser van die plaasskool De 
Krans, ontvang. Hy ontvang sy hoër- 
skoolopleiding aan die Hoërskool van 
Bethal en matrikuleer in 1923. Hier 
was hy onder andere hoofseun en sy 
aanleg vir talestudie blyk alreeds uit 
die pryse wat hy onder andere vir 
Engels en Afrikaans ontvang. In 1924 
het hy aan die destydse Transvaalse 
Universiteitskollege ingeskryf en ein- 
de 1926 behaal hy die B.A. graad met 
Sielkunde en Wysbegeerte as hoof 
vakke. Sy aanleg en liefde vir die 
studie van Semitiese tale blyk daar 
uit dat hy in 1929 waarin hy die B.D. 
graad behaal, as studente-assistent in 
hierdie vakrigting aangestel word. 


Hy word op 30 Mei 1930 deur ds. 
Jac van Belkum as predikant te Zwart- 
ruggens georden. In hierdie selfde 
maand is hy getroud met mej. Bessie 
Schutte 'n nooi uit Lichtenburg se 
wêreld wat hom gedurende sy hele 
bediening met liefde, sorg en toewy- 
ding trou bygestaan het.. Hulle twee 
seuns, dr. Egges en Chris, staan van- 
dag ook hulle plekke vol. NA Zwart- 
ruggens bedien prof. Mulder agtereen- 
volgens die gemeentes Bronkhorst- 
Spruit, Springs, Pretoria en Pretoria- 
Oos. As ons iets oor sy gemeentewerk 
moet sê, dan is dit dat dit grondige, 
getroue, sistematiese herderlike werk 
was, gedra deur Bybel-getroue predi- 
king. Hierdie Bybel-getroue prediking 
was veral daardeur moontlik dat prof. 
Mulder gedurigdeur, ook as predikant, 
rustig voortstudeer het. In Augustus 
1938 vertrek hy dan ook na Nederland 
om sy studie in die Ou Testamentiese 
wetenskap onder prof. Joh. de Groot 





Prof. E. $. Mulder tydens die eeufeesviering van Pretoriagemeente 1954 nadat 
hy 'n krans op die graf van Hendrik Potgieter gelê het. 


aan die Rijksuniversiteit van Utrecht 
voort te sit. Terselfdertyd studeer hy 
ook Assiries onder die internasionaal- 
bekende prof. F. M. Th Liagre Bêéhl. 
Aan die einde van 1939 lê hy die 
doktoraaleksamen in die Teologie af 
en weens die uitbreek van die Tweede 
Wêreldoorlog keer hy na Suid Afrika 
terug. Eers in 1953 kon hy na Neder- 
land terugkeer vir verdere studie en 

in 1954 promoveer hy tot doktor in 
die Teologie onder die bekende prof. 
Th C. Vriezen aan die Rijkuniversi- 
teit van Groningen met `n proefskrif 
getitel ,,Die Teologie van die Jesaja- 
Apokalipse” 'n grondige wetenskap- 
like werkstuk op die vakgebied van 
die Ou Testamentiese Wetenskap. 


AN Na volgende bladsy 


Prof. Mulder se jare van omgaan 
met die Skrif, gepaard met sy aan- 
leg en beskawing, het van hom 'n ,,wy- 
se man” 'n ,oudste” gemaak, soos die 
Ou Testament sê. Sy goeie insig en 
raad, sy gebalanseerde oordeel het nie 
net in sy gemeentelike werk geblyk 
nie, maar ook op 'n hele aantal hoë be: 
stuursvlakke van die kerk. Vir jare 
was prof. Mulder vise-skriba van die 
Kommissie van die Algemene Kerkver- 
gadering. As sodanig het hy vir 51 jaar 
die kerk op die Raad van die Universi- 
teit van Pretoria verteenwoordig. 
Verder was hy lid en meestal voor- 
sitter van die Kuratorium vir die 
Teologiese Opleiding, die Raad vir 
Regsadvies, die Raad vir Belydenis 
en Liturgiese Geskrifte, as dekaan 
ook voorsitter van die Professorever- 
gadering, die Raad vir Arbeid onder 
Israel en lid (namens ons kerk) op die 
Kommissie vir die Vertaling van die 
Bybel in Afrikaans. Daarbenewens 
was hy ook een van die drie Bybel- 
vertalers van ons kerk. Met sy ken- 
merkende deeglikheid het hy hier 
goeie werk gelewer en hoë aansien 
geniet en gedurig op hoogte gebly 
van die nuutste tendense op sy vak- 
gebied en op die veld van Bybel- 
vertaling. Van sy hand het die ver- 
taling van Amos verskyn in die Proef- 
vertaling van die Bybelgenootskap by 
die herdenking van sy stigting 150 
jaar gelede in 1971. Ten tye van sy 
dood was hy besig met die vertaling 
van Jeremia. 


Op 1 Februarie 1956 is prof. Mul- 
der aangestel as professor in en hoof 
van die departement Ou-Testamentie- 
se wetenskap van die 'Teologiese, 
Fakulteit aan die Universiteit van Pre- 
toria. Nou was hy voltydse professor 
nadat hy gedurende sy predikants- 
bediening vir 15 jaar deeltydse lek- 
tor. in Semitiese Tale aan die Univer- 
siteit van Pretoria was. Trouens, be- 
halwe sy dosentskap in Hebreeus in 
1999 waarvan ons vroeër gepraat het, 
het hv gedurende sy eerste verblyf 
in Nederland in 19389 met toestemming 
van die Koningin aan die Ivceum te 
Bussum onderrig in die Hebreeuse 
taal gegee. Met hierdie taalkundige ag- 
tergrond en genoemde teologiese toe- 
rustines het prof. Mulder as professor 
ook diepgaande invloed op sy studen- 
te uitgeoefen. As nagraadse leerlinge 
het onder andere prof. J. P. Oberhol- 
zer. die huidige professor in Ou-Tes- 
tamentiese Wetenskap en Voorsitter 
van die Algemene Kerkvergadering 
by prof. Mulder studeer en gepromo- 
veer, asook prof. W. C. van Wyk, 
tans professor van Semitiese Tale aan 
die Universiteit van Pretoria. Vanaf 
1960 tot en met sy aftrede as profes- 
sor in 1970 was prof. Mulder dekaan 
van ons 'Teoloeiese Fakulteit. Vroeër 
het ons gepraat van sy gebalanseerde 
oordeel en wyse leiding op ander 


hoë bestuursvlakke. Ook hier, as de- 
kaan, het hy rustig aan die lede van 
die fakulteit en aan die studente 
deur woord en daad en soos 'n ware, 
beskaafde heer simpatieke maar tege- 
lyk doelgerigte leiding gegee, ook 
in tye van krisis in die kerk en die 
fakulteit. 


Wanner 'n mens aan prof. Mulder 
se doseerwerk dink, dan val die deeg- 
likheid en noukeurigheid duidelik op. 
Prof. Mulder was nie 'n man vir spe- 
kulasie en verbeeldingsvlugte in sy 
vak nie. Daar moes altyd eers nou- 
keurig geluister word na wat daar 
staan. Eers nadat dit verstaan is, kon 
dit vertaal word in die taal van van- 
dag, ten dienste van die kerk. En 
hierdie laaste was ook een van die 
grondtrekke van prof. Mulder se lewe 
en denke, naamlik: ten dienste van die 
kerk. Daarom kon hy ook `n groot 
bydrae lewer in die invoering van die 
nuwe Kerkwet in die vyftiger jare én 
in die kerk se nuwe liturgiese be- 
sinning en gebruike; daarom kon hy 
ook n4 sy aftrede nie net half-tyds 
as Bybelvertaler werk nie, maar weer 
eens byna ,,voltyds” as patorale hulp. 
Dit was daarom gepas en simbolies 
van sy lewe dat één span draers by 
sy begrafnis die kerkraad van Rus- 
koppies was. 


Die hele kerk dank die Here vir die 
persoon, lewe en werk van iemand 
Soos prof. Mulder met iemand Soos 
mevrou Mulder aan sy sy. 


oOo 


DIE DEURBREKER 


A Vervolg van bladsy 3 


het egter weer deurgebreek, die diep 
klowe oorbrug, omdat Hy ons so uit- 
nemend liefhet. 


Daarom het die boodskap van eeue 
gelede steeds sin en betekenis in ons 
eie lewe. Dit hou ook vir ons troos 
in dat God Hom so met ons bemoei, 
dat dit nie anders kan dat ek `n lewe 
van dankbaarheid sal voer nie. Daar- 
toe skenk God sy genade, omring 
Hy ons met sy liefde en werk Hy in 
ons deur sy Gees. Mag dit wees dat 
elkeen van ons die deurbreker, Jesus 
Christus, in ons harte en lewens sal 
toelaat, sodat God ons deur sy Woord 
en Gees sal rig en lei om ons pel- 
grimsreis met waaragtige geloof en 
vaste sekerheid af te lê. 


Amen. 





PRETORIA 


VAN 
KERKPLAAS 
TOT 


REGERINGSETEL 
1854 — 1860 


Daar is nog enkele eksemplare 
van hierdie interessante boek 
beskikbaar wat op elke regte 
Pretorianer se boekrak be- 


hoort. 


Talle foto's R2,50 


H.A.U.M. 


Posbus 460 Posbus 1371 
PRETORIA KAAPSTAD 
0001 BOOO 








MORA 


Sentrum vir Bejaardes — 
Krugersdorp. 

: Luukse akkommodasie Vir 
bejaardes teen ekonomiese 
tarief vanaf begin 1975 be- 
skikbaar. f 


“ Versorging en 
: Aangename klimaat. 
% Rustige omgewing. 
x Vlak by Paardekraal Monu- 


verpleging. 


ment, langs die Gerefor- 
meerde Kerk, Pretorius Park 
en die dam. 


% Pragtige uitsig oor die dorp. 
“ Bushalte langs die Tehuis. 
“: Eredienste, biblioteek, ont- 
spanningsaal, ens. beskik- 
baar. 
Plaas nou u naam op ons 
waglys: 
Doen aansoek by: 
Die Bestuur, 
Posbus 1153, 
Krugersdorp. 
1740 

Die stem van die profete het anders 
geword. Van die begin van die ko- 
ningskap af tot by die einde van enige 
vorm van politieke afhanklikheid van 
Israel en Juda was hulle daar: eers 
die profete soos Natan in die dae 
van Dawid van wie ons geen profesieë- 
versamelings het nie, toe, veral in die 
agste eeu, die groot ,,skrifprofete” 
Amos, Hosea, Jesaja en Miga. Ter- 
selfdertyd was dit die tyd van die 
ondergang van die ryk van Israel in 
die Noorde, sodat Juda alleen agter- 
bly. 


Op weg na sy eie ondergang is 
Juda verder deur die profete be- 
gelei, die belangrikste van wie Je- 
remia was, maar ook Nahum, Ha- 
bakkuk en Sefanja het hulle stem 
laat hoor. In die ballingskap self 
spreek Esegiël en Deuterojesaja (Jes. 
A0vv.) hulle troosryke woorde. En toe, 
in 5388, word die terugkeer na die 
land van die vaders moontlik gemaak 
deur `n dekreet van die Persiese ko- 
ning Kores, die oorwinnaar oor die 
trotse Babel. Toe was hulle ,,soos die 
wat droom” (Ps. 126:1) omdat die 
Here die lot van Sion verander het. 
'n Belangrike deel van die Jode het 
na die land teruggekeer om dit weer 
op te bou. 


In hierdie tyd van heropbou tree 
die profete Haggai en Sagaria op. 
'n Paar dekades later weerklink die 
profesieë wat ons in Maleagi: vind 
die laaste boek in die Joodse profete- 
kanon en in die Ou Testament. Hier- 
die laat profete is die laaste asem- 
togte van die profesie, nie baie meer 
as die weg sterwende stem daarvan 
nie. Ons bemerk hier die oorgang 
van die innerlike na die uiterlike, van 
die dinamiese na die formalistiese. 
Dit is duidelik by die eerste van die na- 
eksiliese profete, Haggai (,feesgan- 
ger”), tydgenoot van Sagaria. Die 
profesieë het almal betrekking op die 
heropbou van die tempel. Die boek is 


in die derde persoon geskrywe, verge- 
lykbaar met die biografiese gedeeltes 
wat ons in die ander profeteboeke 
aantref. 

Na die terugkeer is die brandoffer- 
altaar die eerste herstel sodat daar 
geoffer kon word. Vervolgens is die 
fondamente van die tempel gelê. Maar 
die werk het stadig gevorder. Daar 
was gespanne verhoudings met die 
Samaritane wat in die land agterge- 
bly het en op allerlei regte aanspra- 
ke gemaak het maar vir wie die te- 
ruggekeerde Jode nie in hul gele- 
dere wou opneem nie. Dit sou vir 
hulle vermenging van geloof en hei- 
dendom beteken het. Die grootste re- 
de vir die vertraging was egter die 
houding van die Jode self. Hulle was 
so na binne gekeer so besig met hulle 
eie probleme, die bou van hulle eie 
huise en die opbou van hulle eie 
ekonomie, dat hulle genoeë geneem 
het met die onvoltooide tempel. Die 
volk sê: ,,Nog het die tyd nie gekom, 
die tyd dat die huis van die HERE 
gebou moet word nie (1:2).Dit was 
die doel van die woorde van Hag- 
gai uit die jaar 520 v.C., dat hulle 
weer die werk moes aanpak (1:14). 
Die volk het die ekonomiese toe- 
stand as rede voorgehou waarom hul- 
le nie die tempel gebou het nie. 
Haggai draai dit net om: die misoeste 
en die slegste toestande is die gevolg 
van die feit dat hulle vir hulle eie 
huise sorg en nie vir Gods huis nie. 
As die tempel opgebou word, sal God 
weer sy seën skenk. Die herboude tem- 
pel is die groot wending, die aan- 
breek van die nuwe tyd. Hy knoop 
ook dié belofte aan die nuwe tempel, 
dat dit glansryker as die oue sal wees 
(2:9). In die nuwe bedeling sou Josua 
die hoëpriester en Serubbabel die 
goewerneur van Juda die geestelike en 
politieke leiers wees (2:2 v.v. en 9:20- 
28). woord dié WP oa bisidae ok HAAS 

Die woorde van Haggai toon groot 
verwantskap met dié van die heilspro- 

DIE BOODSKAP 
VAN DIE 
BOEK 
HAGGAI 


PROF. DR. W. C. VAN WYK 


fete voor die ballingskap. Die toe- 
komstige heil lê hier, is hier en nou 
aan die bou van die tempel gebind. 
Die uiterlike verkry groot betekenis. 
Hoewel hierdie profesie nie op die- 
selfde vlak staan as die woorde van 
die vroeëre profete nie, het dit tot 
vandag toe sy betekenis behou. Dit 
is ook in ons dae, met ekonomiese 
toestande wat onseker en moeiliker 
word, 'n waarskuwing om nie een- 
sydis besig te bly met die bou van 
ons huise en die versterking van 
6ns ekonomie nie, maar om ons krag- 
te en middele feil te hê vir die op- 
bou van Gods tempel in die wêreld. 


oOo 


Magtiges van Edom af 


Kyk, oppermens wat Sion vat, 

daar bly `n aanbiddingsplek nog oor, 
gemerk vir Godgeteldes daar, 

en `n Ruiter op die oorlogspad 

kom flitsend oor die berge af 

met 'n leër teen jou beleëringslaer. 
Jy pak jou skanse uit puin en soek 
daarin na skerwe van moraal 

en reg en waarheid en die Kerk, 

en las met stukkies uit die Boek 

om teen die Here van die Boek 

te bou jou saamskraap-vestingwerk. 
Hy kom oor Edom, Edom is 

'n land met 'n vesting op 'n krans 
van 'n hoë bergemuur. Daar voer 

die swaarddraers se geweldiges 
gedug en eindloos die stryd 

teen al hul bure ... en hul broer. 

En Edom 1ê in rook en bloed! 

Kyk, groot Voet van die groot Verbond 
van die ystergietsel met die klei: 

Op groot, wit perde in mêregloed 
kom magtiges oor Edom aan 

bespat van bloed en voorop Hy! 


— Dirk van der Walt. 








DIÉ PREDIKANTEVERGADERING 1974 








Die predikante van ons kerk kom 
jaarliks in 'n vergadering byeen. Hier- 
die vergadering was al dikwels `n 
barometer vir die teologiese en nie- 
teologiese klimaat in die kerk. In 
rugbytaal sou 'n mens kon sê dat hier 
al laag gesak is vir die skrums, daar 
al dikwels gespook is om besit van 
die bal, daar al oop en aanskoulike 
spel gespeel is maar daar ook, met 
die doellyn oop voor hulle, al lelik 
aangeslaan is. 


DS. H. F. V.D. MERWE 


Die afgelope vergadering het deel 
uitgemaak van die feesgeleentheid 
,Van der Hoff Teologiese Vereniging 
vyftig jaar”. In meer as een opsig 
was die vergadering self `n fees. Ek 


ROTSFONDAMENT 


noem 'n paar. Die prediking van prof. 
B. J. Engelbrecht as dekaan van die 
Teologiese fakulteit het byna tematies 
in die vergadering geëggo ,kan een 
blinde `n ander lei?” 'n Man wat 'n 
huis bou, wat gegrawe en diep inge- 
gaan het en die fondament op die rots 
gelê het.” Die vergadering is met hier- 
die erediens geopen. Tydens die ver- 
gadering het ses professore van die 
teologiese fakulteit as sprekers opge- 
tree. 

lie Basiese Probleem van die 
Christelike Etiek” is deur prof. B. J. 
Engelbrecht behandel. 


DIRK V.D. HOFF 


Rondom die figuur van ds. Dirk 
van der Hoff” het prof. A. Pont sy 
voordrag gelewer. Die eienaardige si- 
tuasie is benadruk dat ten spyte van 
die plek wat ds. Van der Hoff in die 
geskiedenis van die kerk in Transvaal 
inneem, daar tog geen biografie van 
hom bestaan nie. Ten einde so `n 
brood-nodige aanvulling (en in `'n 
groot mate regstelling!) in die ge- 
skiedskrywing te lewer, is daar fond- 
se voor nodig. As daar lidmate is 
wat in hierdie verband `'n bydrae 
wil lewer kan u dit stuur aan ,,Van 
der Hoff Teologiese Vereniging” Uni- 
versiteit van Pretoria, met 'n bege- 
leidende brief. Meer hieroor sal seker- 
lik nog in die Hervormer verskyn. 


DIE OU FAKULTEIT 


s'n Terugblik op die lede van die ou 
Fakulteit” is na die eerste dag se 
etensuur deur prof. F. van Zyl gegooi. 
'Tiperend was die woorde van dr. L. M. 
le Roux toe hy prof. van Zyl bedank 
het op sy (dr. Le Roux) versigtige en 
tog egte wyse: Alhoewel almal in die 
vergadering sekerlik nie met prof. Van 
Zyl kan saamstem nie, was Sy voor- 
drag van hoë gehalte. Selfs vir jonger 
predikante wat prof. Greyvenstein, 
Gemser, Engelbrecht en Wolmarans 
nie vir doserende hoedanigheid geken 
het nie, is die figuursketsing en teo- 
logiese plasing deur prof. Van Zyl 
baie duidelik gedoen. 'n Vraag wat 
opgerys het, is of ons nie te lank wag 
met die biografie van 'n persoon 
wat soveel invloed uitgeoefen het in 
die gang van sake nie? Moet ons nie 
beter gebruik maak van die voorreg 
om byvoorbeeld prof. Wolmarans en 
ds. P. Venter nog in goeie gesondheid 
en helder verstand as eerste handse 
bron by ons te hê nie. Oor die kerk 
en politiek — wat ter sprake gekom 
het in 'n afleiding van prof. Van Zyl 
is die geskrif van dr. C. J. Mans in 
vooruitsig gestel. Mag dit gou ver- 
skyn! 


DIE OPLEIDING 


Prof. dr. J. de Wet het tot on- 
derwerp gekies: ,Die Opleiding van 
Predikante” en daarin het hy die vol- 
gende sake wat ernstige vrae aan 
die kerk rig na vore gebring. 


a. Die onrus onder die ampte. 


b. Die opkoms van die nuwe charis- 
matiese beweging en die swaar klem 
op leke getuienis. Mense wat dink 
dat charisma en studie mekaar uit- 
sluit. 


Cc. Die antwoord wat in sommige 
kringe op die gestelde vrae gegee 
word, vorm op sigself 'n probleem; 
mense wat hul hoop op spesialisasie 
vestig; nie 'n gemeente predikant nie, 
maar 'n predikant as lid van 'n pa- 
neel, nie gespesialiseer in die teolo- 
gie nie maar in sensitiwiteit in kom- 
munikasie. 


Hierteenoor word die volgende defi- 
nisie van verantwoorde predikantskap 
gegee: ,'n Predikant is `n gelowige 
lidmaat wat deur die kerk se akade- 
mies-teologiese opleiding daartoe ge- 
vorm is om amptelik aan die gemeen- 
te die Skrif reg uit te lê in die predi- 
king, kategese en kerklike sorg, sodat 


die gemeente die Here reg kan ken 
en reg kan dien.” 


Sekere regstellings wil prof. De Wet: 


'n Beter keuring vér en tydens die 
studie, `n beter gebruikmaking van 
die teologiese wetenskap in die pre- 
diking en 'n naskoling in die gemeen- 
te wat die predikant se hele diens- 
termyn voortduur. 


EKSEGESE / PREDIKING 


Proi. J. P. Oberholzer het oor ,Ek- 
segese en Prediking” die woord ge- 
voer. Prof. Oberholzer het onder an- 
dere verklaar: Die Teologiese Fakul- 
teit aan die Universiteit van Pretoria 
is deur sy kerklike binding gerig op 
die opleiding van dienaars van die 
goddelike Woord. Hier word nie teo- 
logie in akademiese afsondering be- 
oefen nie, maar teologie ten dienste 
van die lewe en werk van die kerk.” 


Daar is maar een toelaatbare me- 
tode om vas te stel wat die teks sê 
en dit is die grammaties-historiese 
metode. Daarvoor het ons Hebreeus 
en Grieks geleer. 


Teologiese eksegese is 'n eksegese 
wat geskied onder 'n ten volle be- 
paalde voorveronderstelling naamlik 
eerstens dat die leser van Ou en Nu- 
we 'Testament onthou dat die kerk 
in hierdie boek tot nou toe Gods 
Woord gehoor het, en tweedens dat 
hierdie leser of navorser in hierdie 
boek lees met die verwagting dat ook 
hyself hier vir sy tyd weer die woord 
van God sal hoor. 


PAULUS LEER 


Oor ,Die Verhouding Liggaam en 
Hoof by Paulus” heat prof. G. Pelser 
op sy nou reeds bekende wetenskap- 
lik deeglike wyse die vergadering toe- 
gespreek. In sy samevatting sê prof. 
Pelser: Paulus gebruik die liggaam- 
beeld om wesenlike kenmerke van die 
gemeente mee aan te dui. Hierdie 
metafoor het egter sy grense en wan- 
neer hierdie grense deurbreek word, 
stuit ons op teensprake. Die bestaan 
van die gemeente en verhouding van 
sy lede onderling kan nie net met 'n 
liggaam vergelyk word nie. Die ge 
meente is ook liggaam van Christus 
waarvan Christus die hoof is. Die 
liggaam kan nie sonder sy hoof wees 


A Blaai om 

A Vervolg van vorige bladsy 


nie, maar die Hoof is ook nie sonder 
sy liggaam nie. Hierdeur word 'n be- 
sondere relasie aangedui maar ook 
'n deel hê van die liggaam aan die 
heilsgoedere wat deur die heilsge- 
beure in Christus die eiendom van die 
gemeente geword het. Hierdie heils- 
toestand is 'n objektiewe werklikheid 
deur die volbragte heilswerk van 
Christus maar kan alleen subjektief 
gerealiseer word deur die werk van 
die Heilige Gees. 

Die vergadering is ook bygewoon 
deur ds. en mev. Gijmink van Rot- 
terdam. Die meer sigbare en hoorbare 
fees het plaasgevind tydens 'n dinee 
bygewoon deur predikante en hul 
vrouens en studente en hul . . . ? 
('n Predikant merk op: as ons in ons 
dae soveel geld gehad het soos dees- 
dae se studente kon ons dalk ook be- 
kostig het om met sulke mooi nooiens 
te getrou het!) 

Die bestuur wat met die reëlings 
belas was, was besorgd oor ,,by-items 
op hoë vlak”. 

Die studente van die konservato- 
rium lewer toe 'n deel van die be- 
plande vermaak. Almal luister soos 
'n mens se ma jou geleer het. 

Prof. C. H. Rautenbach het die ge- 
leentheid die woord gevoer by ons 
opleiding aan die Universiteit met 
'n agtergrondstudie van die posisie 
uit Nederland. 

Ds. Buitenweg se oorspronklike by- 
drae tot die byprogram het groot by- 
val gevind. Hier volg sy bydrae: 


TERUGBLIK 


As ons dink aan Van der Hoff — 

voel ons hart om te ontplof! 

van pure trots en groot plesier, 

want watter manne het ons hier ... 

'n Rautenbach en Dreyers saam, 

klein van formaat, maar groot van 
naam. 

Dis Koekemoers en Rose fraai, 

en die Van Stadens is gesaai. 





Koor: 

Maar vra maar vir ons vroutjies nou, 
met watter engeltjies het hul getrou! 
Hul moes gestaan het in 'n ry, 

om een van ons as man te kry. 





Uit van der Hoff het daar gekom — 
ons proffies en die leraardom! 
proffie De Wet, prisipieël, 

en proffie Gert offisieël ... 

proffie van Zyl fundamenteel, 

het skoonseuns wat hom net verveel. 
Want almal praat dieselfde taal, 

aan dogmas is hul vasgenael. 


Histories is daar nog te sien — 
Proffie Pont met sy haar of tien! 
dan is daar ook nog ons dekaan, 
alwetend op sy lewensbaan ... 
maar een ding het hy nie geleer, 
om visse van sy hoek te weer, 

en toe sy motor nie wou swem, 
het hy gesê ... well, TII be... ! 





Hier is groot verskeidenheid: 

'n Simpson skraal en 'n Dawid wyd! 
'n Priester en ou Hêppie saam, 

en Jimmy so bekend van naam .. 
Daar Bolsenbroek en dr. Mans, 
Ram Redelinghuys en Wolmarans, 
om nie te praat van Swanepoel. 

dis beter maat, hou maar jou sm ... 





Daar's Wouter, Mossie's, ook Pappies, 
'n Silly ou, en ook Lappies. 

'n Prins, en nog 'n ou Bokram, 

'n potpouri's hier opgedam . .. 


Die nuus versamel Oom P.M,, 
as skriba wil hy als kondêm! 
en aan die hoof van hierdie spul, 
sit Bart en loer so oor sy bril. 





Ons is versprei tot in die Kaap, 
Ou Swarts is daar en nog 'n aap! 
Kapelane soos Makwas en Tom 
'n Magtige barbaredom . .. 
Sagmoedigheid en groot geduld, 
lieftalligheid en skone onskuld, 
so soet soos stroop en toegewy. 
Het van der Hoff ons voorberei. 





Dit was `n goeie vergadering. 


Die gemeentes kan weet dat die 
predikante erg krities op hulself is 
en op hul arbeid. Daarom ook dat 
'n gereelde verfrissingskursus in die 
vooruitsig gestel is. 


oOo 


`N STAP NA GEDWONGE KERKLIKE 
INTEGRASIE 


Volgens ,BEcu News” is daar in die 
Duits Evangeliese Lutherse Kerk in 
Suidwes-Afrika groot probleme. Hier- 
die probleme het ontstaan deurdat die 
blanke gemeentes nie gewillig is om 


JOH. DREYER 





te verenig met die nie-blanke gemeen- 
tes nie. Die sewentien blanke ge- 
meentes tel ongeveer 13,000 lede en 
die swart gemeentes 200,000. Die se- 
we pastore was met die uitsondering 
van die ,landespropst”, die ,hoof 
pastor in Windhoek, wel te vinde 
vir die samestelling. 'n Tweede oor- 
saak van die verwydering tussen le- 
raars en gemeentes was die politiek- 
gekleurde preke van die Lutherse le- 
raars. Twee van hulle was reeds deur 
die regering die land uitgesit. Die 
ander vyf het gevra aan die Lutherse 
Kerk in Duitsland, wat hulle uitge- 
stuur het en wat die gemeentes in 
Suidwes-Afrika finansieel help, om 
hulle te laat teruggaan wat toe ook 
gebeur het. 


Nou het die ,moederkerk' in Duits- 
land besluit om weer leraars te stuur 
maar alleen op voorwaarde dat die 
vereniging tussen die blanke en nie- 
blanke kerk deurgaan, waarop eers 

genoemde bitter teen is, en met die 
verdere voorwaarde dat geen kerklike 
ampsdraer uit die radikale regse 
groep gekies mag word nie. 

oOo 


MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOEË. 


Pryse en Katalogus 
op aanvraag! 


d. P. Ê. ROODE 


POSBUS 163 — FOON 308 
ERMELO 








BEPROEF DIE GEESTE 


Die saak wat vandag met die woord 
pornografie beskrywe word, is 'n saak 
waaroor daar reeds eeue lank geargu- 
menteer is. Gedurende die laaste paar 
jaar het dit andermaal sterk op 
die voorgrond getree en die aandag 
van talle persone en instansies op- 
geëis. 


DS. E .C. B. KOTZE. 





Die prominensie wat hierdie aange- 
leentheid verkry het, moet waarskyn- 
lik toegeskryf word aan die gees van 
bandeloosheid, permissiwiteit en vorm- 
loosheid wat sedert die begin van die 
sestiger jare oor die wêreld vaardig 
geword het. 

Van verskeie kante is daar sedert- 
dien kommer uitgespreek oor die pu- 
blisiteitsmedia wat klaarblyklik daar- 
op ingestel is om die gees van die mens 
te besoedel, sy oordeel af te stomp 
en hom af te trek na laer morele 
waardes. Uiteidelik moes selfs die 
meer liberale denkers toegee dat dinge 
nou té ver gegaan het. Hierdie onrus 
het gelei tot nuwe ondersoeke van en 
verskerpte beheer oor publikasies in 
verskeie westerse lande. 


WAT IS PORNOGRAFIE? 


Dat daar heelwat probleme is met 
die formulering van 'n definisie is 
natuurlik verstaanbaar. Dit is een 
saak om 'n definisie te gee wat wetlik 
toepasbaar is en gans iets anders om 
per definisie die wye gebied aan te 
dui waaroor bedenkinge bestaan. In 
ons land word die gebied waar hierdie 
soort van dinge voorkom taamlik 
wyd omskrywe onder andere deur die 
wet op publikasies en vermaaklikhede, 
die wet op onderdrukking van Kom- 
munisme en die wet op onbetaamlike 
of onwelvoeglike fotografiese mate- 
riaal. Hieronder resorteer dan alle 
gedrukte publikasies, films, vermaak- 
likhede en 'n groot reeks sogenaamde 
seksuele hulpmiddele. 

Die Longford Kommissie wat in 
Engeland 'n deurtastende ondersoek 
ingestel het oor pornografie het dit 
as volg gedefinieer. ,,Pornography is 
that which exploits and dehumanises 
sex, so that human beings are treated 
as things and woman in particular 
as sex opjects.” The general charactis- 
tics of pornography may be taken as 
being the use of eroticism for ulterior 
purposes. It embraces on the one hand, 
violence and sexual perversion, and 
on the other, smuttiness and ob- 
scenity. Most often commercial mo- 
tives are present.” 


PORNOGRAFIE 


HARDE EN SAGTE PORNOGRAFIE 


Die Longford Kommissie het in sy 
rapport pornografie ingedeel in hier- 
die twee kategorieë. Die sagte (soft) 
pornografie is die dinge wat die ge- 
wone publiek te sien kry in 'n wye 
reeks boeke, tydskrift en ander publi- 
kasies wat semi-wetenskaplike feite en 
advies verskaf of seksuele tegnieke 
ten einde mense te help met hulle 
seks probleme. Die sagte pornografie 
is basies gerig op die normale hetero- 
seksuele man. Die publikasies pevat 
foto's van naakte vroue, van hartstog- 
telike liefdestonele en geslagsverkeer. 
Onder hierdie kategorie is egter in die 
jongste tyd ook ingebring die afwy- 
kende en die perverse soos homo- 
seksualiteit, sadisme, masochisme en 
derglike. 


Harde (hard core) pornografie is ge- 
rig op die smaak van diegene wat ver 
verby die normale wil gaan. Dit is 
vir hulle wat iets meer en iets anders 
wil hê as net erotiese leesstof. Dit 
is vir die afwykende en seksueel wan- 
aangepaste. Hier gaan dit om die uit- 
beelding van seksuele aanranding, 
verkragting, sodomie en seksuele be- 
stialiteit. Hierdie smerighede is nie 
net beperk tot die skemerwêreld van 
'n klein groepie ontaardes nie. Por- 
nografie is 'n groot besigheid. Hoe 
groot die handel in pornografie werk- 
lik is weet niemand nie. Volgens 'n 
konserwatiewe beraming word daar 
jaarliks ongeveer 10 miljoen pond aan 
die sogenaamde harde pornografie in 
Britanje bestee, terwyl die syfer vir 
sagte etlike honderde miljoen is. 
Volgens die getuienis van die Suid- 
Afrikaanse polisie is daar nie minder 
nie as 69 mense in 'n tydperk van vier 
maande in Johannesburg skuldig be- 
vind ingevolge die wet op onbetaam- 
like fotografiese materiaal. Die boe- 
tes ten opsigte van hierdie skuldig- 
bevindings het in een geval R144 000 
beloop. Die syfers gee miskien `n 
vae aanduiding van die omvang van 
die wanpraktyke hier in ons land. 


DIE INVLOED EN UITWERKING 
VAN PORNOGRAFIE. 


Hoewel die wetenskaplike ondersoek 
na die werklike invloed van porno- 
grafie op die mens nog in 'n begin- 
stadium is, word dit algemeen aan- 
vaar dat dit 'n afbrekende en ver- 
woestende invloed op die mens uit- 
oefen. Die mees algemene uitwerking 
is die volgende: 


Steeds groeiende aptyt vir porno- 
grafie word ontwikkel totdat dit na- 
derhand 'n besliste verslawing word 


wat uiteindelik lei tot die een of 
ander vorm van misdadigheid. 

Blootstelling aan pornografie lei 
ook tot afstomping van oordeel en 
sensitiwiteit, vervlakking van die mo- 
raliteitsgevoel afbreking van die gees- 
telike weerbaarheid en oudermyning 
van die goeie sedes en gewoontes van 
die bevolking. 


BEHEER VAN PUBLIKASIES. 

Teen die reg van beheer oor publi- 
kasies en die verbanning van onge- 
wenste literatuur word baie argumen- 
te gestel. 

Dit word beweer dat die mens vol 
wasse en vry is en dat hy nie mag 
toelaat dat enkelinge vir hom moet 
besluit en voorskrywe wat ongewens, 
onbetaamlik en onwelvoeglik is nie. 

In 'n gemeenskap het die kerk 
dan net die taak om sy lidmate gods- 
dienstig en moreel op te voed, daarna 
moet hulle self kom tot die vasstel- 
ling van 'n grens of drumpel van aan- 
vaarbaarheid. Die kerk mag nie voor- 
skryf nie of in samewerking met die 
staat van bo af verbied nie. — Dat so 
'n grens van aanvaarbaarheid nooit 'n 
vaste en statiese norm kan wees nie 
blyk baie duidelik uit die geskiedenis. 
Wat 'n dekade gelede onaanvaarbaar 
geag is, word nou deur vele as nor- 
maal en goed voorgestel. Selfs binne 
die geledere van dieselfde geslag kan 
daar verskille wees oor wat ongewens 
en onwelvoeglik is. Enige beheer- 
maatreëls wat dus gegrond is in 'n 
sosiale kriterium moet uiteindelik op 
mislukking uitloop. 

Hierteenoor stel die reformatoriese 
kerke dat die Woord van (God die 
norm en bron van kennis, geloof en 
lewe is. Dit is die maatstaf waarvan 
die kerk nooit onthou mag word nie. 
Die kerk sal dus uit die Woord van 
God moet aflees en uitspel wat be 
hoorlik, gewens en goed is. Die ant- 
woord wat die kerk sê uitgespel het 
moet hy dan aanvaar as sy onwrik- 
bare oortuiging. Die moet hy verkon- 
dig as die korrekte gedragsnorm. 

Maar nou moet die kerk ook ver- 
wag dat hierdie oortuiging van hom 
voortdurend beveg en bestry sal word. 
Dit sal na alle waarskynlikheid be- 
stempel word as outyds, bekrompe en 
belaglik. In so `n situasie moet die 
kerk dan nie uit vrees vir kritiek, 
verkleinering en verdagmaking van 
die staat verwag om alle euwels deur 
wetgewing te bekamp en te bestry nie. 
Kragtens die woord van Romeine 13 
is die burgerlike owerheid 'n instel- 
ling en dienares van God wat die 
roeping het om kwaaddoeners te straf. 

A Blaai om 

UIT GEMEENTES 


“KERK” FAMILIE 


Die foto hierby geplaas spreek vir 
homself. 


So onthou die familie hulle vader: 
Hy het die vermoë gehad om by kin- 
ders `n liefde vir die ,,werk van die 
Heer” te leer. As 'n kind kon praat 
is hy op die skoot geneem en die 
eerste Bybeltekste, psalms en gesange 
word aan hom geleer. 


Hy was hoof van die kategesegroep 
en so volg die seuns almal as ouder- 
linge vir jeugwerk en hoof by die 
kategese onderrig. 


Sommige kinders was jonk toe hulle 
moeder met twaalf kinders agter ge- 
laat is. Dit het nie verhinder dat sy 
elke Sondag die kinders 10-12 myl 
per perdekar vervoer het vir hulle 
kategetiese onderrig nie. Reeds op 
jeugdige ouderdom van 19 of 21 jaar is 
die seuns as diakens gekies en die 
ouderlingskap het gou gevolg. 





OGIES SE 
ORREL 


Met groot dankbaarheid het die ge- 
meente Ogies die naweek van 27 en 
28 April 1974 op feestelike wyse 
hul orrel ingebruik geneem. Daar was 
sedert die kerkgebou in 1956 ingewy 
is 'n groot behoefte by die gemeente 
om 'n orrel te besit, want daar was 
nog altyd gebruik gemaak van 'ʼn 
gewone traporrel wat nie uiting aan 
die gemeentesang kon gee nie. Se- 
dert die bevestiging van ds. en mev. 
L J. $S. Steenkamp is daadwerklike 
pogings deur die hele gemeente aan- 
gewend om fondse in te samel vir die 
orrel wat bestaan uit 1003 pype en 
die gemeente R16,000,00 gekos het. 
Dit was egter feitlik betaal met die 
ingebruikneming. 


Dieselfde naweek is daar nagmaal 
gevier en van die gemeente het op 
die kerkplein kom uitkamp. Die voor- 
bereidingsdiens is waargeneem deur 
prof. J. P. Oberholzer wat sy preek 
voorberei het uit Ps. 103 en veral 
klem gelê het op die gemeentesang 








Die merkwaardige Rosslee's: Voor v.l.n.r. T. H. Rosslee (ouderling Alberton-Wes) 
J. J. Rosslee (ouderling Lydenburg), die moeder M. A. Rosslee (Alberton-Wes), 
P. P. Rosslee (ouderling Villiers), P. J. Rosslee (ouderling Alberton-Wes). 


Agter v.l.n.r. F. C. Rosslee (ouderling Alberton), F. Pieterse (diaken HOSaPo Ta) 
ouderling A.G.S.. Germiston), J. Jordaan (diaken Heidelberg 
diaken Alberton-Wes). Al die ouderlinge is eie seuns en die 


H. P. Rosslee 
D. D. Rosslee 


" 


diakens is kleinseuns. 


tot lof van God. Die nagmaal en 
dankseggings dienste is deur ds. Steen- 
kamp waargeneem. Tydens die voor- 
bereidingsdiens het prof. Oberholzer 
op heel treffende wyse die nuwe lid- 
mate geloofsbelydenis laat aflê. Dit 
was spesiaal uitgestel vir die geleent- 
heid. 

Met die voorbereidingsdiens het 
mnr. W. Mathlener die orrel bespeel 
uit verskeie variasies sommige deur 
homself gekomponeer en Sondag met 
nagmaal en dankseggingsdienste is 
die orrel deur mev. Jacobs van die 
Universiteit Pretoria bespeel. Aan die 
drie persone ons innige dank en 
waardering vir hul opoffering. 

— H. C. Wolmarans, skriba. 


PORNOGRAFIE 
A Vervolg van vorige bladsy 


Die kerk kan dus van die staat ver- 
wag om in hierdie sake op te tree. 
Maar aan die anderkant sal die kerk 
dan ook duidelik uit die Woord van 
God moet uitspel wat sy standpunt 
en oortuiging is. 

En juis dit is nie so 'n maklike en 
eenvoudige taak nie. Die kerk aanvaar 
dat die Woord van God die enigste 
betroubare norm van ons lewe is. Maar 
sodra ons die Woord gaan toepas op 
die lewe van vandag in al sy geledinge, 
dan ondervind ons geweldige proble- 
me. Daar is byvoorbeeld die probleem 
in verband met die historiese stof 
in die Bybel. Is dit normatief vir die 
lewe van vandag? En hoe moet dié 
materiaal wat ingeweef is in die kul- 
tuur van 'n totaal ander tydvak gein- 
terpreteer en gehanteer word. 


Baie van die sake wat vandag vir 
ons problematies is en waarop ons ge- 
slag antwoorde wil hê word gladnie 
eers in die Bybel genoem nie. In 
sulke gevalle moet daar noukeurige 
afleidings gemaak word en bepaalde 
reëls moet saaklik oorweeg en toege- 
pas word op die besondere gevalle. Dit 
is dus duidelik dat die kerk nie oor 
alle sake van die dag pasklare ant- 
woorde het nie. Ook oor die saak van 
ongewenste publikasies sal die kerk 
nos deeglik moet besin. 


(word vervolg) 


HERDERLIKE SKRYWE 




















VOLKERE VERHOUDINGE 












































In die Ned. Herv. Kerk het dit 
reeds in 'n groot mate gebruik ge- 
word dat die openingsrede by die Al- 
gemene Kerkvergadering of by 'n 
kingsvergadering toegespits word op 
een of ander aktuele probleem wat 
vir die hele kerk van belang is. Ek 
wil met graagte by hierdie gebruik 
inskakel. 

Die probleem waaroor ek enkele 
opmerkings wil maak, is die probleem 
van volkereverhoudings. Wanneer die 
kerk oor aktuele probleme praat, moel 
hy dit altyd doen in die lig van Gods 
Woord en die belangrikste Skrifwoord 
i.v.m. volkereverhoudings in Suid-Afri- 
ka is Mat. 28:19: 

Gaan dan heen, maak dissipels vai 
al die nasies, en doop hulle in die 
Naam van die Vader en die Seun en 
die Heilige Gees; en leer hulle 0m 
alles te onderhou wat Ek julle be- 
veel het. 


Omdat ek egter vanaand die ampte- 
like standpunt van die kerk ten dele 
Wil interpreteer, wil ek aansluit by 
die Herderlike skrywe van die Algeme- 
ne Kerkvergadering van die Neder- 
duitsch Hervormde Kerk van Afrika 
aan die Lidmate van die Kerk oor sy 
UVpvatting met betrekking tot Volke- 
reverhoudings in die Republiek van 
Suid Afrika. 

Ek wil hieroor praat omdat hierdie 
dokument een van die belangrikste 
dokumente is wat die kerk ooit ge- 
publiseer het om die lewensorde van 
die kerk en sy lidmate te reël. 


Ek sê dit is een van die belangrik- 
ste dokumente en nogtans het getuie- 
nis die Kommissie van die Algemene 
Kerkvergadering bereik dat daar in 
ons kerk nie genoeg aandag aan hier 
die Herderlike Skrywe en sy implika- 
sies gegee is nie. Ek wil daarom 
namens die Algemene Kommissie by 
elke predikant en kerkraad daarop 
aandring dat u `n geleentheid sal 
skep waar u breedvoerig en noukeu- 
rig die Herderlike Skrywe kan be- 
studeer. As dit enigsins moontlik is, 
moet die Herderlike Skrywe nie net 
in die Kerkraadsvergadering behandel 
word nie, maar ook in 'n gemeentelike 
samekoms. 

Omdat ons verwag dat die Herder- 
like Skrywe sê behandel sal word, 
gaan ek nie op die hele Herderlike 
Skrywe in nie. Ek wil my hoofsaaklik 
beperk tot die negatiewe reaksies wat 
ae standpunt van die kerk uitgelok 


1.Ter inleiding wil ek u herinner 
daaraan dat die aanleiding tot die 


besluite van die Algemene Kerkverga- 
dering en die Herderlike Skrywe wat 
daaruit gevloei het, onder andere die 
besluite van die Gereformeerde Eku- 
meniese Sinode in Sydney (1972) was. 
Na die oordeel van die Herv. Kerk 
loop die besluite van die G.E.S. uit op 
volle integrasie van blank en nie 
blank in Suid-Afrika en daarom het 
ons standpunt daarteenoor ingeneem. 


PROF. P. $. DREYER 


'n Sterk reaksie van die kant van 
ons susterskerke (en dis ook met so- 
veel woorde in koerante geskrywe) 
was dat ons nie lid van die G.E.S. 
is nie en dat ons reaksie op die be- 
sluite dus ongevraagd is. Nog minder 
vriendelik is daar gesê dat ons hier 
'n geleentheid gesien het om vir ons- 
self wins te behaal en vir ander 
moeilikheid te maak. 


Hierteenoor wil ek stel: 


Al is daar ander kerke wat aan- 
spraak daarop maak, dan maak ons 
minstens ook daarop aanspraak dat 
ons kerk saam met die blankes na 
Suid Afrika gekom het. Soos die Afri- 
kanervolk gegroei het, het ons ook 
gegroei. Die lotgevalle van die Afri 
kanervolk was ook die lotgevalle van 
die kerk. As die Afrikanervolk sou 
verdwyn, sal die Herv. Kerk waar- 
skynlik voortlewe, maar dan in 'n 
ander gestalte as wat ons hom nou 
ken. Wat ons volk raak, raak dus 
ook die kerk. As daar dus iets is 
wat na ons mening ons volk en sy 
toekoms bedreig, moet ons praat en 
mag ons ons nie laat keer deur sul- 
ke formaliteite soos die vraag van of 
ons lid van `n organisasie is of nie. 
En wat ek hier stel, is so klaarblyk- 
lik en vanselfsprekend dat 'n mens 
nie kan help om te dink dat ons 
kritici (veral van nie-kerklike kant) 
hulle eie winste bedreig sien deur die 
standpunt wat ons ingeneem het nie. 


2. Die tweede saak waaraan ek aan- 
dag wil gee, is die kritiek op die 
kerk dat ons politiek bedrywe. 

Die kerk se standpunt en sy beleid 
ten opsigte van volkereverhoudings 
in Suid-Afrika word uitgedruk in Art. 
111 van ons Kerkwet wat as volg hui: 


Die kerk, bewus van die gevare 
wat vermenging van blank en nie- 
blank vir albei groepe inhou, wil geen 
vermenging in sy midde toelaat nie, 
maar beoog die vorming van eie volks- 
kerke onder die verskillende volks 
groepe in die oortuiging dat aldus die 


bevel van die Here — ,Maak dissipels 
van al die nasies .. .” Mat. 28:19 — 
die beste tot sy reg sal kom en dat 
die eenheid van Christus deur so'n 
werkverdeling nie geskaad sal word 
nie. Tot die gemeentes van die Ned. 
Herv. Kerk behoort blanke persone 
wat...” en dan volg die wyses waar- 
op mense lidmaat van die kerk word. 


Die agtergrond van hierdie artikel 
is die feit dat die kerk erns maak 
met die Bybelse leer dat die bestaan 
van volke en hulle lotgevalle nie maar 
net die werk van mense of die blinde 
grille van 'n noodlot is nie, maar 
dat dit die genadige skepping en be- 
stier van die Here onse God is. Ons 
kan ook sê dat daar 'n orde is in 
die natuur en die bestaan van men- 
se en volke wat deur God Self daar- 
gestel is en wat ons nie ongedaan 
mag maak nie. 


Tegelykertyd eis die wet van God 
van ons dat ons ons naaste moet 
liefhê SOOS onsself. Hierdie naaste 


TT nie net dat daar skeiding tussen 
volke sal wees nie, maar dat die 
skeiding sal geskied in reg en gereg- 
tigheid en met die bewoënheid wat 
van die gelowige vereis word teenoor 
hulle wat minderbevoorreg is. 

2.1. Oor hierdie standpunt is ons kerk 
in die verlede kere sonder tal in 
die buiteland en in die binneland, 
ja deur sommige van Ons eie mense, 
beskuldig dat ons net die program 
van die Nasionale Party aanvaar het 
en dit tot `n teologie verhef het. Ons 
is dus verslaaf aan die Nasionale 
Party en ons verkondig 'n politieke 
beleid onder die dekmantel dat dit 
'n Bybelse teologie is. 


Hierop wil ons antwoord: 

In die vorige eeu was die Herv. 
Kerk onder die ou ZA. Republiek 
die staatskerk. Die grondwet van die 
staat het ook die Kerkwet vasgelê. 
Die grondwet van die ZAR. van 
1859 bepaal: ,,Het volk wilt geene ge- 
lijkstelling van gekleurde met Blanke 
ingezetenen, noch in Kerk, noch in 
Staat.” Later was die kerk nie meer 
staatskerk nie. Toe die kerk dan 
in 1904 sy eie Kerkwet opstel word 
Art. TINT (in ietwat ander formulering 
as die huidige) daarin opgeneem 
Die Nasionale Party ontstaan in 1914. 
As die een van die ander geleen het, 
het die Nasionale Party by die Herv. 
Kerk geleen en nie andersom nie. 
Maar ek dink nie hier is 'n kwessie 


A Blaai om 

VOLKERE 
VERHOUDINGE 


A Vervolg van vorige bladsy 


van leen of oorneem nie: die ge- 
skeidenheid van volke is 'n lewenspa- 
troon van ons volk, gegrond in die 
Bybel, wat teruggaan tot die vroeg- 
ste dae van ons geskiedenis. In hier- 
die opsig is Suid-Afrika uniek in die 
wêreld: die Wes-Europese volke het 
baie wêreldstreke gekoloniseer en 
daar blanke volke gestig. Dwarsoor 
die wêreld merk ons twee patrone 
op: die Roomse koloniseerders (bv. in 
Meksiko en die Suid-Amerikaanse lan- 
de) het die weg gevolg van ver- 
menging met die inheemse bevolkings. 
Die Protestantse koloniseerders (bv. 
V.S.A., Australië) het die weg gevolg 
van die uitdelging van die inheemse 
bevolkings. Suid-Afrika het die weg 
gevolg nie van uitdelging nie maar 
ook nie van vermenging nie, maar van 
afsonderlike naasbestaan in weder- 
sydse respekte vir mekaar. 

Art. HI het dus as't ware geleidelik 
saam met die lewenspatroon van ons 
volk in ons land ontstaan. Die Bybel 
bly die hoogste norm, maar die ver- 
kondiging van die evangelie moet 
altyd in `n konkrete situasie geskied 
en die kerk wat deur die verkondi- 
ging opgebou word, moet binne 'n 
konkrete, praktiese situasie bestaan. 
Waar Art. II na ons mening nie 
on-Bybels of in stryd met die evan- 
gelie is nie, is dit die werkwyse wat 
in ons situasie die mees praktiese 
en die een met de meeste kans op 
blywende resultate is. 

22. Na en tydens die Algemene 
Kerkvergadering, toe die besluite oor 
volkereverhoudings sonder teenstem 
geneem is, was daar individue en van 
ons Afrikaanse koerante wat ons weer 
aan 'n ander politieke party gekoppel 
het en gesê het dat ons nou die N.H.P.- 
Kerk is. 


Hierop wil ek dit sê: 

Sinds jare is daar individue (poli- 
tici en andere,) en koerante wat ver- 
klaar dat hulle afsonderlike ontwik- 
keling steun. Wat hulle verkondig, 
kom egter in werklikheid daarop 
neer dat hulle die ontwikkeling van 
die tuislande steun, maar origens met 
slim woorde en argumente afsonder- 
like ontwikkeling (die woord ,,apart- 
heid” is lankal in die doofpot gesteek) 
interpreteer dat dit op volle inte- 
grasie neerkom, ingesluit (in sommige 
gevalle) die afskaffing van die On- 
tugwet. In 'n demokratiese land is 
dit seker hulle goeie reg om soiets 
te doen. Ons kan hulle ook nie keer 
om allerlei dinge van die Herv. Kerk 
te sê nie. Maar wat ons in Art. II, 
die besluite op die Algemene Kerkver- 
gadering en die Herderlike Skrywe 
uitdruk, is die lewenspatroon van 


ons volk van die begin af, wat in 
1859 reeds in woorde uitgedruk en in 
wetgewing vasgelê is. As mense 'n 
ander weg volg, kan ons niks daaraan 
doen behalwe om 'n waarskuwende 
stem te laat hoor. As mense leuens 
van ons vertel, moet ons dit maar 
aan kundige mense met onderskeids- 
vermoë oorlaat om te oordeel. 

2.3. Ten slotte oor hierdie saak nog 
dit: 

Politieke partye ontstaan, veg, stig 
koalisies, smelt, skeur, wen verkie- 
sings en regeer, verloor verkiesings 
en verdwyn ook dikwels. Hoe belang- 
rik hulle ook al vir ons bestaan in 
die wêreld mag wees, hulle is en bly 
'n menslike maaksel in diens van 'n 
menslike doelwit hier op aarde. Die 
kerk is die liggaam waarvan Christus 
die Hoof is; dit is geen mens 
like maaksel nie maar deur God 
Self tot stand gebring; die doel word 
deur God gestel, nl. die verheerliking 
van God en die verlossing van die 
mens. Die kerk moet gedurig aan sy 
Hoof gehoorsaam wees en voortgaan 
met die roeping van verkondiging en 
lering tot die wederkoms van Christus 
toe. Nou word die kerk en sy lid- 
mate deur die Bybel vermaan om 
aan die wettige landsowerheid ge- 
hoorsaam te wees en daarom vermaan 
die kerk ook sy lidmate gedurig om 
hulle burgerplig te doen en die lands- 
owerheid in ere te hou. Maar die 
kerk is aan geen politieke party diens- 
tig nie. Die politieke party wat vol- 
gens die beginsels van die kerk die 
regte weg bewandel, kan seker wees 
van die simpatie van die kerk, maar 
nooit mag die kerk hom aan enige 
politieke party verbind nie. 

3. Die derde saak waarby ek baie 
kortliks wil stilstaan, is die negatiewe 
kritiek van die buitelandse maar ook 
binnelandse (hoofsaaklik Engelsspre- 
kende) kerke en liggame soos die 
Christelike Instituut hier te lande en 
die Wêreldraad van Kerke in die 
buiteland. 

Die kritiek van hierdie kerke en 
liggame het baie verskillende aspekte 
waarop ek hier nie kan ingaan nie. 
Sommige van die basiese verskille 
tussen ons en hulle som ek op in 
enkele punte: 


3.1. Ons erken en heg waarde aan 
die bestaan van verskillende volke 
en aan wat eiendomlik aan elke volk 
is. 

Hulle (veral sedert die Eerste Wê- 
reldoorlog) beskou enige vorm van 
nasionalisme as uit die bose en wil 
die grense van volke so gou moontlik 
vernietig. 

32 Ons verkondig die Bybelse 
leer dat Christus gekom het om te 
sterf vir ons sonde en dat Hy met 
sy opstanding die sonde en dood oor- 
win het. Die koninkryk wat Hy stig, 
is die koninkryk van die hemele (die 

koninkryk van God) en nie n aardse 
koninkryk nie, al is dit in die wêreld. 
Ons is sondaars wat net deur die ge- 
loof in Christus deel het aan die gena- 
degawes van Christus. Omdat ons ver- 
loste sondaars is, moet ons 'n lewe 
van dankbaarheid lei en dit beteken 
dat ons God bo alles met al ons krag- 
te moet liefhê. Hierdie liefde van 
God tot ons en ons tot God is die 
grond vir die tweede groot gebod. 
nl. dat ons ons naaste moet liefhê 
soos onsself. As dissipels van Chris- 
tus is en bly ons vreemdelinge en 
bywoners op aarde, maar ons is ge- 
roepe om sy getuies te wees tot aan 
die uiteindes van die aarde. As ge- 
tuigende en belydende Christene is 
ons die suurdeeg wat die sondige 
wêreld deursuur, die sout wat die 
aarde voor God meer smaakvol moet 
maak. 

Hulle verander die begrip sonde: 
die mens is `n gemeenskapswese wat 
nie anders kan wees as wat die ge- 
meenskap hom maak nie. Sonde is 
die sosiale, ekonomiese, politieke ens. 
wantoestande wat heers. Die mens is 
'n sondaar omdat hierdie wantoestan- 
de hom so maak. Christus het in die 
eerste plek gekom om hierdie wan- 
toestande uit die weg te ruim. Hy is 
dus 'n sosiale hervormer en 'n poli- 
tieke revolusionêr — die grootste van 
almal. Geloof beteken handeling. Die 
kerk en elke individu wat homself as 
'n dissipel van Christus beskou, moet 
Christus volg en het dus die taak om 
die sosiale hervorming en die politie- 
ke revolusie van Christus voort te 
sit. Die koninkryk van God is die re- 
sultaat van hierdie sosiale hervorming 
en politieke revolusie en moet sig- 
bare gestalte in hierdie wêreld aan- 
neem. 

Hieroor wil ek net opmerk: 

Uit hierdie enkele punte wat ek 
gestel het, is dit klaar duidelik waar- 
om ons en hierdie mense mekaar nie 
kan vind nie en waarom hulle aan- 
valle op ons steeds skerper word. 
Ons kan niks anders doen as om aan 
te hou om die Woord van God te ver- 
kondig en ons geloof teenoor hierdie 
mense te bely nie. Ook die geskiede- 
nis van die kerk is een lang verhaal 
van dwalinge en afwykinge, maar dit 
is ook 'n geskiedenis wat toon dat 
die Woord van God uiteindelik altyd 
triomfeer. En dat hierdie mense van 
die Woord van God afwyk, word ge- 
toon deur die Bybel self, maar ook 
deur een baie opvallende feit: as 'n 
mens sou vra wat is die sosiale ver- 
anderinge en die politieke revolusie 
wat ons tot stand moet bring, wat is 
die aard van die nuwe gemeenskap 
wat ons moet bewerkstellig, dan is 
die antwoord van hierdie mense so 
weinig verskillend van die Kommunis- 
me dat dit nog net van verbygaande 
akademiese belang is. 

4. Die laaste negatiewe reaksie waar- 
by ek wil stilstaan, is die reaksie van 
ons eie lidmate. 

Daar is baie van ons lidmate wat 
op Art. IT en die Herderlike Skrywe 
reageer met die gedagte: ,,Pragtig! 
Die Herv. Kerk is 'n blanke kerk; 
die gekleurdes is daaruit!” Met hier- 
die gedagte is hulle dood tevrede en 
steur hulle aan niks anders nie. 

Hierop wil ek dit sê: 

As dit u enigste gedagte is, is die 
kritici van ons kerk heeltemal reg: 
dan is die beleid van die Herv. Kerk 
onchristelik. 

Ons groot probleem is dat ons kri- 
tici (en na my oortuiging is dit ook 
die groot probleem van ons lands- 
owerheid) ons beleid van afsonderlik- 
heid net negatief sien: dit is 'n beleid 
van uitsluiting, van onderdrukking, 
van ontneming van regte en voorreg- 
te. Dit is verder 'n beleid wat gevolg 
word net ter wille van ons eie voor- 
deel, gemak en vooroordele. 

Dit is vals, maar ons moet oppas 
dat ons nie deur ons lewenswandel 
en ons praatjies die bewys lewer wat 
ons kritici soek nie. 

Ons moet begryp dat die beleid van 
afsonderlikheid nie 'n negatiewe be- 
leid is nie, maar positief. Dit is nie 
gemik op die ontneming van vryhed 
en regte nie, maar juis op die waar- 
borg daarvan. Dit ontken nie die 
menslike waardigheid nie, maar is 
juis daarop gebou. 

Spesifiek wat ons kerk betref, moet 
ons begryp dat Art. III nie beteken 
dat nie-blankes uitgesluit is uit die 
kerk van Christus nie. Ons mag hulle 
nooit uitsluit nie, want daarmee sou 
ons 'n doodsonde begaan. Inteendeel, 
ons het die direkte opdrag van Chris- 
tus om hulle juis in te sluit in die 
kerk van Christus: ,,Maak dissipels 
van al die nasies; doop hulle in die 
Naam van die Vader en die Seun en 
die Heilige Gees; en leer hulle om 
alles te onderhou wat Ek julle be- 
veel het.” Ons mag hieraan nie on- 
gehoorsaam wees nie. Waar ons dan 
in Art. TT sê dat net blanke persone 
aan die Herv. Kerk behoort, dan is 
dit `n standpuntstelling, maar dit is 
tegelyk ook 'n werkwyse: dit eis van 
ons dat ons die evangelie aan die 
nie-blankes in ons land moet verkon- 
dig en dat hulle in hulle eie kerk- 
verband opgeneem word. Die feit dat 
hulle in eie kerkverband opgeneem 
word, verbreek nie die eenheid in 
Christus of die saligmakende krag van 
die geloof nie. Ons verlossing lê nie 
daarin dat ons aan 'n bepaalde kerk as 
organisasie behoort nie, maar daarin 
dat ons glo aan Jesus Christus as 
die enigste Verlosser. Die eenheid 
van die kerk van Christus lê nie in die 
eenheid van organisasie nie, maar in 
die feit dat daar net een Heer en 
een 'Verlosser is waarin almal glo. 
Die genadegawes van God behoort 
nie net aan ons nie, maar aan almal 


wat glo. Tegelykertyd behoort die 
voorreg om die evangelie in jou eie 
taal te hoor, in jou eie taal te sing 
en te bid, volgens jou eie kultuur die 
Here te dien, jou kultuur op te bou 
en te verryk vanuit die Christelike 
geloof nie net aan ons nie, maar aan 
elke volk in Suid-Afrika. Daarom is 











Art III en ook die Herderlike Skrywe 
'n ernstige en blywende oproep aan 
die hele kerk en aan elke lidmaat, 
nl. dat u aan die werk moet spring, 
dat u offers moet bring om sover dit 
enigsins moontlik is ook die nie-blan- 
ke in Suid-Afrika deel te maak van 


die koninkryk van God. OOO 

Museumstukke in die $. P. Engelbrecht-Museum afkomstig 


uit Bybellande en Tye 


1. 'N BABILONIESE SPYKERSKRIF. 
TABLET AS DEEL VAN DIE 
CHANGUION-SKENKING. 


Lesers van Die Hervormer wat 
reeds besoeke aan die S. P. Engel- 
brechtmuseum in die Dirk van der 
Hoffgebou in Pretoria afgelê het, sal 
waarskynlik onthou dat daar in twee 
van die uitstalkaste 'n paar voorwer- 
pe uitgestal word wat afkomstig jis 
uit Babilonië, Libanon, Palestina (Is- 
rael) en Italië en waarvan een on- 
geveer 2500 jaar en sommige ander 
om en by 2000 jaar oud is. 


H. M. REX 


Die bousteen met Babiloniese spy- 
kerskriftekens wat vanaf 1964 in die 
S. P. Engelbrechtmuseum bewaar 
word en wat in Babilonië eeue voor 
die geboorte van Christus, tot stand 
gekom het en in die loop van die tyd 
via Nederland na Suid-Afrika gebring 
is, is baie waarskynlik een van die 
oudste geskrifte in die Republiek van 
Suid-Afrika. 


Die lengte van die bousteen of 
spykerskriftablet, wat dateer uit die 
koningskap van Nebukadnesar (605. 
562 v.C.), varieer van 84 dm. tot 9 
dm. en die breedte van 71 dm tot 74 
dm. terwyl die dikte 2 dm en die 
gewig 7 Ib. 6 oz. is. Die beskrewe 
gedeelte van die bousteen, wat 41 
dm. by 54 dm. beslaan, bevat onge- 
veer 250 spykerskriftekens. Die Se- 
we reëls van die geskrif bestaan elk- 
een uit gemiddeld 36 skriftekens. Dit 
is opmerklik dat die bykans 250 Ba- 
biloniese spykerskriftekens in die 
Afrikaanse vertaling deur 16 woore, 
bestaande uit 98 letters, weergegee 
word. 


Op versoek van prof. S. P. Engel- 
brecht het prof. J. P. Oberholzer, 
destyds predikant van die Verwoerd- 
burg-gemeente en 'n kenner van Ba- 
bilonies, in 1964 die Babiloniese spy- 
kerskrifteks as volg vertaal: 


“Nebukadnesar koning van Babel 
instandhouer van Esagila en Ezida 
Seun, vernaamste, van Nabopolasser 
koning van Babel.” 


Die spykerskriftablet maak deel uit 
van die Changuion-skenking wat in 
1964 deur mnr. Louis Annet Chan- 
guion, van Ben Swartstraat, Villieria 
aan die $S. P. Engelbrecht-museum ge- 
maak is. Mnr. Changuion, wat ten 
tye van sy uittrede uit die spoorweg- 
diens die betrekking van Bedryfs 
assistent op Witbank beklee en hom 





Die Dirk van der Hoffgebou, Jacob Maréstraat 224, Pretoria. Die $. P. Engel- 
brecht-museum en die AzR)elberaannlek word in die middelste verdieping 
gehuisves. 


van toe af op Pretoria as pensioena- 
ris kom vestig het, was 'n seun van 
Francois Daniël Changuion en 'n ag- 
terkleinseun van dr. A. N. E. Chan- 
guion, die stamvader van die Chan- 
guion-geslag in Suid-Afrika. Die ge- 
skrifte, dokumente en voorwerpe wat 
van geslag tot geslag deur die Chan- 
guion-familie in bewaring gehou is 
en tien jaar gelede aan die sorg van 
die S. P. Engelbrecht-museum toe- 
vertrou is, is in 1831 deur dr. Chan- 
guion, 'n seun van die beroemde 
Francois Daniel Changuion van Neder- 
land, na Suid-Afrika gebring. Op wat- 
ter stadium en onder watter omstan- 
dighede die spykerskriftablet in be- 
sit van die Changuion-familie gekom 
het, is nie bekend nie. 


Die wyse waarop die Changuion- 
versameling, waaronder die merkwaar- 
dige en eeue-oue spykerskrifdokument 
in besit van die $S. P. Engelbrecht- 
museum gekom het, is fn 1964 deur 
prof. Engelbrecht as volg beskrywe: 


Ek is op 5 Januarie 1964 na die 
kerkgebou van die Hervormde ge- 
meente van Villieria om die seuntjie 

van mnr. en mev. Botha, Frans Jacob 
Louis Botha, te gaan doop. Terwyl 
ek besig was in die konsistoriekamer 
om my toga aan te trek en my reg te 
maak om op die preekstoel te gaan, 
kom die kerkraadslede binne en word 
hulle aan my voorgestel en een daar- 
van was 'n diaken F. D. Changuion. 
Ek het 'n bietjie verwonderd gekyk 
want ek het nie geweet dat ons daar 
'n diaken met dié naam het nie en 
ek vra toe of hy miskien 'n afstam- 
meling van die 'Kaapstadse dr. A. 
N. E. Changuion is. (Toe hy beves- 
tigend antwoord) vra ek hom of hulle 
nog ou historiese stukke van die ou 
dr. Changuion het en sy antwoord 
was: ,Ja, baie!” Ek vra hom toe waar 
die stukke is en hy sê my sy pa het 
dit. Ek vra hom toe waar sy pa is en 
hy sê sy pa sit hier in die kerk! Ek 
het hom toe gevra om onmiddellik 
na die erediens afgeloop is sy pa 'n 
bietjie (na my) te bring. Dit het toe 
gebeur en sy pa het my gesê dat hy 
nog baie dinge het en dat hy bereid 

is om dit af te staan vir die Kerkargief 
en -museum. Ek het die indruk gekry 
dat die besit van hierdie merkwaar- 
dige versameling 'n groot druk op 
hulle was, want al die tientalle jare 
is dit met die grootste sorg bewaar en 
het hulle die groot verantwoordelik- 
heid besef om hierdie geskrifte en 
voorwerpe vir die nageslag te bewaar. 
Ek het verder die indruk gekry dat 
dit vir hulle 'n ware oplugting was 
om hierdie goed in veilige bewaring 
te plaas in 'n inrigtng soos ons Kerk- 
argief en -museum.” 


Oudl. George Lorraine Changuion 
van die Pretoria-Oos-gemeente en 'n 
seun van die skenker van die Chan- 
guion-stukke, mnr. Louis A. Chan- 
guion het onlangs aan my vertel 
hoedat sy vader gedurende die af- 
gelope jare vandat die Changuion- 
versameling deur hom vir bewaring 
in ontvangs geneem is, maatreëls ge- 
neem het waardeur die veilige be- 
waring van die familie-erfstukke ver- 
seker is. Wanneer die Changuion-ge- 
sin byvoorbeeld van een plek na 'n 
ander verhuis het, het sy vader altyd 
daarvoor gesorg dat die Changuion- 
stukke nie as deel van die trek ver- 
voer word nie maar deur hom persoon- 
lik na die nuwe woonplek geneem is. 
In die loop van die afgelope eeu het 
die versorging en veilige bewaring 
van die Changuion-versameling feit- 
lik 'n familietradisie geword. Daarom 

Hierdie vertaling van die Babiloniese spykerskrifteks is in 1964 gemaak deur 
prof. dr. J. P. Oberholzer, destyds predikant van die Verwoerdburggemeente 





Die 2 500 jaar-oue bousteen met inskripsie of spykerskriftablet uit die tyd van 
koning Nebukadnesar. 





Prof. dr. J. P. Oberholzer, wat in 
1964 op versoek van prof. $. P. Engel- 
brecht verantwoordelik was vir die 
ontsyfering en vertaling vn die Babi- 
loniese spykerskriftablet. In Die Her- 
vormer van April 1964 het prof. Engel- 
brecht verwys na die ,,wetenskaplike 
prestasie van hierdie 'Trichardtsfon- 
teinse Boereseun” en gesê dat ons 
Kerk trots op dié prestasie behoort 
te wees. A Blaai om 

MUSEUM 
STUKKE 
UIT BYBELLANDE 


A Vervolg van vorige bladsy 

kan mens begryp dat prof. Engel 
brecht in 1964 die indruk gekry het 
dat mnr. Louis A. Changuion op daar- 
die stadium dankbaar en verlig gevoel 
het dat die stukke nou uiteindelik in 
die sorg van 'n museum gelaat kan 
word. 

Op `n ander geleentheid sal ek 
meer vertel oor die omvang en his- 
toriese belangrikheid van die Chan- 
guion-versameling. Vir diegene wat 
op hierdie stadium meer wil weet van 
die lotgevalle van die Changuion-fa- 
milie in Europa en elders, kan ek 
verwys na `n lesenswaardige artikel 
van dr. Jan Ploeger wat 'n paar jaar 
gelede in die 'Tydskrif vir Geestes- 
wetenskappe (Jrg. 8, Nr. 1, Maart 
1968) verskyn het onder die titel: 
Besonderhede aangaande die Chan- 
guion-geslag in Nederland en Suid- 
Afrika. Met die oog op die skrywe van 
daardie artikel het hy destyds ruim- 
skoots gebruik gemaak van gegewens 
wat hy in die Changuion-versameling 
en ander bronne verkry het. 

Nadat dr. Ploeger in die artikel 
aandag gegee het aan die agtergrond 
van die Changuion-familie en die le- 
wensloop en kinders van Fracois Da- 
Niel Changuion (1766-1860), het hy 





Dr. A. N. E. Changuion, diee stam- 
vader van die Suid-Afrikaanse Chan- 
guions, wat in 1831 die Babiloniese 
spykerskriftablet en ander familie-erf- 
stukke na Suid-Afrika gebring het. Tot 
in 1865 was hy een van die belangrike 
Hollands-Afrikaanse leiersfigure in 
Kaapland. Sy stryd teen die destydse 
verengelsing van ons Hollands-Afri- 
kaanse voorouers in Kaapland was van 
deurslaggewende betekenis. 








Mnr. Louis A. Changuion, skenker van die merkwaardige Changuion-versame- 

ling, en sy eggenote Cornelia Gertruida Beechey. Mev. Changuion se vader 

was 'n Britse soldaat wat na die oorlog met 'n nooi Wassenaar van Middel- 

burg-distrik getroud is. Oudl. George Lorraine Changuion, een van die eg- 

paar se seuns, is tans besig met buitemuurse studie as voorbereiding vir sy 
teologiese studie. 


ook stilgestaan by die lewe en werk 
van Antonie Nicolaas Ernest Chan- 
guion, tweede oudste seun van laasge- 
noemde, wat bekendheid en roem ver- 
werf het as Kaapse opvoedkundige, 
taal- en letterkundige, kerkman en 
politikus, eensame taalstryder en die 
vernaamste voorloper van die Hol 
landse Taalbeweging in Suid-Afrika. 


MTadat die vader van A. N. E. Chan- 
gulon in 1814 as Nederlandse ambas- 
sadeur na die V.S.A. gestuur is, het 
die jong Changuion hom in Duitsland 
toegelê op die studie van Duits en 
Frans waarna hy op 16-jarige leef- 
tyd privaat onderwyser in Frans en 
Engels — wat hy van kindsbeen af 
geleer het — in Frankfurt an der 
Main in Duitsland geword het terwyl 
hy in daardie jare terselfdertyd ook 
begin het met die studie van Latyn 
in sy vrye tyd. Toe hy ongeveer 20 
jaar oud was, het hy na Amsterdam 
verhuis waar hy as privaat onderwyser 
in Engels, Frans en Duits genoeg ver- 
dien het om sy studie van Grieks en 
Latyn onder leiding van 'n vermaarde 
dosent in klassieke tale voort te sit. 
Nadat hy vier jaar lank as privaat 
onderwyser in Amsterdam werksaam 
was, het hy op 24-jarige leeftyd oor 
so 'n deeglike kennis van die Ou Tale 
beskik dat hy in staat was om 'n vyf 
jaar-lange studiekursus in die lettere 
en teologie aan die Universiteit van 

Leiden aan te pak met die oog op 
'n predikantskap in die Skotse Kerk 
in Amsterdam. 

Toe hy in sy vierde studiejaar was, 
het die oorlog uitgebreek wat uit- 
eindelik gelei het tot die ontstaan 
van die Belgiese Staat. Saam met ʼn 
groot aantal studente van die Neder- 
landse Universiteit het hy hom as 
vrywilliger aangemeld en na die ooT- 
logsfront vertrek. 


In `n toespraak wat dr. Changuion 
in Januarie 1868 in lLausanne in 
Switserland gehou het, het hy vertel 
dat hy in die loop van die vyfde 
maand van daardie nuttelose veldtog 
'n brief van een van sy Leidse profes- 
sore ontvang het waarin hy meege- 
Geel is dat `n afgevaardigde van die 
Kaap van Goeie Hoop by die Fakulteit 
van Lettere van die Universiteit van 
Leiden aansoek gedoen het vir 'n 
geskikte persoon om aangeetel te word 
as professor in die Klassieke aan die 
Suid-Afrikaanse Kollege wat kort van- 
tevore in Kaapstad deur 'n aantal aan- 
deelhouers gestig is. In die brief het 
sy professor geskrywe dat indien stu- 
dent Changuion belangstel in die pro- 
fessoraat hy hom vir aanstelling sou 
aanbeveel. 


Binne 'n dag of twee het die 28- 
jarige Changuion besluit om sy ideaal 

om predikant in die Skotse Kerk in 
Amsterdam te word, prys te gee en 
die aanloklike aanbod uit Kaapstad te 
aanvaar. Hy het verlof gevra, na 
Den Haag vertrek en 'n petisie aan 
die Koning gerig om van krygsdiens 
vrygestel te word. Nadat hy sy ouers 
en ander familielede in Duitsland 
gaan groet het, het hy in 1831 op 'n 
kontrak van vyf jaar na Kaapstad 
vertrek. 


In Nederland was dit in daardie jare 
'n vaste gebruik dat wanneer 'n stu- 
dent `n professoraat aangebied word 
vuordai hy gedoktoreer en gepromo- 
veer het. hy dan `n doktorsdiploma 
,honoris causa” ontvang. Daarom het 
Student Changuion dan ook voor sy 
vertrek uit Nederland die titel van 
Philosophiae Theoreticae Magister et 
Literarum Humaniorum Doctor hoao- 
ris causa van die Senaat van die Uni- 
versiteit van Leiden ontvang. Op die 
tiende dag na sy aankoms ni Kaapstad 
het hy diens aanvaar as professor in 
Klassieke Tale aan die South African 
College”, die voorloper van die Uni- 
versiteit van Kaapstad, of die ,,Zuid- 
Afrikaansche Afthenaeum'”, soos die 
Hollands-Afrikaanse gedeelte van die 
Kaapse bevolking die onderwysinrig- 
ting by voorkeur genoem het. Van- 
af 1831 tot 1842 het prof. Chan- 
guion sy beste kragte gewy aan die 
enigste inrigting vir hoër onderwys in 
Kaapland. Afgesien van sy onderrig 
van die Ou Tale deur medium van 
Hollands, was hy die leidende figuur 
in Kaapstad in die verset van die 
Kaapse Hollands-Afrikaanse element 
teen die dreigende algehele verengel- 
sing van die enigste universiteitskol- 
lege in Kaapland. 


Nadat prof. Changuion elf jaar met 
groot sukses klassieke tale aan die 
,Zuid-Afrikaansche Afhenaeum” ge- 
doseer het, het hy 1842 sy eie opvoed- 
kundige inrigting in die lewe geroep 
en 'n nuwe begin gemaak in die voor- 
Siening aan die Hollands-Afrikaanse 
element van Kaapland van hoër on- 
derwys volgens sekere vaste opvoed- 
kundige beginsels en met sekere dui- 
delike doelstellings voor oë. Die stig- 
ting van 'n nuwe skool was in baie 
opsigte `n waagstuk maar binne enke- 
le jare het dr. Changuion die vertroue 
van sy volksgenote geniet en het dié 
Inrigting tot bloei gekom. Die inrig- 
ting het in `n dringende behoefte 
voorsien en is uitstekend en op 'n 
lojale wyse ondersteun deur ouers van 
kinders wat hulle met hand en tand 
teen die doelbewuste poging Van die 
Britse owerheid om hul kinders deur 
middel van die onderwys en opvoe- 
ding te verengels. 'n Koshuis wat 
aan Het Witte Huis in Kaapstad ver- 
bind was, het die geleentheid aan 
Plattelandse Afrikaners gebied om 
hul kinders na die modelinrigting van 
dr. Changuion te stuur. Jan Hendrik 


Brand en Thomas Francois Burgers, 
wat bestem was om presidente van 
die twee noordelike Boererepublieke 
te word, 'n groot aantal predikant 
en argivaris H. C. Leibbrandt, was 
enkele van die jongmense van Kaap- 
land wat vanaf 1842 tot 1860 'n ge- 
deelte van hul vormingsjare in die 
Instituut van dr. Changuion deurge- 
bring het. Een van die bekende Kaap- 
se opvoedkundiges wat aan die perso- 
neel verbonde was, was die bekende 
dr. J. W. G. van Oordt. 


Een van die heel beste onderwys- 
inrigtings waaroor Kaapland ooit be- 
skik het, het in 1860 vir die onder- 
wys en opvoeding verlore gegaan toe 
dr. Canguion in daardie jaar besluit 
het om sy Instituut te sluit. 


Naas sy werk as opvoedkundige van 
formaat, het hy hom ook met onder- 
skeiding laat geld op die terrein van 
die joernalistiek, veral as medewerker 
van Het Nederduitsch Zuid-Afrikaan- 
sch Tijdschrift en hoofartikelskrywer 
van die invloedryke Kaapse koerant, 
De Zuid-Afrikaan. Dr. Changuion, wat 
ook `n leidende aandeel as ouderling 
geneem het in die Nederduitsch Ge- 
reformeerde (Gemeente Kaapstad en 
meer as een keer betrokke was by 
die afneem van proponenteksamens 
van teologiese kandidate, word tereg 
ook beskou as een van die vernaamste 
voorlopers van die Hollandse Taal 
beweging in Suid-Afrika. 

Die Maatschappij der Nederlandse 
Letterkunde het dr. Changuion reeds 
in 1843 met lidmaatskap vereer en in 
die dertigerjare het prof. S. P. Engel 
brecht, dr. Elizabeth Conradie en dr. 
Anna de Villiers en in die sestigerjare 
dr. Jan Ploeger, die menigvuldige 
verdienste van dr. A. N. E. Chan- 
guion na waarde geskat. 


In 1832 het dr. Changuion in Kaap- 
stad in die huwelik getree met M. EF. 
Faure, 'n dogter van dr. Abraham 
Faure, en vanaf 1833 tot 1850 is nege 
kinders uit dié huwelik gebore. 


Vergesel van sy vrou, twee dogters 
en sy suster, Louis Anne, het dr. 
Changuion in 1865 na Europa terug- 
gekeer en daar in Frankfurt an der 
Main en in Aarau privaat onderwys 
gegee. In 1867 het hy hom in Lausan- 
ne gevestig. Sy suster is in 1871 in 
die dorpie Lêrrach, naby Basel, oor- 
lede, dr. Changuion self op 14 Okto- 
ber 1881 en mev. Changuion op 15 
Maart 1890. 


Die kosbare familie-erfstukke, waar- 
onder die Babiloniese spykerskrifta- 
blet en twee uitmuntende en waar- 
devolle olieverfskilderye van die ou- 
ers van dr. A. N. E. Changuion — 
wat @eur dr. Changuion in 1831 na 
Sui-Afrika gebring is — het na die 
terugkeer van die stamvader van die 
Suid-Afrikaanse Changuions na ËEu- 
ropa, in besit gebly van een van die 





Changuion-seuns. Van een geslag is 
dit telkens oorgedra na `n volgende 
geslag van die Changuion-familie 
totdat dit in 1910 in besit gekom het 
van die heer Frans Daniël (Frans) 
Changuion, wat in Wes-Transvaal as 
onderwyser en boer `n bekende figuur 
was en wat ook sy spore in die Twee- 
de Vryheidsoorlog verwerf het. Ten 
tye van sy afsterwe in Randfontein 
ongeveer die helfte van die Vyftiger- 
jare, het hy 'n hoë ouderdom bereik. 
'n Paar jaar voor sy afsterwe het hy 
die familie-erfstukke op sy beurt aan 
sy seun, Louis A. Changuion, vir ver- 
dere veilige bewaring oorhandig. Tans 
word die Changuion-stukke as een 
van die belangrikste versamelings van 
ons Argiefbewaarplek en Museum be- 
skou. 


0Oo0 





PISTORIUS 


POSBUS 9, POTGIETERSRUS 
Koëperatiewe, Private en 
Staatsverskaffers: 


[7] 95,62%LEO Dolomitiese 
Landboukalk 

[7] 96,6%ALLESCA Super 
Kalitiese Lbk. 


Los — R2.95 per Metrieke Ton 
Sakke — R5.75 per Metrieke Ton 


Vir bestellings minder as 17 
Metrieke Ton in sakke R7.50 
per Metrieke Ton. 


KALKSTEENAMMONIUM 
NITRAAT 26% N 
AMMONIUMSULFAAT 


21% N 
Sink besmeringstof 


ONS PRESTIGE U WAARBORG 


Etlike treinvragte daagliks. 
Geen vertraging. 

PROSTAATKLIERLYERS 


n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3,35 k.m.b. geen k.b.a. be- 
stellings. 


TJEK MET KOMMISSIE 10c. 
Regstreeks van Mev. R. Muller, 
Pk. Krugerspos, 
Lydenburg. 

KRONIEK..... 


NET N KALENDER? 


Jaarliks word baie kalenders uitge- 
gee. Ons hou gewoonlik almal een 
of selfs meer per huis aan om die 
verloop van die nuwe jaar te volg, 
die vakansies te beplan, verjaardae 
en belangrike datums te onthou. On- 
langs het ek so 'n kalender bekyk 
met baie mooi kleurfotos uit die 
Suid-Afrikaanse toneel. Die kalender 
word op groot skaal versprei in ons 
land en in die buiteland om Suid- 
Afrika onder die aandag van die 
moontlike toeris te bring. Nadat ek 
die kleurfotos bekyk het, het ek heel- 
toevallig na die verskillende datums 
begin kyk. Met groot verbasing moes 
ek sien dat hier 'n ongekende nu- 
wigheid ingesluip het. Die tradisio- 
nele kalender is verander. Die weekin- 
delings begin nie meer met die Son- 
dag nie maar met die Maandag. Son- 
dag word dus i.p.v. die eerste dag 
van die week, die laaste dag. 

Kort na hierdie ,,ontdekking” kom 
ek toe op `n berig af in die week- 
bulletin van die Persbureau van die 
Nederlands Hervormde Kerk. Die be- 
rig jet my vermoede bevestig dat dit 
'n nuwe mode is wat uit Europa hier- 
heen gewaai het. Die bekende ,,Suc- 
ces-agenda” in Nederland het ook sy 
weekindeling verander. Navraag aan 
die uitgewers het die volgende ant- 
woord ontlok: ,,De Europese landen 
streven naar een gemeenschap, waar- 
in 7Zo min mogelijk verschillen be- 
staan. De Verschuiving van de Zondag 
naar de Maandag, als eerste dag van 
de week, was een van die punten. 
Enkele landen uitgezonderd, is de 
weekindeling nu eender in Europa”. 

Die eenheidstrewe in Europa het 
hiermee 'n drasties en ingrypend ver- 
andering aan die indeling van die 
week gemaak wat selfs tot by ons sy 
gevolge het. Sou ons ook die een- 
heidstrewe van Europa hiermee wil 
ondersteun? Of wil ons nie uit die 
mode wees nie? Het die uitgewers 
van die Satoer — kalender ooit nage- 
dink oor die konsekwensies van hulle 
daad? Wie het hiermee begin en wie 
in Suid-Afrika het toestemming gegee 
om by hierdie Europese modegier in 
te val? 


Die verandering mag miskien so 
op die oog af nie so belangrik lyk nie. 
Maar 'n gebruik van tweeduisend jaar 
kom hiermee in gedrang. 'Tweedui- 
send jaar se gebruik kan nie sommer 
SO omver gegooi word nie. Daar is 
wel baie goeie redes as 'n tradisie 
so lank gehandhaaf word. Die kalender 
wat die Christendom geërf het en 
waarop die Christelike gebruike in- 
geënt is met Sondag, die opstandings- 





dag van Christus, as die vernaam- 
ste dag van die week wat weekliks 
weer gevier word, word nou veran- 
der. Met hierdie kommentaar van die 
Perbureau moet ons saamstem. So 
ook met sy volgende vraag of die 
Christendom in hierdie eenheidska- 
lender nou uitgeskakel moet word en 
gedwing word om die Sondag op die 
sewende dag te vier. 


DR. A. J. G. DREYER 


'n Verandering van hierdie aard is 
skokkender as wat mens so met die 
eerste oogopslag mag dink. Dit is 'n 
ingrype in ons Christelike beskawing. 
Die draagkrag van die Christendom 
was die Sondag. As eerste dag van 
die week, het dit die lewe en werk 
in die dae wat kom, bepaal. Alles 
wat deur die mens in die week ge- 
doen is, is deur die Skrif gelei. 
Menslike wysheid en prestasies is 
ondergeskik aan die Woord. 'n Mens 
sou miskien dit so kon stel dat die 
Sondag as begin van die week die 
bevestiging is van die Woord uit die 
Skrif: die beginsel van die wysheid 
is die vrees van die Here. As dit 
verskuif word na die laaste dag van 
die week, word die godsdiens so min 
of meer verwys na die gebied van 
die vryetydse stokperdjie-beoefenaars. 

Wanneer die Maandag die eerste 
dag van die week word, word die 
menslike arbeid, prestasies en wysheid 
tot die belangrikste beginsel verhef. 
God en die godsdiens word hiermee 
gedelegeer tot die uitskottyd van die 
mens. 

Oor die verskuiwing van die Son- 
dag kan nog veel meer op grond van 
die Skrif gesê word. Voorlopig wil 
ek dit daarlaat en saam met die Pers- 
bureau ook ons verontrusting hieroor 
uitspreek dat 'n uitgewer, 'n maat- 
skappy of wie ook al daaragter sit, 
eiemagtig So 'n ingrypende veran- 
dering wil teweegbring. Kan 'n groe- 
pie onbekende persone toegelaat word 
om 'n gebruik wat deur kerke en 
owerhede deur die eeue aanvaar en 
gehandhaaf is, te verander. Mag 'n 
Christelike kerk en owerheid die saak 
maar so oogluikend toelaat? Ons kerk 
Sou sy plig versuim as hy nie on- 
middelik hierteen ernstig beswaar 
aanteken nie. 

Miskien moet 'n mens hierdie ge- 
beure sien in samehang met aader 
gebeure van soortgelyke aard wat el- 
ders plaasvind. Die Christian Beacon, 
tydskrif van een van die kleiner groe- 
pe van die Presbiteriaanse kerke in 

die V.S.A., berig dat een van hulle ra- 
diostasies gesluit is deur die owerheid. 
Die vryheid van spraak en van die ge- 
bruik van die radio en televisie word 
in Amerika aan die mees linkse groe- 
pe gegun. Omdat hierdie sterk be- 
houdende kerkgroep in hulle kritiek 
op die liberalisme in die V.S.A. be- 
sonder skerp is, word hulle radio- 
stasie gesluit. Anders as by ons, is 
hulle radiowese nie onder die beheer 
van die owerheid wat aan elke groep 
'n sekere tyd vir uitsending toestaan 
nie. In die V.S.A. mag elkeen sy eie 
uitsendingstasie oprig en na lisen- 
siëring vryelik uitsaai. Die klein groe- 
pie Presbiteriane wat teen groot kos- 
te hierdie onderneming aangepak het, 
se vryheid van spraak word hulle nou 
sonder meer ontneem. Daar is ook 
geen sprake van vergoeding vir hulle 
skade nie. 


Die V.S.A. het 'n aantal jare ge- 
lede ook die Christelike agtergrond 
van hulle volksplanting en konstitu- 
sie ontken, toe besluit is dat geen 
Skool meer met Skriflesing en gebed 
geopen mag word nie. Die kerklike 
eiendomme nl. kerkgebou en pastorie 
wat direk vir die geestelike lewe van 
'n gemeente van belang is, was ook 
altyd, soos by ons, vrygestel van 
belasting vir alle kerkgroepe. Ook 
hierdie voorreg word in die een staat 
na die ander in die V.S.A. die kerke 
ontneem. 


Al hierdie dinge kan seker op 
baie praktiese gronde verdedig word 
en selfs as redelik en aanvaarbaar 
voorgestel word. Wanneer iemand be- 
Swaar maak, is daar teenswoordig gou 
die neiging om te sê dat `n mens nie 
vir alles wolf, wolf, moet skreeu nie. 
Gesien teen die grotere geheel van 
die wêreldgebeure en in die lig van 
die waarskuwings in die Skrif oor 
die verkoeling in die liefde en die 
gevare van afval en verval, kan 'n 
mens nie anders as om wolf, te skreeu 
nie. 





NUWE RUBRIEK 


Beproef die Geeste, is die opskrif 
van 'n artikelreeks, wat as 'n byvoeg- 
sel tot die Hervormer in die uitgawe 
van Mei verskyn het. Die eerste twee 
artikels is: Politieke Perspektiewe en 
winkeldiefstal — wat is dit? Nuwe 
rubrieke in die Hervormer is altyd 
welkom. Maar daar ontstaan tog by 
my die vraag of die byvoegsel nodig 
was. Ds. P. M. Smith meld in 'n voor- 
woord: ,,Ten einde hierdie artikel 

SWAAR TYE III 


GODSDIENSVERUITWENDIGING 


Dit is merkwaardig om te let op 
die ooreenkomste wat daar is tussen 
die faktore wat tot die verval van die 
Romeinse ryk gelei het en dié wat 
genoem word as booshede in die 
eindtyd. Belangrik is dit dus weer om 
daarop te let dat die booshede van 
die eindtyd nie splinternuwe dinge 
en net vreemde verskynsels sal wees 
nie. Tewens, as 'n mens buiten die 
geskiedenisboeke oor die verval van 
die Romeine te raadpleeg, ook lees 
wat Paulus aan die gemeente in Rome 
skryf en dit vergelyk met wat 
geskryf word aan Timotheus oor die 
laaste dae, dan is daar 'n opvallende 
ooreenkoms. lJn Romeine (1:26-82) 
word verwys na die booshede van 
die heidene (Romeine) wat ook be- 
dreiging vir die gelowige inhou. Hier- 
die booshede word voorgehou as be- 
staande in daardie tyd soos hulle ook 
inderdaad aangedui word deur die 
geskiedenisboeke wat handel oor die 
verval van die destydse Romeine ryk. 
Waarskynlik dieselfde skrywer as dié 
van die Romeinebrief, Paulus, skryf 
dan aan Timotheus en noem plek plek 
woordeliks dieselfde lysie van boos- 
hede wat sal plaasvind in die eindtyd. 
Daarin sien ons dan weer die feit 
van die voortgang van die geskiede- 
nis van die tweede laaste wêreldryk 
na die laaste wêreldryk. Tog vind ons 
in die opvolging van dié twee ryke 
'n herhalingsverskynsel bv. wat die 
booshede betref. In 'n groot mate 
sal dieselfde faktore wat gelei het 
tot die verval van die Romeinse ryk 
dus ook lei tot die verval van die 
westerse beskawing asook tot die to- 
tale dekandensie van die menslike be- 
skawing. Dan sal God ingryp met die 
wederkoms van Christus en die we- 
deroprigting van alle dinge in 'n God- 
geordende ewige bedeling. 


Baie keer as die swaar tye ons 
bedreig, kom die gedagte na vore 
dat ons tog die kerk van die Here 
is. Dat ons tog aan Hom behoort. 
Ons land en volk is tog christelik. 
Die christendom is tog oor 'n groot 
deel van die aardbol oopgesprei. Die 
booshede sal nie werklik die oorhand 
verkry nie — ten minste nie by ons 
nie, nie in ons tyd nie. So dink ons. 
Dit is tydig om daarop te let dat die 
ondergang van die Romeinse rTyk 
plaas geneem het in die christelike 
era. En dit uiteindelik nadat die 
Romeinse staat assodanig verchriste- 
lik of gekersten was! Dit het wel nie 
ter wille van die christendom inge- 
tuimel nie maar ten spyte van die 
Christendom! 


Voor hierdie verval was die Romein 
godsdienstige stewig geplant. Hoewel 
die keiseraanbidding afgodsdiens was, 
was dit doelgerig en inhoudvol. Met 
die koms van die christelike geloof 
was die christelike gemeenskap gerig 
deur die eenvoudige waarheid dat 
slegs in Jesus Christus daar verlos- 
sing is. 


DR. H. G. VAN DER WESTHUIZEN 


Hierdie vroeë christendom wat be- 
staan het binne die grense van die 
Romeinse ryk, was duidelik gemoti- 
veer deur die Bybelse beginsels. Soos 
die heidense Romeinse ryk godsdiens- 
tig sterk gestaan het in die begin 
jare, so het die ware christendom 
sterk gestaan in hulle geloof. Maar 
rondom 300 n.C. het die Romeinse 
ryk al weer gekersten geraak totdat 
die keiser Konstantyn self 'n chris- 
ten geword het. Dit was reg. Die 
evangelie moet uitgedra en geglo 
word. 

Ongelukkig het die kerstening van 
die Romeinse ryk gepaard gegaan 
met die verromeinsing of verwêreld- 
liking van die christendom. Daar het 
dus 'n wedersydse proses plaasgevind; 
'n dialoog. Die evangelie het nie met 
getref in die Romeinse ryk nie maar 
is getref deur die Romeinse ryk. Die 
evangelieselewe is uitgehol en die 
christendom is veruitwendig. Veruit- 
wending bring altyd 'n binneruimte 
wat met ander dinge gevul word. So 
het die christendom in die vervaltyd 
van die Romeinse ryk nog 'n uiterlike 
gestalte vertoon maar die krag van 'n 
Bybelse gemotiveerde en 'n ware 
christelike georiënteerde lewe, het 
ontbreek in die meeste gevalle. Daar 
was geen gegronde en stewige gods- 
dienstige beginsels meer wat met krag 
ook die samelewing gerig het nie. 

Wat die eindtyd betref, word ge- 
meld dat daar 'n gedaante van god- 
saligheid sal wees (2 Tim. 8:5). Die 
uitholling en veruitwendiging van die 
Christendom, sal meebring dat niks 
meer sonde is nie. Alles sal as ge- 
dragsabnormaliteite en sosiale wan- 
aanpassing geklassifiseer en opgelos 
word. Die verlossing sal nie meer no- 
dig geag of geken word nie. 'n Situa- 
sie etiek of pragmatisties bepaalde 
periodieke besiuite sal die skyn van 
godsdienstigheid opwerp. Dle chris- 
tendom sal 'n gedaante, 'n spook word. 

'n Mens neem 'n oppervlakkige uit- 
wendigheid van die godsdiens waar 
in al groter wordende maat by die 
deursnee christen. Om 'n algemene 


voorbeeld te noem verwys ons na 
ons eie geliefde volk van wie gesê 
word dat in die grote stad Johannes- 
burg slegs 5 p.s. werklik christene is! 
Dit is ontstellend om in die nuusmedia 
voortdurend te lees van die aller- 
gruwelikste dinge wat kerkmense as- 
sodanig toenemend besig is om te 
doen. En dink maar aan die terroriste- 
hulp deur `n groot deel van die wêreld 
christendom. 


Die godsdienstige faktor speel al 
meer en meer in sy gedaantelikheid 
'n Tol van aftakeling. Wagter, hoe 
ver is die nag? 


0OOo 





KRONIEK 


A Vervolg van vorige bladsy 


korrek in sy tydsomstandighede te 
plaas, verskyn dit as 'n byvoegsel tot 
die uitgawe van Die Hervormer Mei 
1974.” Indien enigsins moontlik sal 
dit voortaan op die gewone bladsye 
van die Hervormer verskyn”. Die ar- 
tikel handel oor die verdere ont- 
plooiing van die beleid van afson- 
derlike ontwikkeling in die volgende 
vyf jaar tot by die volgende verkie- 
sine. Hierdie tydperk noem die skry- 
wer heel tereg `n tyd van beslissende 
betekenis. 

Die aanloop tot en die riglyne vir 
hierdie tyd van beslissende beteke- 
nis lê al jare terug. Die besinning 
daaroor duur al die jare en sal nog 
seker lank duur. Wat die tydsomstan- 
dighede betref, is hierdie artikel nie 
juis gebonde aan 'n uitgawe in April, 
Mei of later nie. Regverdig dit dan 
wel so 'n aparte byvoegsel? 

(28) AS TOERIS DEUR ISRAEL, 
LAND VAN DIE BYBEL 


'N WATER TONNEL UIT DIE DAE 
VAN KONING HISKIA (725-697 NA 
CHRISTUS) GIHON EN SILOA. 


Wanneer die profeet Jesaja die 
oordeel oor Juda aankondig, dan ge- 
bruik hy die beeld van ,die waters 
van Sila wat saggies vloei”, wat 
deur die volk verag is. Daarom sal die 
Here die sterk en magtige waters 
van die Eufraat — die koning van 
Assur — oor die volk van Juda laat 
stroom. (Jesaja 8:5-8). Oor hierdie 
waters van Siléa, wil ons, nadat ons 
met opgerolde broekspype deur die 
tonnel van Sil6a geloop het, tog wel 
'n paar gedagtes neerpen. 


DR. P. J. THEO KOEKEMOER 


Die Bybel vermeld dat drie Israelie- 
te, onder aanvoering van Joab, die 
stad Jerusalem deur `n watergang 
binnegedring het voordat koning Da- 








Die tonnel van Silêa (by Jerusalem) 

wat dateer uit die regeringsjare van 

koning Hiskia (725-697 v.C.) en die 
profeet Jesaja. 


wid, na die verowering van die stad 
van die Jebusiete, daar gaan woon 
het. Ons lees dat Dawid gesê het, 
dat elkeen wat `n Jebusiet verslaan, 
,laat hom in die waterkanaal neer- 
werp die lammes sowel as die blin- 
des.” (TT Samuel 5:8). 


Ons weet dat by Jerusalem `n bron 
of fontein was, genoem Gihon, waarby 
Salomo, net voor die jaar 1000 voor 
Christus, tot koning gekroon is (2 
Konings 1:33 en 38). Verder is dit 





JERUSALEM 





(vervolg) 


4 

do 
& 

i 

t: 


Jerusalem:- By die poel water van Siloam het 'n vrou haar erdekruik met water 


gevul. 


opgeteken, dat toe koning Hiskia later 
koning geword het (725 tot 697 voor 
Christus), hy hierdie water na die 
stad toe gelei het. ,,En die verdere ge- 
skiedenis van Hiskia en al sy mag- 
tiee dade. en hoe hy die dam en die 
watervoor gemaak en die water in 
die stad gebring het, is dit nie be- 
skrywe in die Kroniekboek van die 

konings van Juda nie?” (2 Kon. 20: 
920). Vergelyk ook 2 Kronieke 32:30 
wat lui: ,Dieselfde Jehiskia het ook 
die boonste uitloop van die waters 
van die Gihon toegestop en dit gelei 
na ondertoe, westelik na die stad 
van Dawid.” Aan die oostelike kant 
van die Kedrondal vind mens hierdie 

AN Na volgende bladsy 


fontein wat dan sterker en dan weer 
swakker vloei. Die fontein Gihon is 
vandag ook bekend as die ,,bron van 
Maria.” Die uitvloeiende water vorm 
'n spruitjie en stroom na die Sil6a- 
vywer (poel). Sowel die fontein en 
die poel lê tans buite die stad. In 
vroeër eeue het die poel, Sil9a, binne 
die ou mure van van Jerusalem en die 
fontein Gihon buite, gevloei. In oor- 
logstye, wanneer die stad beleër word, 
het hierdie bron van watervoorsiening 
gevaar geloop om deur die vyande af- 
gesny te word. Dit het konink Hiskia, 
die tydgenoot van die profeet Jesaja, 
baie goed besef. Derhalwe het hy die 
watertonnel wat vandag nog in Jeru- 
salem loop, waardeur mens ook kan 
loop as jy jou skoene uitgetrek het 
en broekspype opgerol het, laat uit- 
grawe. In Junie 1880, is deur 'n paar 
seuns in hierdie tonnel 'n inskripsie 
ontdek wat deur koning Hiskia se ton- 
nelgrawers aangebring is en wat SOOS 
volg lees: ,, . . . die deurbreking. En 
dit is die geskiedenis van die deur- 
grawe. Toe . . . van die een na die 
ander, tot daar nog drie el moes 
deurgegrawe word, kon mens hoor 
hoe die een die ander toegeroep het, 
want daar was een . . . in die rots 
aan die regtersy. En in daardie dae 
van die deurgrawe het die werkers 
by mekaar uitgekom, en die waters 
het gevloei van sy oorsprong tot in 
die vywer, 1200 el. En die rots was 
100 el bokant die koppe van die 
werkers.” Aldus die beskadigde in- 
skripsie wat vandag in die Ottoman- 
museum in Instanbul te sien is, ge- 
skryf in die ou Phoenisicse letter- 
skrif. Kenmerkend van die tonnel is 
dat dit nie reguit loop nie maar S- 
vormig is. Waarom? Miskien moet 
die rede gesoek word in die feit dat 
dit hier is waar die konings van Juda 
begrawe is en dat die uilgrawers, 
uit respek vir hulle grafte, dan die 
water om die grafte gelei het. Daar 
is 33 trappe waarlangs 'n mens kan 
afstap om die Gihonfontein, (die so- 
genaamde Maagd Mariabron) te gaan 
sien. (Die naam Maria is aan die 
fontein verbonde nadat 'n legende 
wat terug te voer is tot in die 14de 
eeu na Christus posgevat het. Die 
legende lui dat Maria moeder van 
Jesus, haar Seun se klere by ge- 
leentheid hier gewas het.) Ja, Jeru- 
salem is ook 'n stad van legendes 
en nie slegs geskiedenis nie! 

Die poel Sil6a, aan die einde van 
Hiskia se tonnel, was binnekant die 
stadsmure tot die jaar 135 na Chris- 
tus, toe keiser Hadrianus Jerusalem 
herbou het en omskep het tot sy 
Aelia Capitolina. 

Wanneer mens hier by die poel 
Sil6a (Sil6am) staan, kan jy as Chris- 
ten-toeris nie anders nie as om jou 
Bybel vir 'n paar oomblikke oop te 
slaan by die verhaal van die gene- 
sing van 'n blinde man deur Jesus. 


,En toe Hy dit gesê het, spuug hy 
op die grond en maak klei van die 
spuug en smeer die klei aan die 0ë 
van die blinde man en sê vir hom: 
Gaan was jou in die badwater Sildam, 
wat vertaal word: Uitgestuur. En hy 
het gegaan en hom gewas, en hy het 
siende teruggekom.” (Johannes 9:6-7). 
Om hierdie rede het pelgrims deur 
die eeue heen met groot eerbied hier 
gestaan. Ons weet ook dat in die vyf- 
de eeu na Christus `n Christelike 
kerk oor hierdie poel van Silêam 
gebou is maar dit is in die jaar 614 
na Christus deur die Perse verwoes 
en is sedertdien nooit weer opgebou 
nie. 

Dit dien opgemerk te word dat die 
naam Sil6a beteken ,,uitgestuurde” of 
,afgesant”, die Hebreeuse woord Sjilo- 
ach”, van die werkwoord ,,sjalach”, 
beteken inderdaad om ,,te stuur”. $Si- 
loah kan dan beteken die leiding of 
spruitjie waarlangs die water voort- 
gestuur, gelei word. Die monding van 
die Sil6atonnel word ook Ain Selwaan 
genoem. 


Miskien was daar ook êrens in die 
stad 'n toring, genoem na Sil6a. Ons 


dink hier aan Lukas 13 waar Jesus 
melding maak van moord op die Ga- 
lileërs en die ineenstorting van die 
toring van Siloam. ,,Of daardie agtien, 
op wie die toring van Siloam geval 
en hulle gedood het — dink julle 
dat hulle meer skuldig was as al die 
mense wat in Jerusalem woon?” (Iu- 
kas 18:1-5). 


Oos van die Siléapoel lê die klein 
Arabiese dorpie Silwan en direk daar 
agter sien ons 'n heuwel, genoem 
die ,Berg van die Skandaal” omdat 
dit volgens oorlewing hier is waar 
koning Salomo altare gebou het om 
die afgode van sy heidense vroue te 
behaag. Aan die suidekant van Silda 
loop die vallei Kidron en die vallei 
Hinnon saam, die plek waar kinders 
geoffer is aan die Ammonitiese af- 
god, Molog. 

Aan die einde van die dag gekom, 
besef jy dat daar 1300 jaar gelede 
ook ingenieurs was wat knap genoeg 
was om 'n tonnel van hierdie lengte 
aan albei kante te begin grawe, om 
mekaar rens in die middel te ont- 
moet, en dit 'n S-vormige tonnel! 

0Oo 





VIER VEREISTES VIR 
BETER PREDIKING 


Prof. J. H. Bavinck gee die vol 
gende vier punte wat hy nodig ag 
vir die prediker van die evangelie: 

1. Insig 

Die prediker moet 'n goeie insig 
hê in die Woord wat hy aan die ge- 
meente moet bedien. Dit beteken dat 
die prediker baie meer moeite moet 
doen met sy eksegese en dat hy ook 
in voeling sal bly met die huidige 
teologiese denke. Geen prediker het 
hier 'n verskoning om nie goeie ekse- 
gese te kan doen nie, want vandag se 
predikers het boeke, boekwinkels en 
biblioteke. Moeite, selfdissipline en 
goeie eksegese is dus die eerste ver- 
eiste. 


2. Voeling. 


Hierdie eis kan eintlik nie met 
een woord beskryf word nie, want 
dit vra dat die prediker naby sy lid- 
mate sal wees en in voeling met 
hulle sal bly. Dit is nodig om die 
Woord op die lidmaat te kan toepas. 
Die preek mag nie in die lug hang 
nie, maar die prediker moet dit vir 
sy gehoor uitspel en vir hulle direk 
sê wat die Woord van God van hulle 
vra. Om dit suksesvol te kan doen, 
moet die prediker sy mense goed ken. 
3. Verbeelding. 

Hier kom ons by die taalgebruik en 
woordeskat. Hoe dikwels praat predi- 
kers van ,genade verbond”, ,,regver- 


digmaking”, ,heiligmaking”, ,soenver- 
dienste”, ens. met die veronderstel- 
ling dat die gemeente weet wat dit 
beteken. Dit is altyd 'n valse veron- 
derstelling. Dit wil nie sê dat hierdie 
woorde nie gebruik moet word nie, 
want die gemeente moet tog opgevoed 
word, maar wanneer die woord ge- 
bruik word, moet dit op sê 'n manier 
omskryf of beskryf word, dat die ge- 
hoor sal weet wat die betekenis van 
die betrokke woord is. Die prediker 
moet dus in dié sin verbeeldingryk 
wees, en nie te veel veronderstel in 
sy woordeskat en taalgebruik nie. 


4. Oortuiging. 


Die prediker wat voor die gehoor 
staan en van die waarhede uit die 
Skrif praat, moet oortuig wees van 
wat hy sê en sy gehoor moet die oor- 
tuiging op sy gesig kan lees. 'n Preek 
hoef nie sonder emosie te wees nie, 
want 'n preek is nie Skriflesing nie. 
'n Preek is 'n boodskap uit die Woord, 
maar 'n boodskap wat deur 'n feilbare 
mens gebring word wat oortuig is van 
'n God, van 'n verlossing en van die 
verdoemenis. Die prediker moet oor- 
tuig wees, anders oortuig hy niemand 
nie. 

Elke prediker het die gawe in 'n 
meerdere of minder maat, maar laat 
elke prediker daardie gawe wat hy 
wel besit, ten volle ontwikkel. God 
sou nie iemand roep om sy Woord 
te gaan verkondig sonder om hom 
met dié betrokke gawe toe te rus 
nie. 

Uit: Inter Nos. 

Verklaring uitgereik deur Wereldbond van 


hiking Bybelgenootskappe 


In Maart 1973 het verteenwoordi- 
gers van die Bybelgenootskappe van 
Europa vergader by Bad Saarow 
(DDR) en 'n verklaring opgestel wat 
'n samevatting gee van die beleid 


DS. C. J. VAN SCHALKWYK 


van die Bybelgenootskappe met be- 

trekking tot Bybelverspreidirgs in 

Oos-Europa. Die verklaring lui Soos 

volg: 

1. Die Wêreldbond van Bybelgenoot- 
skappe se Streekkomitee vir Euro 
pa neem met waardering kennis 
van die volgehoue werk van ver- 
taling, produksie en verspreiding 
van die Bybel wat deur Kerke en 
Bybelgenootskappe in Oos-Europe- 
se lande gedoen word. 


2. Die Komitee wil dit beklemtoon 
dat alle ondersteuning wat aan 
hierdie werk gegee word deur 
Bybelgenootskappe wat lede is van 
die WBG, verskaf word langs wet- 
tige kanale. 


Die Komitee plaas dit op rekord 
dat hy homself distansiëer van alle 
onwettige metodes van Bybelver- 
spreiding, asook van alle Bybel- 
verspreiding wat geskakel is met 
politieke propaganda. 


4. Waar die Komitee hierdie saak 
ondersteun doen hy dit in die ver- 
troue dat die Bybelwerk in die 
lande van Oos-Europa effektief 
sal kan voorgesit word. 


Samevatting van feite en syfers t.o.v. 
Bybelwerk in Oos-Europa. 


Albanië: Geen Bybelwerk is hier 
moontlik nie. 'n Nuwe 
vertaling van Lukas in 
albanees word in Joe- 
goslawié gedruk. 


'n Nuwe Interkerklike 
vertaling van die nuwe 
Testament en Psalms 
is persklaar. (Oplaag 
50 000). Die werk aan 
die Ou Testament gaan 
intussen voort. 


41 000 Bybels ingevoer 
in 1970, 70 000 in 1971, 
2 500 in 1972. 30000 
Eksemplare van nuwe 
vertaling van Evange- 
lies word tans gedruk. 
Nuwe vertaling van Slo- 
waakse Bybel is pers- 
klaar. Nuwe Bybelver- 
taling in Tsjeggies sal 
oor 'n jaar klaar wees. 


[di] 


Bulgarye: 


Tsjeggo- 
Slowakye: 
(CSSR) 


In Die Hervormer van Junie 1974 
is 'n artikel gepubliseer oor die Bybel 
in Oos-Europa. Dit is inligting wat 
verstrek is deur die Wêreldbond van 
Bybelgenootskappe. U moet dié artikel 
lees saam met die onderstaande ver- 
klaring. 


Bybelverspreiding deur 


Kerklike kanale, en 
Kerkboekwinkels in 
Praag. 


Duitse Gemiddelde Skrifpro- 

Demokratiese duksie per jaar: 270 

Republiek: 000. Die diamiese ek- 

(DDR) wiwalente vertaling van 
die Nuwe Testament 
(Die Gute Nachricht) 
is in 1973 gepubliseer 
(50 000 eksemplare:) 'n 
verdere 30 000 word be- 
plan). 


'n Nuwe vertaling van 
die Bybel word binne- 
kort gedruk. Die her- 
siene Rooms-Katolieke 
vertaling is ook pers- 
klaar. (Die WBG des- 
kundiges help met hier- 
die werk op versoek 


Hongarye: 

Pole: 


Roemenië: 


USSR: 


van die R.K .Bybelge- 
nootskappe van sen- 
traal-Europa). Bybels 
is gereeld gedruk se- 
dert 1948, altesaam 
220 000 Bybels en Nu- 
we Testamente. 25 000 
Sakbybels en 5000 fa- 
miliebybels is in 1972 
gedruk. Bybels en 
Skrifdele beskikbaar in 
Kerkboekwinkels in Bu- 
dapest. Bybels en Skrif- 
dele is uitgevoer na 
Slowakye, Joegoslawië 
Roemenië. 


Bybels en Skrifdele on- 
gehinderd ingevoer in 
die na-oorlogse tydperk. 
Word tans plaaslik ge- 
druk. 

120 000-140 000 Bybels 
en Skrifdele word jaar- 
liks versprei deur mid- 
del van die Bybeldepot 
en boekwinkel in Wars- 
hau. Nuwe verfaling 
van die Bybel word 
tans gedruk. Daar word 
nog gewerk aan 'n dina- 
mies-ekwikwalente ver- 
taling. 

250 000 Bybels en Skrif- 
dele uitgegee sedert 
1968. 100000 Bybels 
word eersdaags gepu- 
bliseer. 10650 Bybels 
is in 1970-1971 inge- 
voer vir die Gerefor- 
meerde en Unitariese 
Kerke. 


140 000 Bybels en Tes- 
tamente sedert 1956 ge- 
publiseer vir Ortodok- 
se en Baptiste Kerke. 
Nuwe vertaling van die 
Nuwe Testament in Ar- 
meens (oplaag 10 000) 
verskyn eersdaags. Nu- 
we 'Testamente en 
Psalms 'is in Litaue 
deur Rooms-Katolieke 
Kerk gepubliseer. Ver- 
taalwerk gaan voort in 
Estland. Ondersoek 
word in Leningrad ge- 
doen na basis vir ver- 
taling in Russies. (Die 
WBG verleen baie hulp 
met vertaalwerk dwars- 
deur die USSR, en met 
produksiewerk in Ar- 
menië). 

HERVORMDE PREDIKANTSVROUE IN SUID-AFRIKA VANAF 


1692 


25, Sara Christina van Steenwijk, eg- 
genote van ds. Eduard Arentz. 
Sara Christina van Steenwijk, wat 
van Loosdrecht in Nederland afkom- 
stig was, is omstreeks 1740 met ds. 
Eduard Arentz (Arentsen) getroud. 


H. M. REX 


Ds. Arentz is ongeveer 1714 in Em- 
den, Oos-Friesland, gebore en nadat 
hy in September 1731 as 'n student 
in die teologie aan die Universiteit 
van Groningen ingeskrywe het, is hy 
in 1738 as proponent na Grootegast 
in Oos-Friesland beroep. Hy het die 
beroep aangeneem en is op 5 Oktober 
van daardie jaar as predikant geor- 
den. 

Terwyl ds. Arentz tot in 1742 predi- 
kant te Grootegast was, is twee van 
die Arentz-kinders daar gebore, te we- 
te Samilia Maria Jacoba en Constan- 
tin Willem. Op grond hiervan het ek 
aanvanklik die afleiding gemaak dat 
die egpaar omstreeks 1738 in die hu- 
welik getree het maar 'n ander bron 
noem 1740 as die troudatum. 

In 1749 het die Arentz-gesin na die 
provinsie Utrecht verhuis waar ds. 
Arentz predikant van die gemeente De 
Meern (of Ter Meer) geword het. Die 
derde kind van die egpaar, Eduard 
Christiaan, sowel as die vierde een, 
Jacobus, is albei in laasgenoemde 
gemeente gebore en gedoop. 

Nadat ds. Arentz deur die Klassis 
van Amsterdam vir 'n Kaapse gemeen- 
te beroep is, het hy in Maart 1747 
ontslag van die Kerkraad gekry. In 
die loop van April is hy as predikant 
vir 'n Kaapse gemeente bevestig en 
het hy sy afskeidspreek oor Hand. 
20:32 in sy gemeente gehou. 

By hul aankoms te Kaapstad, is 
ds. Arentz dour die destydse Goewer- 
neur tot predikant van Stellenbosch 
benoem waar hy op 26 November 
1747 sy intreepreek gehou en sy pas- 
torale werk aanvaar het. Die Arentz 
gesin het hul intrek geneem in die- 
selfde pastorie waarin die vier voor- 
gangers van ds. Arentz vanaf 1704 
tot 1744 op een van die hoeke van 
Van Ryneveld- en Dorpstraat, waar 
Hofmeyerhuis vandag nog staan, ge- 
woon en gewerk het. 

Ds. Arentz was skaars 'n jaar en 
'n half in sy uitgestrekte plattelandse 
gemeente werksaam, toe hy op 8 
Julie 1749 op Stellenbosch oorlede is. 








Dye G 
EE 


Die Groote Kerk in Kaastad, at in 1747 toe ds. Arentz en sy gesin in Kaapstad 
geland het, reeds vir meer as vier dekades in gebruik was. Veranderings aan die 
kerkgebou na sy inwyding in 1704 het tot gevolg gehad dat die toring die 
enigste gedeelte van die oorspronklike gebou is wat tot op die huidige dag nog 
bewaargebly het. Wanneer hierdie afbeelding van die eertydse Hervormde 
kerkgebou van Kaapstad vergelyk word met die een wat op bl. 22 van Junie 
1973-uitgawe van Die Hervormer verskyn het, kan opgemerk word dat die 
twee tekenings van die kerkgebou uit twee verskillende hoeke gemaak is. 


Hy is in die kerkgebou langs sy ont- 
slape voorganger Van Gendt begrawe. 
In dieselfdee graf as ds. Arentz het 
een van sy kinders, vermoedelik sy 
vierde kind, Jacobus, wat ook in Ne- 
derland gebore en gedoop is, sy laaste 
rusplek gevind. 


In 'n bewaar geblewe manuskrip 
van 'n preek van ds. Arentz oor Pre- 
diker 12 vers 1 het hy onder andere 
aandag gegee aan ,,het kaarte spel, 
ende andere lotspeelen, als ook in 'n 
besonder op die ijdele en ligtveer- 
dige danserijen, die onder ons geoef- 
fent worden. ,In teenstelling met som- 
mige van sy kollegas wat dit goed- 
gepraat en as ,,een middelmatige 
saak” beskou het, het ds. Arentz dit 
as ,iets groots” beskou en onderneem 
om te preek teen die afkeurenswaar- 
dige dinge wat algemeen in die land 
voorgekom het. Hy was bereid ,,om 
tegens de algmeene storm of stroom 
te willen opsijlen” al het hy daardeur 
in die gevaar gestaan om ,,de haat 
van ieder een” op die hals te haal. 
Veral die dans van destyds was vir 
hom baie erg. Daaroor het hy hom 
as volg uitgespreek: 


,Wat is het niet eens oneerbare 
ydelheijt, ende ligtveerdige dertel- 
heid, als men de gangen van de dan- 
sers en danseressen, aanmerkt de om- 
draaijengen, de kapriolen, de boks of 
geijte sprongen, en dat hantgeklap!” 


Die vyfde kind van die Arentz-eg- 
paar was Willem Cornelius. Hy is ver- 
moedelik eers na die afsterwe van sy 
vader gebore aangesien hy op 28 Sep- 
tember 1749 gedoop is. 


Uit die beskikbare bronne kon nie 
vasgestel word of die weduwee Arentz 
en haar vier kinders op een of ander 
stadium na die oorlye van ds. Arentz 
na Nederland teruggekeer het nie. Dat 
sy na haar geboorteland teruggekeer 
het, is egter waarskynlik aangesien sy 
nie aan die Kaap vir 'n tweede keer 
in die huwelik getree het nie en ook 
aangesien twee van haar kinders, Sa- 
milia en Eduard mettertyd in Neder- 
land in die huwelik getree het. Die 
tweede oudste kind, Constantin, het 
Oop een of ander stadium na Batavia 
verhuis, vermoedelik in diens van die 
V.O.I.C., waar hy in 1770 oorlede is. 


A Blaal om 

JEUGRUBRIEK..... 


DIE AVONTUUR VAN DIE LIEFDE 


Hierdie saak is miskien tog die groot- 
ste vraag in 'n jongmens se lewe. 
Dit is ook natuurlik so. Want dit is 
die een iets waarin ons almal belang- 
stel. Die gevoel vir die teenoorgestel- 
de geslag is 'n sterk mag wat eintlik 
baie min mense koud laat of waar- 
teenoor hulle onverskillig staan. Trou- 
ens, die persoon wat toelaat dat die 
wonder en avontuur van die liefdes- 
lewe uit sy lewe verdwyn, is in se- 
kere sin baie arm en onvervuld. Die 


HERVORMDE 
PREDIKANTSVROUE 


A Vervolg van vorige bladsy 


Willem Cornelius Arentz, wat in 
1749 in Stellenbosch gebore is, het 
— jndien sy moeder na Nederland 
teruggekeer het — na die Kaap terug- 
gekeer waar hy op 28 Augustus 
1774 getroud is met Maria Maasdorp, 
`n klindogter van die stamvader van 
die Maasdorp-familie in Suid-Afrika. 
Bekende openbare figure in die Kaap- 
se samelewing van die 19de eeu, soos 
sir Andries Stokenstrém en dr. Piet 
Chiappini, het ook in die Maasdorp- 
familie ingetrou. Die huwelik met 
Maria Maasdorp was egter kort van 
duur. Na haar afsterwe is hy op 25 
Mei 1778 vir die tweede keer getroud 
met Margaretha Jacoba Meyer. Met 
die geboorte van hul eerste kind, Wil- 
helmina Cornelia, is mev. Margaretha 
Arentz (of Arends) op 3 April 1781 
oorlede sodat Willem Arentz binne 
'n tydperk van agt jaar twee vrouens 
aan die dood moes afgee. Blykbaar 
het hy daarna nie weer 'n keer in die 
huwelik getree nie. 


Wilhelmina Cornelia Arentz is op 
30 Junie 1799 getroud met Hendrik 
Pieter Mêller. Tot en met 1813 is 
nege kinders uit dié huwelik gebore 
en nakomelinge van die Mêéller-egpaar 
woon vandag nog in die Republiek 


In die MGller-familie het `n mu- 
seunstuk bewaargebly wat omstreeks 
1883 die aandag van dr. H. F. Jonk- 
man, 'n gesiene besoeker uit Neder- 
land, getrek het, toe hy tydens sy 
besoek aan Stellenbosch 'n tentoon- 
stelling van oudhede besigtig het. In 
'n brosjure wat hy na sy terugkeer 
in Nederland gepubliseer het, hy die 
,belangrijke tentoonstelling van Oud- 
heden” as ,,een verzameling van kost- 


avontuur van die liefde bring egter 
nie net vonkeling en plesier nie. Dit 
bring ook diepe nadenking en bepein- 


DS. P. A. GEYSER. 


sing. Die een wat die avontuur te 
ver voer en te gou die rype vrugte 
wil pluk, word ook getref deur 'n 
ongelukkigheid as hy/sy tot die werk- 
likheid ontwaak. 


bare Zaken” beskrywe. Ten tye van 
die tentoonstelling op Stellenbosch 
was die tentoongestelde stukke in 
private besit. 


Dr. Jonkman verwys onder andere 
na 'n ,,veldvlesch van groen glas” wat 
oorspronklik aan Piet Retief behoort 
het, stukke wat van die Franse Hu- 
genote afkomstig was, verder ou kerk- 
boeke, skilderye, porseleinware, stem- 
pels, geldmunte, armbande en oorlo- 
sies wat aan goewerneur Van de 
Graaff en sy vrou behoort het. Dan 
gaan hy voort om die volgende te 
vermeld: 


,Onder de voorwerpen, die vooral 
de algemeene aandacht trokken, wa- 
ren de bruidskleeren van Sara Chris- 
tina van Steenwijk, die in 1740 huwde 
met Eduard Arentz, leeraar te Stel 
lenposch. Terwijl wij de verschillen- 
de kleedingstukken van de bruid be- 
wonderen, kwam een der dames ons 
mededeelen, dat, Z00 we een 00gen- 
blik geduld hadden, de bruid zich 
haar fraaiste costuum zou vertoonen; 
en waarlijk, na een paar minuten 
wachtens verscheen een der schoonste 
meisjes van Stellenbosch in het rijk 
versierde bruidskleed. 


Voldaan over al hetgeen ik gezien 
en bewonderd had, verliet ik het ten- 
toonstellingsgebouw, vroeger de Drost- 
dije, woonplaats van den magistraat, 
thans het Collegegebouw van (het 
Theologisch Seminarie.” 


Dr. Jonkman het die hoop uitge- 
spreek ,,dat al die kostbaarheden, die 
nu in verschillende handen licht ver- 
loren kunnen geraken, tot een kern 
werden gemaakt, waaruit in later ja- 
ren een Zuidafrikaansch Museum van 
Oudheden kan ontstaan.” 


Indien een van lidmate van ons 
kerk in Kaapland hierdie artikel on- 
der oë kry, sal dit waardeer word 
indien hy of sy kan vasstel of die 

Ons tydsgees maak dit beslis nie 
makliker vir gelowige jongmense 
nie. Die seksuele word op enige 
denkbare manier in ons kele afge- 
druk. Die pers, dosyne van hierdie 
swak gehalte fotoromans — wat ons 
jongmense tog so graag verslind — 
bied sy verwronge weergawe, die 
rolprente het sy erosie aangebring. 

museumstukke wat destyds in Stellen- 
bosch uitgestal is, mettertyd in een 
van die Kaapse museums of elders 
tereggekom het. Dit sal veral interes- 
sant wees om vas te stel of die prag- 
tige bruidsuitrusting van Sara Chris- 
tina van Steenwijk uit die jaar 1740 
in een of ander museum bewaar en 
uitgestal word en so nie of dit nog 
in besit van 'n nakomeling is. 


0Oo 


VERKLARING WERELD- 
BOND VAN BYBELGE- 
NOOTSKAPPE 

Joegoslawië: Vertalings in Albanees, 
Kroaties, Masedonies, 
Slowaaks en Serbies 


word tans voorberei. 
Produksie van alle By- 
bels en Skrifdele vir 
Joegoslawië word nou 
in dié land self onder- 
neem. 68 000 Bybels en 
Skrifdele versprei in 
1972; dit word beskik- 
baar gestel by die By- 
belwinkel in Belgrado 
en agt staatsboekwin- 
kels. 


0Oo 


In advertensies kan die produk nie 
verkoop word as 'n prikkelpop 
nie aandag trek nie . . . .. ens. 
Dit gee aanleiding vir wanopvatting 
na twee kante: ons kan 6f meedoen 
om tog net nie uit te wees 6f heelte- 
mal 'n teësin in alles ontwikkel. Ek 
dink die eerste van hierdie moontlik- 
hede trek meer dissipels. Ondersoeke 
bring skokkende statistieke aan die 
lig van die getal jongmense wat alle 
grense verwerp en net meedoen aan 
hierdie kultus van die liggaamlike. 
Aan die anderkant is die moontlik- 
heid ook daar dat 'n mens nou kan 
dink dat alles wat met die seksuele 
saamhang noodwendig sleg en lelik 
en onrein is. So `n verkeerde houding 
kan later groot probleme inhou vir 'n 
normale gelukkige en gebalanseerde 
huwelik. Die regte houding 1ê seker- 
lik nie by een van die twee boge- 
noemdes nie. Nie by 'n prysgawe 
van al 'n mens se beginsels en terug- 
houdenheid nie, maar ook nie by die 
beskouing waar alles as sleg en lelik 
beskou word nie. 

Kom ons probeer dan nou 'n bie- 
tjie saamdink oor hierdie saak om te 
sien of daar nie miskien tog 'n paar 
rielyne is om ons te lei sodat ons nie 
in hierdie doolhof verdwaal nie. Ek 
gaan so 'n paar sake aanstip en wil 
julle weer uitnooi om ook julle sie- 
ning te laat hoor. 

1. Dir drang en behoefte na mekaar 
is deur God gegee en is daarom mooi 
en heilig. 

Dit is so gewil dat ons een of ander 
tyd ontwaak tot 'n bewuswording dat 
'n jongdame anders lyk en anders 
dink en optree as 'n jongman. Dit is 
seker die natuurlikste ding dat 'n 
mens se pols op 'n goeie dag vinniger 
begin klop wanneer ons in die ge- 
selskap van iemand van die teenoor- 
gestelde geslag kom. Ons moet dit 
dankbaar aanvaar as een van die mooi- 
ste gawes van ons geskapenheid. Ons 
moet egter ook op ons hoede wees 
wanneer hierdie sterk behoefte na die 
teenoorgestelde geslag gekleur word 
met 'n motief wat gevaarlik en onge- 
oorloof sondig kan wees. Maar om 
met hierdie sterk skeppende gawe die 
regte koers te hou sodat dit ook vir 
'n mens die vreugde en vervulling 
kan bring wat daarin as belofte op- 
gesluit 1ê, is dit nodig dat mens ook 
moet weet: 

2. Kennis is mag. 

Dit het al oor en oor geblyk dat 
'n gebrekkige of verkeerde kennis 
dikwels die oorsaak is van ontspo- 
ring. 

a. Kennis van eie liggaam en sy 
werkinge 

Dit is noodsaaklik dat jeuediges die 
eiesoortige funksie van die liggaam 
van man en vrou sal ken. Daarby is 
dit noodsaaklik dat jeugdiges hierdie 
kennis op 'n onbevange, korrekte en 


eerbiedige manier sal bekom. So dik- 
wels kry hulle al hul inligting uit 
verkeerde oorde en dan op 'n ver- 
draaide en verwronge manier. Dit gee 
vanselfsprekend aanleiding tot afwy- 
kende gedrag. Daarom is die kerk van 
oordeel dat die beste plek om hierdie 
inlisting te gee, die ouerhuis is waar 
'n gesonde vertrouensverhouding tus- 
sen seun en vader of dogter en moeder 
bestaan. Julle moet dit gerus ook 
maar onthou wanneer julle eendag 
ouers is. Maar indien 'n mens dit 
nie in jou ouerhuis gekry het of kan 
kry nie, is daar nog baie ander moont- 
likhede om hierdie noodsaaklike ken- 
nis op gesonde en openhartige wyse 
te bekom. 


b. Kennis van die geaardheid van 
man en vrou. 

Wat hier vir ons doel ter sake is, 
is eintlik kortliks net dit: wanneer ʼn 
jongman in sy meisie begin belang- 
stel, is hy uit die aarde van die saak 
die een wat insiatief neem. wat die 
aanvoorwerk doen, wat die ,,jagters- 
instink” openbaar. Die meisie aan 
die anderkant is die skugtere, wat 
bietjie op die vlug is en wat minder 
vrymoedigheid openbaar. Maar nou is 
dit noodsaaklik om te weet dat hierdie 
rolbesetting nie vir altyd voortduur 
nie. Daar kom 'n tyd dat sy deur 
haar hart voorgeskryf word om toe 
te gee. Dit is nadat die jongman reeds 
haar vertroue en liefde gewen het. 
Dan het dit die man se beurt geword 
om te keer dat sake nie te ver ont- 
wikkel nie. 

By gebrek aan hierdie kennis kon 
baie jongmense die saak nie meer 
hanteer en beheer toe die meisie 
soms haar liefde nie meer kon of 
wou terughou nie. Dit hou vanself- 
sprekend ook in dat elke jongman 
wat reeds die liefde en agting van die 
meisie van sy hart gewen het, met 
verantwoordelikheid in sy liefkosings 
sal optree. 

Dit gaan natuurlik hier om die nor- 
male gelowige jongmens vir wie 
die dinge ook probleme kan gee. Die 
,lekker losses” van sede sal seker 
hiervoor lag! 


Cc. Hou altyd die uiteindelike doel 
voor oë. 

In hierdie avontuur van die liefde 
gaan dit sekerlik uiteindelik om daar- 
die dag wanneer ons mekaar voor 
die aangesig van die Here in die hu- 
welik ontvang. Daarom moet ons dit 
voor oë hou dat dit een van die groot- 
ste vreugdes in die lewe is om by 
daardie geleentheid met oorgawe van 
hart en siel en liggaam, aan dié per- 
soon wat jy liefhet alles te gee wat 
jy rein en ongeskonde deur die lewe 
bewaar het. Die is nie slegs die ge- 
lowige se standpunt vanuit sy ge- 
hoorsaamheid aan die Woord nie, 
maar dit is ook verstandige beleid 
om alles so te bewaar, dat dit vol 


kome in die huwelik gegee kan word. 
Daarom moet ons nie die dinge langs 
die pad sommer weggee en verloor 
wat vir ons later so belangrik sal wees 
nie. Daarom is dit goed om 'n mens 
se hele optrede in lyn te bring met 
die uiteindelike doel wat daarvoor 
gestel is. Dit sal 'n mens miskien 
ook kan weerhou van swak oomblikke 
en groot struikelinge. 


SAAMTREK VIR JEUGLEIERS — 
23 TOT 26 MEI 1974 


Dié langnaweek het verskeie Her- 
vormers weer van heinde en ver op- 
getrek na ons eie kampterrein by 
die Roodeplaatdam, waar 'n Jeugleier- 
kursus aangebied is. 

Oom Helgard Coertze, die organi- 
seerder vir Jeugwerk, het aan die 
spits van die verrigtinge gestaan met 
verskeie leraars wat hom bygestaan 
het. Tant Cato, sy vrou, en die ,,Vol- 
struisies” het vir die heerlikste kos 
gesorg, van vars gebakte bruinbrood 
tot geelrys en hoender. Waar 'n jong- 
klomp egter bymekaar is, is daar al- 
tyd vrolikheid — daar is volkspele 
gespeel. konsert gehou en sommer net 
lekker om die kampvuur gesing. Die 
asters het een aand gaan ,,serenade” 
en die ouens het op hulle beurt ver- 
goed deur die vleis te braai en pap 
te maak. 

Met die oog daarop dat die jeug 
gedurig soekend is na nuwe waardes 
en oplossings het die referate wat ge- 
lewer is so 'n wye veld gedek dat dit 
bykans in alle node voorsien het. 

Ds. N. H. Buitenweg het die be- 
grip ,,Eiegeregtigheid” aan ons ver- 
duidelik wat in kort daarop neerkom 
dat as jy dit wat die swaarste by jou 
weeg, jou volk, taal en ideologie ver- 
ontagsaam en eie reg in jou hande 
neem sonder om daarop te let dat jy 
die goeie orde verontagsaam of per- 
sone seermaak, het jy eiegeregtigheid 
toegepas wat hy as die grootste oor- 
saak vir die hedendaagse wêreldnood 
beskou. Ds. C. L. van der Berg, of soos 
hy alom bekend staan Ds. Mossie se 
voordrag oor ,,Gesag” het hand aan 
hand hiermee geloop. Hy het die feit 
beklemtoon dat ons vryheid juis in die 
gebondenheid van die dissipline lê, 
want dit wat die jeug as vryheid be- 
skou is in werklikheid net ontvlug- 
ting. Ds. S. Botha het die feit dat ons 
voortdurend Bybelstudie moet doen 
weer eens onder ons aandag gebring 
en ds. A. J. Conradie het ons toege- 
Spreek oor ons evangelisasie-aandeel. 
Oom Helgard Coertze het ons meer 
vertel omtrent vergaderingsprosedure 
en tant Cota het verduidelik hoe om 
Spyskaarte vir so 'n groot aantal mense 
op te stel. 

Mnr. Flip Smit of soos ds. Buiten- 
weg gesê het, Flip Snip, het ons 

Die Transoranje-instituut vir Buitengewone Onderwys ontferm hom oor die 
Serehraalgestremde Kinders in die Vrystaat 


1 April 1974 sal altyd as 'n mylpaal 
bekend staan in die geskiedenis van die 
groei en ontwikkeling van die Insti- 
tuut, maar ook in die versorging en 
opvoeding van die serebraalgestremde 
kind in die Vrystaat. Op hierdie datum 
is die Martie du Plessis-skool vir sere- 
braal gestremde kinders te Bloemfon- 
tein formeel ingelyf by die Instituut. 


Dr. S. W. P. Grobbelaar. 


Die belangstelling in die welsyn van 
die serebraalgestremde in die Vrystaat 
is ingelui met die stigting van die 
Vrystaatse Kreupelsorgvereniging in 
19386. Dit sou egter nog lank duur 
voordat daadwerklike hulp verleen 
sou word. Eers in 1956 toe `n sub- 
komitee vir serebraalgestremdes ge- 
stig is, is die wiele werklik aan die 
rol gesit. Daar is onmiddellik 'n opna- 
me na die omvang van die voorkoms 
van serebraalgestremdes gemaak. Na 
hierdie opname is jn 1957 met 'n 
diasnostiese sentrum begin. Dit het 
gou geblyk dat `n skool vir blanke 
serebraalgestremde leerlinge meer as 
geregverdig sou wees. Sedert die eer- 
ste klasse in Junie van die daarop- 
volgende jaar 'n aanvang geneem het, 
is daar vier keer verhuis. In Febru- 
arie 1962 word die huidige gebou te 
Parkweg 81, betrek. Hierdie gebou is 
nog die eiendom van die Cerebral 
Palsy Habilitation Trust en die skool 
huur dit tans nog van die Trust. Op 
23 Maart 1962 het mev. Martie du 
Plessis, administrateursvrou, die Mar- 
tie- du Plessis-Sentrum vir Serebraal- 
verlamdes amptelik geopen. Sedert- 
dien het mev. du Plessis en mnr. du 
Plessis hulle ononderbroke beywer vir 
die belange van die skool. Mnr. du 
Plessis dien tans nog in die Skoolko- 
mitee. 


Soos in al die ander sentra waar 
daar reeds skole bestaan het, was die 
nodige fondse van die aanvang een 
van die grootste probleme. Vanaf 1962 
is daar, sonder enige sukses, in alle 
erns gepoog om die sentrum tot `n 
staatondersteunde skool verklaar te 
kry. Tot en met 1965 is die sentrum 
as projek van die plaaslike Kreupel- 
sorgvereniging in samewerking met 
Tafelronde 25 en vrywillige bydraes 
van die publiek in stand gehou. Ge- 
durende 1966 begin die Provinsiale 
Onderwysadministrasie finansiële hulp 
te verleen. Die toenmalige administra- 
teur, mnr. Sand du Plessis en sy eg- 
genote het dan ook baie gedoen om 
die projek staande te hou en so het 
dit gebeur dat die skool vernoem is 
na mev. Martie du Plessis. Tot op 


hierdie stadium is dan ook hoofsaak- 
lik gebruik gemaak van vrywillige 
hulp op die personeel. Van 1966 tot 
1968 is daar provinsiale subsidies be- 
skikbaar gestel vir salarisse van per- 
soneel en vir mediese onkoste. Pro- 
vinsiale paramediese dienste is ook 
aan die sentrum beskikbaar gestel. 

Op 1 Januarie 1969 word die sen- 
trum deur die Departement Hoër On- 
derwys, in terme van die Wet op On- 
derwysdienste (Wet 41 van 1967) tot 
staatsondersteunde skool verklaar. In 
hierdie jaar begin die skool met een 
tydelike onderwyseres wat as prinsi- 
pale waarneem, een tydelike fisiotera- 
peut, 'n deeltydse spraakterapeut, 'n 
faktotum, 'n kerklike assistente en 
drie nie-blanke bediendes. Die jaar 
1969 word afgesluit met 16 leerlinge. 
Op 1 Januarie 1970 is die eerste vol- 
tydse prinsipaal in die persoon van 
mnr. C. Botha, wat tans nog aan die 
stuur van sake staan, aangestel. 

Geskikte akkommodasie was steeds 
een van die oorheersende probleme 
van die skool en daarom is die De- 
partement Nasionale Opvoeding gena- 
der met die oog op die oprigting van 
'n behoorlike permanente skoolkom- 
pleks. Gedurende 1970 skenk die stads- 
raad van Bloemfontein, na vertoë van 
die Beheerraad van die skool, 'n per- 
seel van 11,38 morg aan die skool, geleë 
te Fichardtpark. Op 16 Augustus 1971 
word die oprigting van 'n nuwe per- 
manente skoolkompleks deur die De- 
partement Nasionale Opvoeding vir 
140 leerlinge. met moontlike uitbrei- 
ding na 165 leerlinge, goedgekeur. 
By voltooiing sal dit een van die heel 
modernste skole van sy soort in die 
land wees. 

Ten einde koshuisgeriewe te ver- 
skaf, veral vir plattelandse kinders, 
is 'n woning gedurende April 1972 in 
gebruik geneem. Hoewel dit hoog- 
stens 14 leerlinge en twee huismoe- 
ders kan huisves, is dit goed toege- 
rus en `n welkome uitkoms vir leer- 
linge van elders. 


Die huidige leerlingtal van 50 word 
bedien deur 6 leerkragte, benewens 
die hoof en vise-hoof, mnr. H. J. 
Vermeulen, wat op 1 Januarie 1974 
diens aanvaar het. Hierbenewens be- 
skik die skool oor volle paramediese 
dienste met twee fisioterapeute, een 
arbeidsterapeut en een spraakterapeut. 
Daar is 'n administratiewe assistente, 
'n klerklike assistente, asook 'n fak- 
totum en twee huismoeders in diens. 

Benewens akademiese opleiding tot 
en met die Nasionale St. VlI-sertifikaat, 
word 'n prakties-georiënterende on- 
derwys vir daardie leerlinge, wat die 
behoefte daarvoor toon, nagestreef. 

Die skool se Ouervereniging is aktief 
en besonder fluks op dreef en dra op 
plaaslike vlak veel by tot die skool 
se instandhouding. 


Met die beoogde skool van ongeveer 
R124 miljoen, het die skool met finan- 
siële probleme te kampe gehad. Dit 
kan net vermeld word dat waar 'n 
ondersteunde skool bestaan, daar in 
die reël 'n borgliggaam of instituut 
vir 'n gedeelte van die finansiële ver- 
pligtinge instaan. Nadat die Martie 
du Plessis-skool met ingang van 1969 
as ondersteunde skool verklaar is, het 
die moederliggaam, te wete die O.V.S. 
Kreupelsorgvereniging hom onttrek 
van enige finansiële verpligtinge teen- 
oor die skool. Reeds in 1969 is daar 
gepoog om die skool as welsynsorga- 
nisasie geregistreer te kry. Die aan- 
soek is egter deur die Nasionale 
Welsynsraad van die hand gewys. 


Gedurende 1970 het belangstellende 
lede en ouers van serebraalgestrem- 
de kinders op 'n openbare vergade- 
ring besluit om 'n Vereniging vir 
Serebraalgestremdes in die O.V.S. te 
stig en pogings aan te wend om dit 
te laat registreer as 'n welsynorgani- 
sasie. Een van die doelstellings van 
die vereniging sou wees om die Mar- 
tie du Plessis-skool finansieel te borg. 
Ook hierdie aansoek is deur die Na- 
sionale Welsynsraad van die hand ge- 
WYS. 


Dit het die skool weer eens sonder 
`n liggaam, wat hom finansieel steun 
en die belange van die serebraalge- 
stremde kind direk sou bevorder, ge- 
laat. Die Departement Nasionale Op- 
voeding het dit ook duidelik laat 
blyk dat indien die goedgekeurde le- 
ning vir die nuwe skoolkompleks sou 
verval, dit moontlik etlike jare sou 
duur voordat weer aan die bou van 
'n nuwe skool gedink sou word. Daar- 
benewens het die Departement dit 
duidelik gestel dat dit 'n beginsel sowel 
as beleid is om die skole vir Buiten- 
gewone Onderwys in volle vennoot 
skap met die private inisiatief en 
steun van die plaaslike gemeenskap 
te administreer. 


Die destydse Beheerraad het nou 
feitlik jn `n doodloopstraat beland. 
Dit sou nie in belang van die sere- 
braalgestremde kinders en ouers in 
die Vrystaat wees om die reeds ge- 
noemde nuwe projek te laat vaar nie. 
Die behoefte daaraan was te groot en 
die bestaande skool en koshuis het net 
nie oor die fasiliteite beskik om aan 
die moderne eise te voldoen nie. 

KATEGESE 


INRIGTING VAN DIÉ RUBRIEK 


Ons is bly oor manne soos Oom 
Mike Roos wat volgehoue bydraes 
maak vir ons kinders. So ook ons dank 
aan ds. P. A. R. C. van Wyk vir sy 
aandeel. 


Ek is net bevrees dat maar weinig 
kinders self die stukkies lees. Dit is 
tewens die algemene probleem met 'n 
groot persentasie van die veronder- 
stelde lesers van Die Hervormer. 

Aan die een kant dink ek moet ons 
die opset en aanbieding verbeter in 
Die Hervormer. Daarby dink ek aan 
sake soos die tipe papier. Dis te blink 
en te wit. Dit stoot af omdat dit 'n 
sielkundige spanning by die potensiële 
leser veroorsaak. Die druk moet vetter 
en groter wees om gerief bv voorbaat 
te verseker vir die leser. Die drieko- 
lom bladoppervlakte veroorsaak be- 
druktheid en moet by voorkeur vol 
blad wees of hoogstens 'n tweekolom. 
Daar moet nie twee artikels op die- 
selfde bladsy wees nie — hoogstens 
advertensies! Anders is dit verwar- 
rend. Elke artikel se einde moet uit- 
staande aangemerk wees. As 'n mens 
'n artikel begin lees, kyk baie lesers 
eers waar is sy einde. En as hy nie met 
een oogopslag dit onmiskenbaar raak 
sien nie, is hy benoud en blaai voort 
en sit die blad neer. Die stof moet aan- 
dnmidend onderskei word deurdat ru- 


brieke duideliker gegroepeer word. ʼn 
Mens is nog bereid om redelik lank na 
'n onderhoudende spreker te luister 
omdat jy grootliks onaktief is. Weinig 
mense, behalwe die toegewyde leser, 
is bereid om 'n lang aaneengeslote 
stuk 'te lees. Skrywers moet kort 
artikels skryf en op die punt af. Ver- 
kieslik moet by elke artikel 'n blokkie 
of wat verskyn wat die artikel opsom 
of 'n trefwoord bevat wat in die ar- 
tikel gelees kan word. 


DR. H. G. VAN DER WESTHUIZEN 


Aan die anderkant moet predikante 
self sy Hervormer deurlees. Dan moet 
hy gesels oor wat in Die Hervormer 
te lees is. Die ouderlinge moet Die 
Hervormer lees en daaroor gesels in 
hulle wyke. Die ouers moet Die Her- 
vormer lees en die kinders leer om 
dit te doen. Ek sien altyd die koerant, 
die vroue tydskrifte en ander tyd- 
skrifte — ook dié van boere — in 
wonings 1ê. Dis egter baie weinig dat 
ek Die Hervormer sien — alhoewel 
die gesin hom kry. 

Ek dink ons moet 'n drie-stroom be- 
leid in die Kategeserubriek probeer 
uitvoer: Die Ouers. Die Kinders. Die 
Kategete. Aldrie moet in 'n taal ge- 





DIE TRANSORANJE- 
INSTITUUT 


A Vervolg van vorige bladsy 


Na sorgvuldige oorweging deur die 
destydse Beheerraad is besluit om 'n 
liggaam of instansie, wat gemoeid is 
met die welsyn en opvoeding van die 
gestremde kind, te nader om die 
Martie du Plessis-skool. as sy verant- 
woordelikheid vir die toekoms te aan- 
vaar. Daardeur sou die opvoeding 
en onderrig van die serebraalgestrem- 
de kind in die Vrystaat en Noord- 
Kaapland die beste gedien word. Op 
daardie stadium kon die Beheerraad 
aan geen teskikter instelling as die 
Transoranje-Instituut vir Buitengewo- 
ne Onderwys dink nie. Die wevolg 
was dat die Tnstituut einde 1973 se. 
nader is, met `n Masedontese TOeDp- 
stem, om die skool ter wille van die 
belange van die serebraalgestremde 
kind, onder sy vleuels te neem, Hfer- 
die roepstem het nie op dowe ore 
geval nie. Die Martie du Plessfs-skool 
is dus vanaf 1 April 1974 met die 
goedkeuring van die Departement 


skryf word sodat ouers, kategete en 
kinders enigeen kan lees. Tog moet 
sentraal elke groep besonderlik in die 
oog gehou word in sy afdeling. 


In die afdeling: Die Ouers, moet 
daar nie net oor ouers geskryf word 
nie. Dit ook. Hulle moet ingelig word 
oor verkeerde ouerlike optrede. Hulle 
moet toegerus word vir hulle beson- 
dere taak. Daar moet simpatie blyk vir 
hulle besondere probleme, ensovoorts. 
Maar die ouers moet self deelneem 
aan die rubriek. Daar moet met hulle 
gepraat word sodat hulle ook saam 
kan praat. Saampraat is nie altyd 
saamstem nie maar saam die waarheid 
dien. 


Ook in die afdeling: Die Kinders, 
moet daar nie net oor kinders en tot 
die kinders gespreek word nie, maar 
hulle moet 'n aandeel verkry in die 
instandhouding van die rubriek. 


So dan ook wat die afdeling: Die 
Kategete, betref. Hoeveel sake is daar 
nie wat in elke gemeente gebeur ten 
opsigte van die suksesse, die probleme, 
selfs kostelikhede in die klasse en in 
verband met die klasse nie. Al die ge- 
meentes se ouderlinge vir kategese 
kan stof versamel en deelneem aan die 
rubriek. 


oOo 





Nasionale Opvoeding by die 'Trans- 
oranje-Instituut vir Buitengewone On- 
derwys ingelyf. 

Met die inlywing van hierdie skool 
het die Instituut nou 5 skole onder 
sy beheer. Die ander vier is almal In 
Pretoria en is die volgende: 
Transoranje-skool vir Do- 

wesd MEE ON. oe 979 kinders 
Prinshofskool vir Swak- 

siendes en Kleuterblin- 


des ON 255 kinders 
Transvalia-skool vir Epli- 

lepticf VR. 88 kinders 
Sonitusskool vir Hardho- 

rendes ... eN 85 kinders 


TOTAAL 700 kinders 


Wanneer al die skole oor drie jaar 
voltooi is en op volle sterkte funk- 
sioneer sal die Instituut verantwooT- 
delik wees vir # 1000 gestremde kin- 
ders en sal jaarlikse uitgawes meer as 
R? miljoen per jaar beloop. Baie van 
die kinders in die bestaande skole in 
Pretoria kom uit die Vrystaat en som- 
mige so ver as Suidwes-Afrika Rho- 
desië en Mosambiek. 

As uittredende voorsitter van die 
vorige Bestuurskomitee, wil ek die 


Instituut vir hierdie onbaatsugtige 
daad in belang van die serebraalge- 
stremde kinders opreg bedank. Ons 
wil dan ook vertrou dat wanneer die 
nuwe skool voltooi is, dit as 'n monu- 
ment daar sal staan vir die geloof, 
moed en visie van die Instituut om 'n 
helpende hand na die serebraalge- 
stremde kind uit te reik. 


SAAMTREK VIR 
JEUGLEIERS 


] Vervolg van bladsy 25 
spiere aan die werk gesit en daar is 
die hele middag speletjies gespeel. 
Ds. H. R. Visser het die Sondag by 
ons gekuier en die erediens gehou. 
Na so 'n heerlike naweek kan ons 
slegs sê, baie dankie. Ons waardeer 
al u opofferende werk en ons vertrou 
dat u eendag die resultate sal sien, 
soos ons ook tereg by die afsluiting 
gesing het. 
,Leer my, Heer die regte weë, 
wys die regte pad my aan. 
"Theresa Green 
Kursusganger. 

DIÉ KINDERS 


INDELING: 7 JARIGES 
EERSTE SONDAG. 


1. Teks van vraag 21 

In die skoot word die lot gewerp, 
maar elke beslissing daarvan kom 
van die Here. 

2. Bybelgeskiedenis. 

Die bedrieër word self bedrieg 
(Gen. 29). 

By Laban aangekom, het Jakob 
veewagter by sy oom geword. Laban 
wou Jakob nie verniet laat werk nie. 
Jakob het, toe Laban gevra het wat 
hy moes betaal vir sy werk, gesê dat 
hy 7 jaar sal werk om Ragel, Laban 
se jongste en mooiste dogter, as vrou 
te kan kry. Laban het Jakob egter 
bedrieg en Lea, sy oudste en lelik- 
ste doster aan Jakob as vrou gegee. 
So is Jakob, die bedrieër, self ook 
bedrieg. Julle onthou mos nog hoe 
Jakob sy broer Esau bedrieg het. 

Hierna moes Jakob nog 7 jaar werk 
om Ragel, vir wie hy lief gehad het, 
as vrou te kry. 

TWEEDE SONDAG 
1. Teks van vraag 92. 

En jv moet Hom Jesus noem, want 
dit is Hy wat sy volk van hulle son- 
des sal verlos. 

2. Bybelgeskiedenis. 

Jakop se kinders. (Gen. 29 en 30). 

Jakob het twaalf seuns en een dog- 
ter gehad. By Lea het hv Ruben, 
Simeon, Levi, Juda. Tssaskar, Sebu- 
lon en 'n doster, Dina gehad. Ragel 
was moeder van Josef en Benjamin. 
Lea en Ragel het ook nog persoon- 
like slavinne, Silpa en Bilha, aan Ja- 
kob as vrouens gegee. Silpa was die 
moeder van Gad en Aser en Bilha 
se twee seuns was Dan en Naftali. 
So was Jakob se kinders almal half 
broers en susters van mekaar. 


DERDE SONDAG. 


1. Teks van vraag 23. 

Jesus sê: . . . niemand kom na die 
Vader behalwe deur My nie. 
2. Bybelgeskiedenis. 

Verdere geskiedenis 
(Gen. 30 tot 89). 

Nos ses jaar moet Jakob vir Laban 
werk. Tn ruil daarvoor, sal Laban 
dan vir Jakob skape en bokke gee. 
En die Here was met Jakob sodat 
hy sommer gou-gou `n groot trop 
skape en bokke sehad het. So voor- 
spoedig was Jakob dat Laban en sy 
seuns jaloers seword het. omdat die 
Here vir Jakob geseën het. Toe Ja- 
kob dan sien dat Laban en sy seuns 
jaloers raak op sy baie vee, het hy 
besluit om terug te trek ma sy eie 
land. 

Daarom het Jakob, terwyl Laban 
weg was, met sy vrouens, kinders 
en vee gevlug en teruggetrek na die 


van Jakop. 


SE HERVORMER 


id 
T 


Job en Fagel 





land Kanain waar vandaan hy gekom 
het. Laban het hom agterna gesit en 
ingehaal. Na 'n groot rusie, het hulle 
egter weer vrede gemaak en 'n ver- 
bond met mekaar gesluit. 

Op pad terug na Kanain, het Jakob 
onthou hoe hy vir Esau bedrieg het 
en het baie bang geword. Daarom 
het hy sy mense en vee in twee ver- 
deel. 

Hulle het apart getrek en bedags 
en snags apart laer opgeslaan, sodat, 
as Esau hulle sou aanval, een deel 
altyd `n kans sou hê om te vlug. Toe 
het hy `n groot klomp vee van aller- 
hande soorte as 'n geskenk vir Esau 
gestuur. 

By die Jabbokrivier aangekom het 
hy sy vrouens, kinders en vee laat 
deur trek om daar te oornag en hy 
het alleen agtergebly. Daardie nag 

het 'n engel aan hom verskyn en met 
hom geworstel. Hy het Jakob op die 
heup geslaan sodat hy mank geword 
het. Toe het hy hom geseën en vir 
hom gesê dat sy naam verander word 
na Tsrael. Jakob het hierdie plek 
Pniël genoem ,,want het hy gesê ek 
het God gesien van aangesig tot aan- 
gesig, en tog is my lewe gered.” 
VIERDE SONDAG 

1. Teks van vraag 24. 

Die Gees van die Here is op My, 
omdat Hy My gesalf het. 
2. Bybelgeskiedeenis. 

Versoening met Esau. (Gen. 33 tot 
5)! f 
Hintlik het die gevreesde ontmoe- 
ting met Esau plaasbevind. Die on- 
verwagte het gebeur. Esau was nie 
meer kwaad nie en het sy broer met 

A Na volgende bladsy 


N 


blydskap terugverwelkom en selfs ge- 
sê hulle moet by hom kom kuier. Ja- 
kob wou egter nie by Esau gaan woon 
nie. Na 'n gesoebat het Esau wel Jakob 
se geskenk aangeneem en is hulle in 
vrede uitmekaar. 

Hierna het die Here Jakob beveel 
om na Bet-el, waar hy die droom 
gehad het, te trek. Daar aangekom 
het hy eers, soos die Here hom be- 
veel het, al die vreemde gode wat 
daar by sy gesin was vernietig. Daar- 
na het hy uit dankbaarheid vir God 
se hulp en leiding, hier 'n altaar vir 
die Here gebou. Hier is ook sy gelief- 
de vrou, Ragel, met die geboorte van 
Benjamin oorlede. 


INDELING: 8 JARIGES. 


EERSTE SONDAG. 
1. 'Teks van vraag 56. 

Want so lief het God die wêreld 
gehad, dat Hy sy eniggebore Seun 
gegee het, sodat elkeen wat in Hom 
glo, nie verlore mag gaan nie, maar 
die ewige lewe kan hé. 

Die boek Numeri. 

Die boek Numeri vertel min ge- 
skiedenis maar is vol wette. Hierdie 
wette is deur die Here aan Moses ge- 
gee om die volk Israel te leer hoe 
hulle die Here moet dien. Moses het 
dus twee opdragte van die Here ont- 
vang: Eerstens, om die volk Israel 
vanaf Egipte tot in Kanain te lei 
en tweedens, om al die wette vir die 
volk te leer. 

Hierdie wette moes die volk Israel 
elke dag nakom. Daar is wette oor 
hoe hulle moes offer, hoe hulle, hulle 
moes gedra en hoe hulle die Here 
moes dien. 

As die volk Israel dan gehoorsaam 
is aan hierdie wette, het die Here 
hulle geseën, manna en vleis vir hul- 
le gegee en water, as hulle dors is. 
Die Here het hulle ook verlos en ge- 
red van al die vyandige nasies. Maar 
as hulle ongehoorsaam was, het die 
Here hulle gestraf en getugtig. 

So kan ons sê dat die boek Nume- 
ri op 'n besondere wyse die bood- 
skap bring dat die Here deur die volk 
Israel gedien wil word — nie net op 
die sabbat en feeste nie, maar elke 
dag. As Israel ook verkeerd gedoen 
het en ongehoorsaam was het die He- 
re hulle gestraf, maar as hulle weer 
tot die Here gebid het en berou ge 
had het oor hulle sondes, het die 
Here hulle vergewe. 

So wys die Here vir ons dat Hy 'n 
genadige God is en ons sondes wil 
vergewe as ons spyt is en berou het. 

TWEEDE SONDAG. 
1. Teks van vraag 57. 

Want uit die genade is julle gered, 
deur die geloof, en dit nie uit julle- 
self nie: dit is 'n gawe van God. 

2. Bybelgeskiedenis. 

Die boek Deuternomium. 

Toe die Israeliete feitlik aan die 
einde van die woestynreis gekom het, 


in die land Moab, oos van die Jor- 
daan (kyk na die kaart) het Moses 









Mdellandse 
see, 


Mer van Gahlea 


$* Nebo 


ie see 


op bevel van die Here 'n lang preek 
vir die volk gehou. In hierdie preek 
het hy hulle herinner aan al die goeie 
dinge wat die Here aan hulle gedoen 
het op die trekpad. Hy het ook vir 
hulle vertel van al hulle sondes en 
ongehoorsaamheid en hoe die Here 
hulle daarvoor gestraf het. Maar hy 
het hulle ook vertel van hoe goed 
die Here vir hulle was en hulle beveel 
om nie wederstrewig te wees nie, 
maar die wet van die Here te onder- 
hou. Hy het hulle ook vermaan om 
hulle kinders reg op te voed en nie 
met die heidense nasies in Kanaan te 
trou nie. 


DERDE SONDAG. 


1. Teks van vraag 58. 

Die geloof is dus uit die gehoor, 
en die gehoor is deur die Woord van 
God. 


2. Bybelgeskiedenis. 
Deuternomium/vervolg. 

In Deuternomium 5 lees ons weer 
die Wet van die Here, nl. die Tien 
Gebooie. Ons weet dat dit ook in 
Exodus 20 staan, en wat ons elke 
Oggend in die erediens hoor. 

Die volk Israel word ook vermaan 
om net in een plek, nl. Jerusalem, 
te offer. Ook moet die volk onthou, 
dat hulle die uitverkore volk van 
die Here is en dat hulle getrou en 
gehoorsaam moet wees aan al die 
wette wat die Here vir hulle gegee 
het. 

VIERDE SONDAG. 


1. Teks van vraag 59. 

Hy wat my vlees eet en my bloed 
drink, het die ewige lewe, en Ek sal 
hom opwek in die laaste dag. 


2. Bybelgeskiedenis. 
Moses se dood. 


Die laaste deel van die boek Nume- 
ri bevat die laaste woorde van Moses. 
Moses het die twaalf stamme van IS 
rael geseën en bevel gegee dat Josua 
hom moes opvolg. Hy het ook `n lied 
Lot eer van die Here gesing. Toe het 
die grys, ou leier opgeklim op die 
berg Nebo. (Kyk na die kaart) Vanaf 
die hoë berg het die Here vir hom 
die Beloofde Land, die hele land Ka- 
naan laat sien. Daarna het Moses ge- 
sterf en die Here self het hom begra- 
we, sodat niemand tot vandag toe 
weet waar sy graf is nie. 

INDELING: 9 JARIGES. 
EERSTE SONDAG. 
1. Teks van vraag 90. 

Eer jou vader en jou moeder, dat 
jou dae verleng mag word in die land 
wat die Here jou God aan jou gee. 

2. Bybelgeskiedenis. 

Die twee blindes en die stomine. 

Na die opwekking van die dogertjie 
van Jairus, het twee blindes by Hom 
gekom en 0m genesing gevra. Jesus 
het hulle oë aangeraak en gesê: ,,Laat 
dit vir julle wees volgens julle ge- 
loof.” Toe kon hulle sien. Jesus het 
hulle gewaarsku om dit aan niemand 
te vertel nie. Hulle het dit egter ver- 
sprei. Ook het Jesus `n stomme, wat 
van die duiwel besete was, genees. 
Die skare was verbaas maar die fari- 
seërs het Hom beskuldig dat die 
owerste van dié duiwels Hom die 
krag daartoe verleen. Verder het Hy 
in die sinagoge die boodskap van 
verlossing verkondig. Met innige me- 
delye het Hy die skare aangesien want 
hulle was soos verstrooide skape son- 
der 'n herder. Aan sy dissipels het 
Hy gesê dat die oes groot is maar die 
arbeiders min. 

TWEEDE SONDAG. 
1. Teks van vraag 91. 

Jy mag nie doodslaan nie. 
2. Bybelgeskiedenis. 

Die vermeerdering van die brode. 

Toe die dissipels teruggekeer het, 
het Jesus met hulle in die skuit ge- 
gaan. Hulle het na 'n verlate plek 
vertrek om 'n bietjie te rus maar die 
mense het Jesus herken en van al 
die stede af saamgestroom .Toe Jesus 
uitklim, sien Hy `n groot menigte 
en Hy het hulle jammer gekry. Hulle 
was net soos verdwaalde skape. Hy 
het hulle toe baie dinge geleer, Toe 
dit laat word, sê sy dissipels aan Hom 
dat Hy die mense moes wegstuur na 
die buitewyke van die dorpe om brood 
te gaan koop want daar was niks om 
te eet nie. Jesus het sy dissipels eg- 
ter beveel om voedsel aan die skare te 
gee maar hulle het slegs vyf brode 
en twee visse gehad. Daar was om- 
trent vyf-duisend manne. Jesus laat 
hulle toe in groepe van vyftig sit. 

LESBRS -SRIND o. Ed 


GOD HET MY GENEES 


Die Redakteur 


Op 21 April 1969 het ek 'n hartaanval ge- 
had, wat later geblyk het 'n gevolg te 
wees van Emphysema (verdroging van die 
(longbiasies) en besonder lae bloeddruk. So- 
wel huisdokter as spesialis het my gesê 
dat die siekte ongeneeslik is, en ek maar 
my bes probeer om daarmee saam te leef. 
Ondanks vitamine- en kalkinspuitings is ek 
so verswak, dat ek byna nie meer in staat 
was om my daaglikse werk te verrig nie. 
Op die ou end het ek maar gewens dat die 
Here my sou wegneem. 

Na Skrifondersoek het God my deur sy 
Heilige Gees laat sien dat God geen behae 
het in die dood van die sondaar nie, maar 
daarin dat die sondaar hom sal be- 
keer en lewe (Es. 33:11), en dat Jesus 
deur sy Vader na hierdie aarde gestuur is 
om vir ons LEWE en OORVLOED te gee 
(Joh. 10:10). Geen dode kan GOD EER NIE en 
wie sal GOD LOOF en PRYS in die doderyk 
(Ps. 6:6)? Om tot Gods eer te lewe en Hom 
te loof en te prys is tog die doel waarvoor 
God ons geskape het. 


Na ses maande Bybelstudie het dit vir 
my baie duidelik geword dat wat God in 
sy Woord sê, so deur God bedoel is, en dar 
ons Hom ONVOORWAARDELIK op sy Woord 
moet vertrou, want God is onveranderlik 
en geen man wat kan lieg nie (Num. 23:19). 
Wat m die @erste Christengemeente van krag 
was, geiu vandag mog. Unis moet net GE- 
HUURSAAM WwéEes, en kinderlik eenvoudig. 
baar bestaan mie SO lets SOOS o0rvereen- 
vouding nie. Die pad van die Here is so 
eenvoudig, dat selrs die dwase daarop nie 
sal awaai nie (Jes. 39). Paulus vra: Het 
God aie dié wysheid van hmierdie wereld 
awaas gemaak me?z'” (1 Kor. 1:20). In 1 
Kor. 2:2 sê hy: ,SOdatr julle geloof nie in 
wysheid van mense sou bestaan nie, maar 
nm uié Krag vau God" (d.i. die Heilige Gees). 


Op 28 Desember 1971 het ek in gehoorsaam- 
heiu aan Goas Woord, die vrymoedigheid 
Ontvang om 'n Ouderiing van die Heuige 
Algemeale Christelike Kerk (sien geloorsDe- 
lyuenis), te vra om met my te handel voigens 
vak. V:14-16. God het die gebed geantwoord 
en my deur die krag en aanrakmg van sy Hei- 
lige Gees, Op dieselide momen. genees. Ek 
kan uie heeriikheid, heiligheid en werklikheid 
hiervan nie beskrywe mie. Maar, gelootd sy 
God met diep ontsag (Ps. 68:9 ber.), was die 
jubel van my hart. God het my genees, God 
net my sondes vergewe. Met Job kon ek 
nou se: ,,Volgens noorsê het ek van U 
gehoor: maar nou het my oog U gesien” 
(JOD 42:9). Die Ondervinding her my SO ge- 
tref, dat ek voortaan slegs in absolute ge- 
bondenneid, en SO0Os 'n Henog, met (God 
wil iewe. Die een dag was dit vir my on- 
mMOORtUIK om in die tuin te werk, die ander 
dag staan ek tot ontsteltenis van my vrou, 
en gras maai, met die handgrasmasjien. 
Ek was weer in staat om te lewe. Ses weke 
lank het dit geduur, voordat alle vuuigheid 
uit my bioea, deur sere op my liggaam, 
verdwyn het. Vandag voel ek meer gesond 
as ten jaar gelede vp 48-jarige leertyd. 

Ja, God 1s 'n Werklikneid, en deur Sy 
Heilige Gees woon God in sy wcdergebore 
kinders (Joh. 15:4-5). Aan die ander kant 
is die aanvalle van Satan oorvloedig. Sodra 
getuig word van die wonderbare en @ge- 
nesende krag van God, val Satan 'n mens 
aan om jou te laat glo dat die genesing 
nie 'n werklikheid is nie, en voel dit vir 
jou partykeer of die pyne weer daar is. 
Maar in Christus is ons meer as oorwinnaar, 
en moet ons Satan weerstaan. Want ons 
worstelstryd is nie teen vlees en bloed mie, 
maar teen die owerhede, teen die magte, 
teen die wêreld heersers van die duisternis 
van hierdie eeu, teen die bose geeste in lug 
(Ef. 6:12). 

Ja, Satan is ook 'n werklikheid en ons 
moet sy mag nie onderskat nie. Ons moet ook 
nie met Satan spot nie. As 'n Engel van 
die Lig of 'n Wolf in Skaapsklere, is Satan 
die grootste vyand van die wedergebore kind 
van God. Hoe digter ons by Jesus lewe, 
hoe feller is sy aanvalle om ons van Christus 
af te trek. Daarom neem die VOLLE WAPEN- 
RUSTING VAN GOD op, sodat julle weer- 
stand kan bied in die dag van onheil, en 
nadat julle alles volbring het, staande kan 
bly (Ef. 6:13). 


Om Christus te volg is nie 'n maklike pad 
nie, maar 'n heerlike pad, want Christus 
het Satan oorwin aan die kruis op Golgota, 
en daardeur ook vir ons die oorwinning 
verkry in die strydperk van hierdie lewe. 


Ek hoop en bid, dat hierdie getuienis an- 
der mense wat siek is en moontlik die dood 
in die gesig staar, sal aanmoedig om Ook 
God op sy Woord te glo en Hom hierin te 
beproef volgens sy Woord: ,,Keer terug na 
My, en Ek wil maljelu SHRDLUSHRDLU 
My, en Ek wil na julle terugkeer, sê die He- 
re van die leërskare en beproef My tog hier- 
in of Ek vir julle nie die vensters van die 
hemel sal oopmaak en op julle 'n oorvloedige 
seën sal uitstort nie'' (Mal. 3:7-10) sodat hulle 
gesond kan word en vir die res van hulle 
lewe ... totdat God hulle wegneem ... die 
Naam van God sal verheerlik; tot sy eer 
lewe; Hom te loof en te prys en van sy 
wonders te getuig. 


'n wedergebore kind van God is 'n Ko- 
ningskind, wat nie nodig het om soos 'n 
bedelaar te lewe nie (Mark. 11:22-26). 


— R. Menkveld Milnerton. 





VERANDERINGE 


Waarde Redakteur 


Ons het soveel verandering die afgelope 
dekade in ons kerkdienste ondergaan SOOS 
byvoorbeeld die weglating van mans en 
vrouens apart by die nagmaal, ook met die 
doopouers en die Kort Begrip. Dit is veran- 
derings wat by ons tyd aanpas met geen 
geestelike of Bybelse afwykings nie. Om 
hierby aan te vul vra ek of die gewoonte 
wat ons eredienste voorafgaan naamlik dat 
die voorleser die gemeente versoek om ,,met 
verskuldigde eerbied te luister na die wet 
van die Here” nie ook afgeskaf kan word nie. 


Die gedagte kom altyd by my op, dat 
die gemeente op daardie oomblik wetende 
en onwetende, weggevoer word na Sinai, 
wat vir die slawerny kinders baar, terwyl 
ons erfgename kinders van die belofte is 
(Galate 4:20-31). Dit is baie duidelik dat ons 
si die vrye geen bande met die slavin het 


— J. J. du Plessis Randburg-Suid. 





KW VERSPILSUG” 


Ek het met verontrusting kennis geneem 
van 'n verskynsel van '"'verspilsug” wat 
kop binne die Hervormde Kerk begin uit- 
steek het. Hier wil ek dan veral die 
aandag vestig op die groot bedrae geld 
wat gemeentes aan die oprigting van 
kerke en pastorieë bestee. Op die voor- 
blad van feitlik elke uitgawe van “Die 
Hervormer” verskyn die foto van 'n nuwe 
kerk of pastorie wat opgerig is en wat 
ook getuig van die hoë koste daaraan ver- 
bonde. Verder het ek gehoor van kerke, 
deur Hervormde gemeentes opgerig, wat 
vyftig duisend, sestig duisend en selfs 
honderd duisend rand gekos het om te 

OU. 


En nou vra ek die vraag of dit werklik 
nodig is om so baie geld aan 'n kerk of 
pastorie te bestee? Waarom kan 'n o@r- 
dentlike en praktiese kerk of pastorie nie 
teen heelwat laer koste opgerig word nie, 
terwyl die geld wat hierdeur bespaar 
word, vir die oprigting van noodsaaklike 
geboue vir die kategese en jongmense, 
skenkings aan die fonds vir die opleiding 
van predikante, hulp aan finansieël swak 
gemeentes, ens., gebruik word nie? Is dit 
werklik nodig dat gemeentes met mekaar 
wedywer ten opsigte van kerke en pas- 
torieë terwyl ander noodsaaklike behoeftes 
van 'n betrokke gemeente of gemeentes 
daaronder moet ly en gevolglik verwaar- 
loos word. 

Ek dink die tyd het beslis aangebreek 
dat die Kommissie van die Algemene 
Kerkvergadering hierdie nuwe "tendens" 
aan 'n deeglike en grondige ondersoek 
moet onderwerp want dit gaan nie slegs 
om die welsyn en welvaart van 'n indi- 
widuele gemeente nie maar van al die 
gemeentes van Christus saam. 


Hierdie “gebou snobisme” kan geensins 
vir die Hervormde Kerk van nut of bate 
wees nie maar kan inteendeel 'n aansteek- 
like en nadelige uitwerking op die geeste- 
like lewe van ons lidmate hê. 

L P. CELLIERS 


Pretoria 


DIE KINDERS SE 
HERVORMER 

Hy neem die vyf brode en twee visse, 
seën en breek dit en gee dit aan sy 
dissipels om aan die skare uit te 
deel. Almal is versadig en daar is 
nog twaalf mandjies vol brokkies op- 
getel wat oorgebly het. 


DERDE SONDAG. 


1. Teks van vraag 92. 
Jy mag nie egbreek nie. 
9. Bybelgeskiedenis. 
Jesus wandel op die see. 


Na die vermeerdering van die bro- 
de wou die skare Jesus met geweld 
koning maak. Jesus was teleurgesteld 
omdat hulle alleen vir die stoflike 
gevoel het terwyl die geestelike by 
hulle verbygegaan het. Daarom dwing 
Hy sy dissipels om in 'n skuit te 
klim en na die oorkant te vaar. Hy- 
self klim toe op die berg om te bid. 
Daar het 'n kwaai storm opgekom. 
Jesus het gesien dat die dissipels 
swaar kry met roei. Tot die vierde 
nagwaak het Hy gewag en toe het 
Hy na hulle gegaan. Toe hulle Hom 
op die meer sien loop, het hulle ge- 
dink dat dit 'n spook was en geskreeu 
van vrees. Maar Jesus sê: ,,Hou goeie 
moed, dis net EK! Moenie skrik nie.” 
Petrus vra die Heer toe om hom te 
gebied om op die water na Hom te 
gaan. Jesus anwoord: ,Kom!” Maar 
toe Petrus die sterk wind sien, het 
hy bang geword en begin sink en 
uitgeroep: ,Here, red my!” Jesus het 
Petrus gehelp maar bestraf hom om- 
dat hy getwyfel het. Daarop klim 
hulle in die skuit en die wind het be- 
daar. Toe het die wat in die skuit 
was, voor Hom neergeval, Hom aan- 
bid en erken dat Hy waarlik die 
Seun van God is. 

Amptelike Berigte 


BEROEPE PREDIKANTE 
Aangeneem: 


Prof. dr. J. A. A. A. Stoop na Oos- 
Moot vir deeltydse diens. 

Ds. C. $. v. H. Steenekamp van 'Pri- 
chartsfontein na Eendragt. 

Ds. D. G. $. Steyn van Pollackpark — 
Springs na Randfontein. 

Ds. J. J. du Toit van St Helena na 
Odendaalsrust in kombinasie met 
St. Helena. 

Ds. B. J. Erasmus van Brakpan-Har- 

monie na Bothaville/Allanridge. 


Bedank: 


Ds. J.J. Smit. van 
Elandspoort. 

Ds. J. P. J. Wagenaar van Marble 
Hall na Roodepoort. 

Ds. A. T. McDonald van Wonderfon- 
tein na Kuruman. 

Ds. P. A. Geyser van Delareyville na 
Springs. 

Ds. C. G. Botha van Drie Riviere na 
Witbank. 

Ds. N. C. J. Brayshaw van Welkom 
na Sasolburg-Suid. 

Proponent J. J. Steenkamp na Carle- 
tonville. 
Ds. G. J. v. Jaarsveld van Lydenburg 
Phalaborwa en na Elandspoort. 
Ds. W. C. M. de Beer van Koster na 
Verwoerdburg. 

Ds. L. J. J. Nell van Van der Hoff na 
Kemptonpark-Oos. 

Ds. P. R. Prinsloo van Carletonville 
na Johannesburg-Suid. 

Ds. W. C. J. van Rensburg van Wes- 
park na Kuruman. 

Ds. A. A. da Silva van Pretoria-Wes 
na Marikana. 


Randburg na 


UITGETREE 


Die kommissie van die algemene 
Kerkvergadering het met groot leed- 
wese die bedanking van ds. P. D. Smit 
van Groot-Marico aanvaar. Hy was 
voorheen ook predikant in Umtali 
Rhodesië en by sy uittrede ringskriba 
van Zeerust. 


TOETREDES 


By sy vergadering van 7 Junie 1974 
het die Kommissie vir br. H. C. Coet- 
zee wat onlangs bedank het weer toe- 
gelaat en beroepbaar gestel. Hy was 
voorheen predikant in Oos-Londen en 
Elandspoort. 


(Lees langsaan verder) 


DOODSBERIGTE 


T SE 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vemederende liggaam aan Sy ver- 
heerlikte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hull, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken hat. 


BOTHA: Catharina Margareta — Dit 
het die Here behaag om van ons weg 
te neem op 1 April 1974 my egge- 
note, moeder en groot moeder, in die 
ouderdom van 80 jaar, 6 maande. 


Na die lyding gun ons haar die rus. 


— Verlangende eggenoot, kinders 
en kleinkinders. B. C. B. Greyling, 
Bronkhorstfontein, Lindeguesdrif. 


BOUWER: Philippus Rudolph — Na 
verlange en eensaamheid van twee 
jaar is dit vir my soos die dag van 
gister toe my dierbare eggenoot van 
my weggeneem is deur die dood. Die 
tydjie op aarde word ons net gegun 
om ons voor te berei na die land 
waar geen pyn of trane meer is nie. 
Maar ek dank ons liewe Heer vir 
die mooi en aangename herinneringe 
wat hy vir my nagelaat het. Sy plek 
is leeg sy stem is stil, ons swyg, 0 
Heer, dit was u wil. 

—  'Treurende Hannie. 
Rustenburg. 


eggenote. 


Die Kommissie het ook by dieselfde 
vergadering goedgekeur dat die kerk- 
raad van Balfour vir dr. P. G. Geerl- 
sema van die Gereformeerde Kerk mag 
beroep. Hy was voorheen predikant 
van ons kerk in Benoni en Otjiwarongo. 

GEBED en 


Wanneer die mens siek Is, moet en 
mag hy bid om genesing. En genesing 
sal kom! Wanneer Jesus genees dan 
is dit om daarmee die koninkryk van 
die hemele te laat deurbreek in die 
lewe van 'n mens (Matt. 12:28) en 
om die werke van God in die mens te 
openbaar (Joh. 9:1) Die koninkryk 
van God breek aan by die mens wan- 
neer 'n mens oortuig word dat God 
heers oor alles. Die genesing is dus 
in die eerste instansie nie die van 
die liggaam nie maar genesing van 
die ongeloof. Die genesing wat die 
mens soek en wat hy ontvang kan 
soms twee verskillende dinge wees. 
Normaalweg bid 'n mens om liggaam- 
like genesing want dit gaan vir ons 
om onsself. As Christus genees, gaan 
dit in die eerste plek om God en 
sy koningsheerskappy. Die genesing 
wat ons soek, kan beantwoord word 
op die plek en die manier waarop 
die koningsheerskappy van (God in 
ons lewe die duidelikste na vore sal 
tree. 

Wanneer die gelowige bid om ge- 
nesing en eindig met: laat u wil ge- 
skied, dan is dit nie soos sommige 
mense dit wil sien `n teken van twyfel 
of passiewe aanvaarding van die ge- 
beure wat nou oor die sieke heen- 
spoel nie. Laat u wil geskied beteken 
ook: genees my op die manier waarin 
u verlossingswerk, u wil tot redding 
en verlossing van die mens, in my 
lewe die beste tot openbaring sal 
kom. Ook hierin is die gemeenskap 
aan die lyde van Christus (vgl. Filip. 
3:18). Hy het gebid om van die dood 
en lyde van die kruis gespaar te bly. 
Die beloftes van God dat geen siekte 
die gehoorsame gelowige sal tref nie 
(Ex. 15), die geloofsuitroep van Psalm 
91: ,,Hy wat in die skuilplek van die 
Allerhoogste sit, sal vernag in die 
skaduwee van die Almagtige . 
Geen onheil sal jou tref en geen 
plaag naby jou tent kom nie”, is 
seker op niemand van toepassing nie 
behalwe op Christus wat ons ,in alle 
dinge gelyk geword het uitgesonder 
die sonde”. Alhoewel die sondelose 
bid om verlossing, is dit die wil van 
God t.w.v. die verlossing van die wê- 
reld dat Hy moet ly en sterwe. Ook 
vir die gelowige bidder mag die wil 
van God tot redding van die gelowige 
langs hierdie weg wees. 

DIE GEBED TOG VERHOOR: 

Elkeen kan daarvan verseker wees 
dat dit Gods wil is dat alle mense 
gered word en tot kennis van die 
waarheid kom (1 Tim. 2:4). Hierdie 
wonder van genesing — hierdie won- 
der van gebedsverhoring kan op 'n an- 


GENESING: 


DIÉ ONVERHOORDE GEBED 


der mamef gebeur as alleen deur lig- 
gaamlike genesing. Dan word ook vir 
die gelowige in sy eie lewe waar wat 
Paulus gehoor het: ,,My genade is vil 
jou genoeg, want my krag word in 
swakheid volbring.” En die gelowige 
sal saam met Paulus sê: ,,Baie lie- 
wer sal ek dus in my swakheid roem, 
sodat die krag van Christus in my kan 
woon.” (2 Kor. 12:9). 

Wie in die geloof bly vashou aan 
Jesus Christus weet dat daar by die 
gebed om genesing, sodat die werk 
van God openbaar sal word, nie so 
iets as `n onverhoorde gebed is nie. 
Die onverhoorde gebed bestaan by 
diegene wat ophou bid of net homself 
met sy eie ,skynbare” nood in die oog 
het. Wie eers die koninkryk soek, 
wie bid dat God sy werke in hom 
bekend moet maak, vind verhoring. 
Die wil van God geskied, daar kom 
genesing, miskien nie liggaamlik nie, 
maar so dat die koningsheerskappy 
van God ook in die lewe van hierdie 
bidder aanbreek. Die diepste nood van 
die mens nl. sy ongeloof en wantroue 
in God, word genees en omskep tot 
geloof. 

Wanneer hierdie moontlikheid van 
gebedsverhoring in ag geneem word, 
dan mag die gelowige verder gaan 
en bid om liggaamlike genesing, want 
die tyd van wonders is nie verby nie; 
wonders van genesing van die liggaam 
en wonders van genesing van die 
ongeloof! By God is alle dinge moont- 
lik. Maar Hy doen wat volgens sy 
verlossingswil is. Wie nie liggaamlik 
genees word nie nadat in ware ge- 
loof gebid is en in volle vertroue, hoef 
nie te dink dat sy gebed nie verhoor 
is nie. As God op hierdie manier sy 
koninkryk wil laat kom, sal die bid- 
der ook liggaamlik genees word. 
GEMEENSKAP EN GEBED: 

In die egte gemeentelike lewe is die 
sieke nooit alleen in sy gebed nie. Die 
geloof in Jesus Christus roep altyd 
op tot gemeenskapsvorming d.w.s. tot 
die lewe in die gemeente. Die gemeen- 
skapslewe van die gemeente dra die 
belange van almal op die hart. Die 
ervaring het die apostel ook gehad. 
Hy skryf in 1 Kor. 1:11 van die ge- 
meente dat hulle ,,ook saamwerk vir 
ons deur die gebed, sodat daar vir 
die genadegawe aan ons deur baie 
persone op baie maniere vir ons ge- 
dank mag word.” Om die geloof in 
Jesus Christus as Verlosser by alle 
mense te bevestig, roep die apostel 
,die manne op elke plek” op om te 
,bid en heilige hande op te hef sonder 
toorn en twis” (1 Tim. 2:8). Die ge- 
meenskaplike voorbidding tot gene- 

sing sien ons bv. in Hand. 4:29-30. 
Die eerste gemeente bid daar om 
krag te ontvang teen die gevare wat 
hulle bedreig: ,En nou, Here, let op 
hulle dreigemente en gee aan u diens- 
knegte om met alle vrymoedigheid 
u Woord te spreek deurdat U u 
hand uitsteek tot genesing, en tekens 
en wonders deur die Naam van u 
heilige Kind Jesus plaasvind”. 
(Uit die Kaapstadse ,,Nuusbrief” oor- 
geneem.) 


DIE KINDERS SE 
HERVORMER 

VIERDE SONDAG. 
1. Teks van vraag 93. 
Jy mag nie steel nie. 
2. Bybelgeskiedenis. 
Jesus op weg na die kruis. 


Jesus het na die provinsie van Judea 
gegaan. (Kyk na die kaart waar Ju- 
dea geleë is) Hy het geweet dat sy 
kruisiging naby is. Jerusalem, waar 
Hy gekruisig sou word is ook in Ju- 
dea. Op pad na Jerusalem het Hy 
die kindertjies geseën. Die dissipels 
wou die kindertjies keer maar Jesus 
het gesê: ,,Laat die kindertjies na 
My toe kom en verhinder hulle nie, 
want aan sulkes behoort die konink- 
ryk van God.” Verder het Hy ook ge- 
sê dat elkeen wat die koninkryk van 
God nie soos `n kindjie ontvang nie, 
daar nooit sal ingaan nie. 

Een vroeë more het 'n jong skrif- 
geleerde, wat baie ryk was, op sy 
knieë voor Jesus geval en gevra: 
,Goeie Meester, wat moet ek doen 
om die ewige lewe te beërwe?” Je- 
sus het hom daarop gewys dat nie- 
mand goed is nie behalwe God. Daar- 
op noem Jesus hom van die Tien 
Gebooie. Die jongman antwoord toe 
dat hy hulle van kleinsaf onderhou 
het. Jesus sê daarop aan hom dat een 
ding hom nog ontbreek — hy moet 
alles wat hy het verkoop, die geld 
aan die armes gee en Jesus volg. 
Hieroor het die jongman bedroef ge- 
word en weggegaan. Jesus sê toe aan 
sy dissipels: ,Ek sê vir julle, dit is 
makliker vir 'n kameel om deur die 
00g van 'n naald te gaan as vir 'n 
ryk man om in die koninkryk van 
God in te gaan.” 

Darna het Jesus hulle meegedeel 
dat Hy in Jerusalem gekruisig sal 
word, maar op die derde dag sal op- 
staan. 

